
Uprava „Narodnoga Lista “ da se oduži u- 
spomeni nezaboravnog Mihovila Pavlinovića, evo 
za sad daje u sviet njegove „Pute % djelo koje 
još nebi sabrano u posebnu knjigu. 

Nazad godina pokojnik obašav Hrvatsku, Bo¬ 
snu i Hercegovinu, da uči život narodni na izvoru, 
sjeo opisivati te česti naše domovine. Nešto toga 
bilo već izašlo u raznim našim književnim nooi- 
nam; no pokojnik, kašnje mnogo što izpravio, 
nadopunio, iprosliedio, tako, da sad „Puti“ izlaze 
u sasvim novu ruhu. 

Glede oblika, možemo reći, da „Puti “ spa¬ 
daju u najbolja Pavlinovićeva djela; grehota što ih 
nemožemo podpune iznieti na vidjelo, pošto nemila 
smrt, koja nam prerano ugrabi pokojnika, prekinu 
dalji im nastavak. Nu i ovako, zanimivi su, da 
ništa, rad silna bogastva jezika i uprav klasična 
opisivanja mjestija i doživljaja, ko što u obće rad 
izvorna načina, u čemu Pavlinović za dugo će 
ostati prvak u našoj knjizi. 

Suvišno je, daiovopozno djelo Pavlinovićevo, 
preporučimo našemu obtinstvu, jer se samo sobom 
preporučuje, ko sve ono što poteče iz njegova pera. 

Uprava „Narodnoga Lista“ čist prihod ovoga 
djela namjenjuje za spomenik, što se kani podi¬ 
gnuti neumrlom pokojniku. 

Zadar, 18 svibnja 1888. 

Uprava „Narodnoga Lista“. 

PUTI 1 ) 

M. PAVLINOVIĆA 

(GL 1867-75). 


I. 


Hzvatska. 

Zagreb , 11 Svibnja 1867. *) 

U proljeću ljepota je naše primorje, kad šine 
loza, maslina se resom ospe, a tiho more prima 
sliku proljetnjih oblaka, kao što zrcalo prima sjaj mlade¬ 
načkoga lica. Tad je težko ostaviti primorske pozirke, 
pregoriti slavulja na uranku, i tihu samoću. U težko- 
volji paroplov me zanio, te me vlak prebacio za Ve¬ 
lebit, na Zagreb. Ja sam i dosad bio u ovom gradu, 
meni sveđjer milu s mnogih znanaca, s mnogih uspo¬ 
mena i mnogo više nada. Ali ovog puta u Zagrebu 
nisam našao same stare znance; nego sam zatekao 
cviet hrvatskog naroda u saboru. Što je mudrijega 
i bogatijega, što ljepšega i uljudnijega u zemlji hr¬ 
vatskoj, to se okupilo u Zagreb. Na razstanku iz 
Dalmacije žalio sam da ostavljam primorje, narešeno 
maslinom i lozom; okolo Zagreba nadjoh vilovita pri¬ 
gorja, obrasla vinogradom, šumom, votnjakom i cvie- 
tom svakojakim. 


*) Za Pute 1855-1865 vidi Pjesme i Besjede str. 97 i Razli¬ 
čite Spise str. 406. 

*) Dopisi Narodnomu Listu. 

Kad je vlak iz Trsta projurio na brda, zama- 
klo mi sinje more, a puklo pred očima zeleno polje. 
U primorju sam ostavio proljeće, a ovde me zateklo 
ljeto: ostavio sam u jednoj prodoli slavića, a ovde 
slavići zasnitili odasvud. U Primorju ruža procvala; a 
u Zagrebu cvate što je cvieta i što je bilja u svietu. 
Nije ovde koji vrtanjak, jali kakav miljak u zaklo- 
nici od bure, što pomnjiva ruka zalieva; nego su ti 
ovde prostrane dionice, livade i pođvornice, ravni 
brdeljci i travni dolovi, debeliem hladom zaosienjeni, 
i bistricom nađojeni. Zagrebačka okolica! to je gotov 
perivoj. Tko s gornjega grada pusti oko na Savu, polje 
i nebo srdce mu zanose do Biograda. Tko u bukvik, 
nevidi sunca ni mjeseca. Tko voli kočijom ceste za¬ 
magljivati, a tko, tiho niz livade šećajuć, domorođne 
provadjat razgovore. Meni svisa S. Jurja, izmedjn 
mrtačkih spomenika, izmedju ruža i jađik&, što hr- 
vatice milostivom rukom odgojile na grobima milih, 
svojih, najmilije pogledati na Zagreb. Tu uz romou 
Medvešćaka, koji teče prodolom obilat, svakake ti 
se misli iz duše roje. 

Ima i naša Dalmacija svojih proljetnih ljepota; 
ali gdi joj je veselje? Kad svane Jurjeva, eto u nas 
goleme nevolje! Seljaku nestalo hrane, pa gladujuc 
i dužeć se, Zagorac jedva čeka, da ga utješi kap 
mlieka; a Primorac se veseli bieloj murvi kao majci, 
da ga zabavi. Težko je živiti uz sirotinju, koja te iz 
daleka rdjom zapahiva. I odjeća, i lica, i tugežljivi 
govori, sve ti spominje da si u siromašnoj zemlji. U 
banovini nije tako. Krave po livadah; čobanina ko- 
njma; kola po drumovih: odasvud mikljavina, trka, 
veselje blage i obilne prirode. 

Mladi ljudi, u cvieću do koljena, jurprvo sieno 
kose; a vesele mlade, cviećem okićene, voze im o- 
bilate objede; dok naši Primorci svu noć stoje na 
veslu, da koju ribu ulove; cio dan krče koji pedalj 
brežine, da mogu dočekati dva lista kupusa; a naše 
Primorke ni šake trave, ni biljice drva, ako ruke 
ne izbodu i ako preko tri brda ne zadju i gladne i 
žedne. Pa će ti se reći, dalmatinska sirotinjo, da se 
čuvaš gladnih Hrvata!? 

Kukavice, Šio neprestance viju u ime hrvatsko, 
da samo jednom dodju na- zagrebački trg! Tamo u 
glavnom Zadru, kotarsko kljuse sa drvenicom na go¬ 
lim sapima; amo doroti, kao pelivani, pod punim ko¬ 
lima. Tamo pod naramkom kukrike osukau ostrvlja- 
nin, i zamazana kotarka uz koje jare; amo seljak 
pod klobukom na kolim hrane; a seljakinja, biela 
ruhom i tielom, pod krošnjom skorupa, masla* i sva¬ 
kojaka povrtalja. Tamo koje pile na jagmu; amo 
teladi, peradi, lovine, što god boljega najbolja zemlja 
i radja i hrani. Eto bez Puljižke kapule nebi u Za¬ 
dru ni popržke bilo; a bez Ličkih kumpira mnogim 
ni večere. Kumpir i kapulu spominjem, i samu hranu; 
jer da stanem nabrajati ostale obilnosti hrvatskoga 
života: dvore, pivnice, kupeli, kiseljake, gostbe, tko 
nije bio van Dalmacije, težko da bi vjerovao. 

Posavski Hrvati se tuže, da su osiromašili. Pra¬ 
vo imadu, kad se promisli kakvo im je blago Bogu 
zemlji dao; kako bi ga se mogli nauživati; koliko 
glavnica namaknuti: samo da je uprave; da je dovo¬ 
ljno željeznica, trga i prometa. Pri tom priznati je 
da mali vlastnik plaća mnogo poreza; pa kad nema 
komu da proda žito i vino, jer svak u okolici toga 
ima, red mu je prodavati konje i volove. Tim radnja 
mu zaostaje i on pada u nazadak. 


Zagreb, 15 Svibnja. 

Kada čovjek đođje iz Dalmacije, te pristupi ka 
gospodskoj ruc* u Hrvatskoj, on se nadje u čudu. 
Talijanaši kažu, da je goleme razlike izmedju njih 
i izmedju Hrvata; da im je ljudstvo razlikovato. To 
ne lažu: u Dalmaciji je gospodin tko navadno zapo- 
vieda, a ništa ne radi, nego se po gradskih ulicah 
voza; kasno liga, a kasnije ustaje; poljskoga rada 
ne zna; svoja dobra ne pregleda; tudj jezik govori, 
i tuđje običaje drži; od sela bježi; u tudj sviet pu¬ 
tuje, a svoje otačbine ne poznaje; zemlju prodaje, a 
kuću gradi; dobro svoje zalaga, a svione blazine ku¬ 
puje; igre se igra, a dugove trpa; ljudstvom se gradi, 
i želi da ga svak plemićem zove, a ljudstvo mu je 
oholija; sve mu je plemstvo, golo 

U banovini je gospodin, tko na svome sjedi, i 
gospodari: zna dru sidbi, rok žetvi; pregledati vo¬ 
love, pivnicu rediti, žđrebađ upregnivati, radbu raz- 
redjivati; to je plemić od plemstva i od gospodstva. 
Gospoje su, koje znadu svoje goste dvoriti, u kući 
svojoj gospodariti: šiti, presti, vezti ; svidjati; peri¬ 
voje rediti; povrtalje gojiti; cvieće razsadjivati; dvo¬ 
rove kititi. Dakako da je tu goleme razlike izmedju 
ljudstva hrvatskoga i talijanaškoga! 

Kakav ti gospodin, tko nema ni svoga kruha, 
ni svoga vina? Nit mu volovi oru, nit mu konji 
vršu; već da izbije koju florintu na aršinu, jali na 
peru, jali na zanatu. To se amo zovu bećari; i ti su 
ponajviše, Niemci doseljenici, i Židovi. 

U dalmatinskih gradovih, uz ono malo otesana 
kamenja, ni prostora, ni čistoće; sve ti spominje da 
je tu groblje živim ljudim, sagnanim od kakve sile 
u more, jali pod brdo. Ako ćeš gostoljubja, ako ćeš 
srdca, hajde u selo, gdi čist žive siromaški puk hr¬ 
vatski. Odatle poslovica: velikomu na glas , malomu 
na čast. 'U Posavini to je sve đrugčije. Amo svak 
misli, k& što i kod nas svi pravi Hrvati misle, da 
dokle čovjek sa čovjekom nejide i ne pije, dotle da 
nema ni prave ljubavi. 

Liep je hrvatski običaj napijanja. Na hrvatskom 
stolu pije se i napija u zdravlje i u napredak svemu 
što je rodoljubivu srđcu milo: bez ukočenosti i pri- 
činjanja, tu se na domaću provode veseli razgovori, 
pjevaju se pjesme; najplemenitija razbudjuju ćuvstva. 

Pače, -ti si prvom u kući gost. Trpeza je naki- 
ćena voćem i sladkišem; kroz cvjetove prepleteni su 
đomorođni nađpisi; izlazi dobrodošlica . Punu čašu sura 
vina, tebi domaćin napija, kao svomu milomu gostu; 
i on ti predaje ključe svojih dvorova, da si mu do¬ 
bro došao, kad te god volja, i kad te put nađje. Ti 
ostojke primaš dobrodošlicu i snjom ponudjeno pri¬ 
jateljstvo, i sve povlastice koje se dobrodošlicom 
dobivaju. 

Kod nijednog hrvatskog stola ne izostaje do¬ 
brodošlica. Takih gostba za znance, za putnike i za 
prijatelje, ua koje *e nakupi do trideset gostiu, češće 

biva kod boljih kuća; a po salih i po župah, to je 
namjerna i svagdanja. 

Jeli, da je razlike izmedju talijanaške signo - 
rije i ove krovatske bogčijeV A kako da je nebude?! 
Tzpenji se na Velebit, te pogledaj posavljem i po- 
đravljem, drugo ne vidiš do blagoslovljena polja viso¬ 
kom dubravom zamagljena, riekami izprekrižana, jal* 
gđjekojim briegom nadignuta, da bolje hrvatska ka¬ 
pljica dozori. Proleti, od Karlovca do Osjeka; pusti 
se niz Savu od Zagreba-Siska do Biograda, pa ćeš 
viditi što je ta banovina hrvatska. 

Zagreb , 20 Svibnja. 

Možda pomisliš: nu gledaj, kako mu je 
napao loj na oči: on ne vidi u Hrvatskoj do izobilja 
jela i pival^Da nebi na duglje o zlu mislio, čuj o 
družtvu: amo nema njemačko-francuzkoga klobuka, 
što no se penjao za Bacha na glavam njemškutar- 
skim. Amo ljudi gotovi popucat bđ smjeha, kad im 
se dotuca kakav ptić toga pobilježja; zato vragome- 
tni zagrebački djaci udarili su globu na glave odu- 
gljene i ošiljene. Nema birokratičke ukočenosti, ni 
servo umilissimo ... issimo, colendissimo } nego : pomoz 
Bog ! zdravo brate ! dobar dan! 

Zagreb ti je sad za sabora sitnolik naroda 
hrvatskoga: Ban, Stožernih katolički, Patrihar 
grčko-istočni, biskupi katolički, sjedinjeni i nesjedi- 
njeni; arhimandriti, kanonici, grofovi, veliki župani, 
odvjetnici, književnici, gradjani svake ruke, do seo¬ 
skoga kneza: sve ti je to družina, u saboru i van 
sabora, u gostioni, u kavani, na ulici. Okresan čovjek 
može tu steći dosta znanaca i prijatelja; misaon čo¬ 
vjek može tu preko prsta prebrati svu našu zemlju, 
i naše nutrenje vrline i nevolje do kraja izučiti. 

U pozemljušici sabora dalmatinskoga, i ona vla¬ 
žna crkvica kojekako skrpljena; i oni stolci po učion- 
sku sbijeni; i ona birokratička zaduha; i tudjjezik; 
sve te nešto tišti; sve ti kaže, da tu naroda zastu¬ 
pana nije. 

Po Zadarskom ulišnjaku, jedva da razpoznaš 
svojih nekoličak drugova; nenarodnjaci stobom i 

obće; sami ti se kažu da su od drugoga stada. Ako 
na javi što progovoriš o narodnim pravicam, mutno 
na te gledaju, kao da im na sdjelu napadaš. Za na¬ 
rodnost, za slobodu tu srdca nema. 

U Zagrebu sa visokog trga Svetoga Marka, uzla¬ 
ziš u visoki sabor. Dvorane su raztvorene; hodnicima 
žamore zastupnici; stranke se dogovaraju: ima prosto 
rija i za predsjedništvo, i za pisarne i za odbore, ka 
što za ostale potrebe zastupničke. Zvonce zvoni, sabor¬ 
nica je rotvorena: biskupi, grofovi, gjenerali, naro¬ 
dni zastupnici, sjedaju jedan do drugoga, naokuS i 
nauzvođ. Kada Krajina pristupi, možeš tu nabrojiti 
do sto i osamdeset zastupnika. U pramčelju kraljevo 
priestolje. S lieve: patriarh i veliki župani; s desne: 
ban, predsjednici, stožernih, biskupi. Naokolo na vi¬ 
soku triemu, opet uzvodi mnogobrojna i pribrana 
puka; u prvom redu gospoje. Samo nebo slikamina¬ 
pučeno: krunitba prvoga hrvatskoga kralja; Zrinovic, 
Jelačić; naši vitezovi, naši mučenici, glavniji pri¬ 
zori hrvatske prošlosti svakomu nad glavom. 

Kad Hrvat pogleda na sabor, srdce mu se širi. 
Tu sjede zastupnici kraljujećeg naroda! Hrvatska, i 
krnjena je, i tlačena je; ali svojih prava nije se odre¬ 
kla; pa i neće! Tužni narode, koliko si trpio; ali 
opet, ti nisi propao. 

Te misli ti se nameću u hrvatskoj sabornici, 
gdje se i danas kroji sudba cielomu narodu. 

Dalmacija, kako je danas odciepljena, pluta po 
plimi i po oseki: kuda val krene, tuda se i pluto 
pomiče. Hrvatska stoji kao živac kamen; i vjetar i 
voda, i ljeto i zima, sve se obanju razbija: Hrvat¬ 
ska je naše pravice kroz vjekove spasila. 

Da, kako u nas ima ljudi tuđjinaca i otuđje- 
nika, koje i hranimo i tovimo, pa bi nas htjeli sa¬ 
peti, da k našemu kolu ne stupimo; tako i Hrvatska 
imade pridošlic&, i kukavica, koji bi rad da ju tu- 
djinu podmetnu; ali sve što je umna i poštena, tu je¬ 
dnu misa ima: da je i narod naš svoju pokoru izvr¬ 
šio; da se najbolje Bog hvali i kralj štuje, kad se 
drži ono što je pravo, i kad se ljubi ono što je svoje. 
To se najbolje dokazalo prošastih dana, kad se htjelo 
po Što po to, da sabor primi ono što su Magjari nu- 

dili Hrvatskoj na pogreb. -Mi toga primiti nećemo; 
mi to odbijamo** tri put odgovoriš e na prietnje i na 
zapovjedi, ne samo biskupi i veliki župani, nego i 
sami činovnici, koji nemadu svojoj nejakoj obiteli do 
svoga pera i do svoje službe. „Imamo svoje ruke, 
koje znadu i šiti i tkati: sebe ćemo i vas ćemo 
hraniti 44 odgovoriše svojim muževim hrvatice: „ne 
izdajite domovine, za nijednu plaću na ovome svietu." 
— „Mi nećemo primiti magjarskih ponuda** — rekoše 
svi Hrvati, pa ne primiše; i pravice hrvatske kra¬ 
ljevine: dalmatinske-hrvatske-slavonske, ostadoše ne- 
povriedjene. 

A kako je srdce naših nazovi-dalmatina ? Ljube 
li tako svoj narod? Dapače, imadu li oni svoga na¬ 
roda? 

Kakve su mudrike tih naših viloša? Ili su Tali- 
janci, ili su Niemci? Oni su sve što te volja samo 
nisu Hrvati. Kad ništa nemogu da budu, oni su Dal¬ 
matinci; a sam Bog znade kakav je ta rod, i štada 
bude iz Dalmacije tako ošišane, otudjene i osamljene. 
Valjda to talijanaši znadu; a mi sami Hrvati da još 
toga ne znamo!? 


Zagreb , 21 Svibnja. 

Prošastih dana služene su zadušnice za p. Je- 
lačića bana. Perom opisati ne mogu, kako me ganu 
uspomena junaka, koji je Magjaru sabljom pokazao, 
gdje je Hrvatska , i zagrmio mu: stani! Po gradu 
crni barjaci, mrtačke molbe u jednoj i u drugoj crkvi, 
i tamo i amo, narodni zastupnici i množ svieta: svi 
rek bi da su tražili bana, bana hrvatskoga; da su 
ga posvuda taj dan iz mrtvih izazivali. Kada se za 
stava pjevačkog družtva Kola sustavi na sred trga, 
kojemu je ime od Jelačića; pa se narodna pjesma 
razliegnu kroz narod, ti bi rekao, i bi se zakleo, da 
je oživio spomenik Jelačićev; da se glavom digao ban 
i da je ono on poklopio svoga goluba. Na iztesanu 
podnožju od žulje, visoko sjedi na konju ban Jela- 
čić i golom sabljom u ruci leti put Drave. To ti je 
on godino 1848! Taj skupocjeni spomenik od pozla- 

ćena mjeđa, Hrvati sti postavili neumrlomu banu. tJ 
noćnjoj tišini, oživljenoj guđnjom i pjesmom, kada 
stotina grla zaori: slava Jelatiću banu , ko da se mr¬ 
tve kosti hrvatskoga junaka potresle; suze te oblie- 
vaju, pa vapiješ: Ustaj bane , Hrvatska te zove! 

Tako danas misli svaki pošteni Hrvat; tako i 
Srbi i Hrvati po Hrvatskoj i po Ugarskoj, danas 
slave uspomenu bana Jelačića. 


Zagreb , 26 Svibnja. 

Netom se plodno posavje od Samobora izastrlo 
sobe strane rieke, lapti se pod Zagrebom; te prodoli 
i brežuljci nabiru se gradu na uzglavje. Uz pređ- 
gradja počimlju zagrebački vinogradi. U Dalmaciji 
so misli, netom je čovjek nasadio koju stotinu loza, 
da on ima vinograd; pa takovih vinograda i sam 
težak ima na desetke. Po Hrvatskoj svaka pobolja 
obitel ima vinograd; malo koja po više njih. To ti 
je u jednom komadu od prilike stotinjak motika. Do 
vinograda stoje o prikrajcim oranice i koloseci (šume 
mlada kestenja za kolje). Na vrh vinograda gospo¬ 
darska je koliba na podrumu: tu gospodar stanuje za 
jematve; vino tiska i tu ga sprema; te preko godine 
češće ga oblazi, i svoje prijatelje u vinograd navodi. 

Bio sam jučer u vinogradu prijatelja Zoričića i 
sa liepim družtvom po hrvatsku se proveselili. Vo- 
zilismo se jedno po sata, pa uzbrdo kroz šumu pje¬ 
šice do vinograda. Vinica gotova pulačica. Pod ze¬ 
mljom u rovu vinska sprema; na tlehu kuhina i stan 
vinogradaru i njegovoj mladoj; na podu tri gospod¬ 
ske sobe. Uzlazi se uz drvene stepenice, koje izvi- 
juć se okolo kolibe, dopiru do triema. Taj tnem nao¬ 
kolo paše kolibu, s njega razgledaš vinograde i vi- 
nice razsute po susjednih brežuljcih. Po dolju se ko 
sagovi razastrle sjenokoše; a žitija se proljetnjim 
vjetarkom njišu na valove. Po vinograđim prijatelji 
se sastaju, piju, pjevaju, i provode domorodne raz¬ 
govore, dok suton ne opomene, da seje vratiti u grad. 
Tako uz sve Zagrebačko gorje prostiru se vinogradi 
uz livade, šumice i oranice, 

Kada svane jesen i prispije berba (trgaSina), 
po Hrvatskoj je prava narodna slava: svi se vino¬ 
gradi razstvore i postanu živa seoca. Berba poeme u 
prvoj polovici listopada, te se dovrši u studenom. Za 
trganje i vinotočje sva je s prava na mjestu. Groždje 
se odmah s loze tiska, i sprema se u podrum. Jutrom 
i večerom po svih glavicah, dim se za rana nad ko¬ 
libama vije, topovi gruvaju, svirke svire, vesela đruž- 
tva odlaze i dolaze prijateljim u pohode. Gospoda i 
seljaci, svi imađu svoje vinograde i svoje kolibe go¬ 
stima raztvorene; sve te čeka razširenih ruku. Pred 
večer trgači hite na bližnje ceste i na razkršća; diple 
udaraju, kola se utrkuju, trgači u kolu igraju, vatrometi 
se meću. Vinogradari iđju jedan drugomu u pohode; 
kušaju novo vino odmah izpod tiska ; te na razstanku 
jedan drugomu nazivlju blagoslov i đogođišnji sve 
to bolji rod. Naravno da svaki vlastelin nadgleda 
kako se radi novo vino, i kako se u lagvane (bačve) 
salieva. Veličini vinograda odgovaraju i bačve. Ja 
sam ih vidio od petstotin bariia: sama rastovina, za 
šaku debeline, debelim gvozdenjacim opasana. 

Stubica , 27 Svibnja. 

Ponude prijateljske, i želja da poznam domo¬ 
vinu, navratiše me u hrvatsko zagorje. 

Onomlani sam vidio Krapinu, znamenitu sa sta¬ 
rodavne gradine, o kojoj se priča, da je od braće 
Hrvata, čeha Leha i Meha; i da su tu najpre opo- 
činuli ti naši praotci, da svomu plemenu odaberu 
postojbinu. Krapina je sad na velika glasu radi 
svojih toplica, koje lieče od kostobolje, od uloga i 
od prsobolje; i tu se svake godine stiče mnogo tisuća 
ljudi sa svih strana svieta. 

Krenusmo u zagrebačke gore sa veselim druš¬ 
tvom, kakva je svaki dan svuda po Hrvatskoj. Kroz 
brdašca i kroz razdaljene prodoli, cestom ravnom i 
nabijenom, na čas sretali se s kojim Savinim laktom; 
na čas se naša kola nadtjecala nizbrdicom do mrtve 
ravnice sa Savinim pritocima. Od Zagreba do Podra- 
vino, sjeverom se prostire hrvatsko zagorje: brdine 
no sliegaju doimam; vinogradi zagrljaju dubrave; 

poljase fcbiraju ructmami; sjenokoše razmienjuju 
sa sijanicami; kukuruzi pripinju se uza šljivike; lan 
se razcvjeće uz konoplje: nepregledni talasi pšenice, 
raži, jarika, ozimice, nagiblju se kroz stotine plužina: 
svud jarkom potoci teku, mlinicami vrte, pljuskaju, 
perivoje natapaju; prostor, na kom živi do dvi sto 
hiljada žilava Hrvata. To ti je brdovita strana po¬ 
savske Hrvatske; u kojoj ipak nije viditi gola ka¬ 
mena, ni pedlja zemljo nezaradjene ili nezagajene. 

Kroz dole i uz pristranje, nakon svakoga duška 
promašene ceste, izdaljega se pomaljaju redovi vitka 
jabljanja, da te napute k vlastelinskim dvorovim. U 
samu gaju leže kao popeti čadorovi; jali se pripinju 
visjem ka’ razkriljeno jato golubova. Naokolo vla- 
steoskih dvorova posvuda razasuto seljačkih koliba; 
posvud hrko, krike, rike mrše i peruti; posvud neusi- 
pni pripjev ptica pjevalica. 

Netom se nekoliko brežuljaka iznizalo, na glavi 
jo prodoli birla crkva i zvonik; do crkve župnićki 
stan i učiona: i tako sliedom od briega do briega, 
od uvale do uvale. Kuda god prolićeš, po svuda gaj; 
a iz gaja piev&c, da te opominje: ovo nisu pustare 
nego seoske zadruge. 

Kroz taku zemlju putujuć, višekrat sam Bogu 
uzdahnuo: mili Bože, liepu li Hrvatu dade domo¬ 
vinu! Ali, na što joj ljepota, kada je u sliepa go¬ 
spodara? Pa sam se okrćao momu suputniku i ze¬ 
mljaku Miliću koji je stekao u kratko čast i blago¬ 
stanje u toj našoj Gornjoj Hrvatskoj : „vidiš, brate, 
koliko smo nizoko pali, kad sami sinovi ovake do¬ 
movine, stanu da ju ruše, i da je se pred svietom o- 
đriču*! Na samo ime zagorja (morlacchia, montano) 
nas u Dalmaciji tuga spopada, jer nam pred oči pada 
tužni rogokop, gd kamen u pustoši: puk go, neuk, 
siromašan po golim planinam dalmatinskim. A naši 
protivnici, kad o našem narodu hoće da govore, kad 
gornje Hrvate spominju, misle na dalmatinske zagorce, 
kcjim je sve oteto do gole duše. Sirotinjo, i selu si 
težka! 

U toj misli, potla nekoliko sati, naša kola se 
nadjoše u hladu: debela sjena krupna dubja nalegla 
aa cestu. „Vidiš li ove starikove jgrane* tad mi reče 

moj dfug *evo je trista godina da su o nje vješani 
pobunjeni seljaci. Što god vidiš ove gore, to je sve 
bilo nakićeno seljačkim glavami, što su plemići po¬ 
hvatali i poobišali. Bilo je godine 1563, kad ubogo¬ 
mu puku dotuži objest tadanjih velikaša; pa se diže 
na oružje. Ovde se na sabor sabrali seljaci, te izme- 
dju sebe izabrali za kralja, svoga plačidruga Matiju 
Gubca. Matija diže barjak na obranu starih pravica; 
te se plamen u malo vremena razpalio do Velebita, 
do Kranjske i do Štajerske. Na taj glas, ban Dra- 
šković okupi vojsku plemenitašku u stolni Zagreb; 
te krenu na seljake. Stubička se dolina tad nadojila 
krvi hrvatskoga puka; a ovomu starikovu dubju je¬ 
dva doteče granja, da navieša zarobljenike. Matija 
Gubec zaglavi u Zagrebu, gdje ga dočekala stolica i 
kruna željeza usijana. Puk hrvatski izreče tad poslo¬ 
vicu, koju mu Magjari oteše za svoga Korvina: od 
kad umre Matijaš kralj , nesta pravice za muže (za te¬ 
žake). 

Hrvatski težak danas već ne trpi od vlaste¬ 
lina nepravde: svaka obitel god. 1848 dobila je svoje 
selište (sessiu), t. j. od dvadeset do pedeset rala plo¬ 
dne zemlje, šume, livade i oranice. To su vlastela 
seljačina pustila bezplatno; a njim zemaljska blagajna 
to izplaćuje. Ako će pak seljačka obitel da svoje 
selište dieli, prije valja da dokaže potrebu te diobe, 
i da joj dopusti županija; sama pak županija nikako 
ne može dopustiti da se selišće dieli na više od četri 
diela. Tako se obitel i uzdrže i nepadaju na siroma¬ 
štvo, jer se zemlje preveć ne ciepaju. Uz selište te¬ 
žak u Hrvatskoj uživa gornice . To su sijanice i vi¬ 
nogradi u pristranju, što je težak primio od vlaste¬ 
lina pod ukesim (livello), za koje viedro vina na go¬ 
dinu, za koje povjesmo, za pievca, jal za kojekakvu 
sličnu daću. Obično i gornice težak sam može nstrn 
odkupiti, pa tako i tu postati pravim vlastnikom* 4 . 

Dakle četrdeset i osme godine, sama vlastela 
priznala da je pravedno, i pustila svojevoljno ono za 
što prije trista gođinš, svoju i krv narodnu nemelice 
prolj evala. Tako ti je na svietu, svaka čovječna mi¬ 
sao, svaki napredak, valja da se u krvi okupa. 

I mi smo s* u Stubid iskapali u topiioi, što 

ključa na sred poljica, okružena Sumnastim glavica« 
mi i vinovim brežuljcima. Da se ta sumporna voda 
s vrela iz daljeg ne provađja, u lokvi bi se živ sgulio 
kao miš. Ali onako kao što je sve nagodjeno i ure- 
djeno, to je kupei ljekovita i ugodna;te mnogi suhi 
hromi, kljasti i sgrčeni, zdravi se odatle svojoj kući 
vraćaju. Tko je zdrav, svog se zdravlja nauživa u 
toj zdravoj samoći. 

Ako ćemo se te sgode dočepati mi iz Dalma¬ 
cije, valja da krenemo na put u Italiju, jali da zadjemo 
u Niemce, valja da se zadužimo. U Hrvatskoj prosti 
seljaci zaprežnu svoje konje, pak se svetcem i pet¬ 
kom od šetnje voze u toplice, na Stubicu, na Suti- 
sko, na Krapinu, na Varaždin, na Daruvar, na Li- 
pik itd. itd. 

Nam je bosanski Kiseljak jedva poznat 'po ime¬ 
nu ; a kad naši govore o Recoaro, misle da nešto vla¬ 
stelinskoga spominju; dok u Hrvatskoj kisele [vode 
Jamnice i Roiea , pjene na svakoj boljoj trpezi. 

Bistrica , 28 Svibnja. 

Izkupani i pomlađjeni, čile konje opružismo i 
zađjosmo dalje u to vilovito Zagorje. Nakon otegnute 
pobrdice, najedanput sjetim se, da su se kola počela 
nagibati, i vidim u dubini jezero same sjenokoše. 
Vijugajuć niz vrljike kroz vinograde, brzinom zavi¬ 
tlane kruglje, ježurim u srdcu, napokon zdravi pa- 
dosmo u kotlinu. Nakon te pogibeli, oduljene preko 
po sata, zađahnu me sa livada mirluh i travke i 
cvieta svakojaka. Pastirice izmivene 11 a Bistrici, po- 
šetale kroz sieno da kite svoje junce; malo dalje na 
pašnjaku do konja polegli dječaci, da nagadjaju svoje 
rliple. Izpod sunca zažeo lahor kroz dozrelo sieno; 
te raznoseć miomiris i mahajuć kroz grivu konj im 
iznod kola, nose te, rekbi na svojim krilim, u dvorove 
vilam. 

U tom se ne sjetio, da su se kola opet pripi- 
rjala na novu pobrdicu: za čas se nadjosmo van 
dole, na ravnoj kosi. Oblila gruda i rudina, a za vrha 
se okrunila zidanim gradom, iz kojega se hita pod 
oblake starodavan zvonik. Pred raatvoremmi vratim 

toga građa stadoše naša kola; i kad uniđjosmo u 
bedeme, iznutra potriem sve naokolo obšetao: pri 
jednom krilu župnički stan, poput tvrdje; pri dru¬ 
gom, kamena pripovjeđalnica; a po sred obora, crkva. 
To je glasovita Marija Bistrica . Pod triemom pede¬ 
set poredanih izpovjednica; na zidu, naslikani doga- 
djaji iz davnih vremena; i pismo pod svakom slikom 
tumači, kakva se tu čuda po odvjetovanju Marije 
Bistričke dogodila. Premda su dogadjaji i osobe po¬ 
kazane potanko u svakoj slici, ima ih toliko i takih, 
da se nisam mogao načuditi, kako to sve onaka 
čuda i onake slike tu obstoje. 

U crkvi nema veleljepja. Slika Majke Božje pre¬ 
krivena plaštom, iz kojega viri sama okrunjena glava 
stoji visoko vboko nad glavnim žrtvenikom. Duhovi 
otvaraju prošćenja i počimlju iz Hrvatske, iz donje 
Ugarske, iz Štajerske hodačašća, u koja se izmieni 
kroz svako ljeto do sto hiljadš, duša. 0 duhovskih 
blagdanih pribere se do pedeset izpovjednika. Svake 
godine kod svoga župnika prijavi se, tko će na pro-. 
šćenje. U vrieme ođređjeno, župnički pomoćnik uzme 
crkvenu zastavu, i hodačašće se uputi preko devet, 
a kadšto preko dvadeset sela. Kad nije misnika, žu- 
pljani idju sami za kakvim starijim drugom, dvoje a 
dvoje, sve bosonogo i naprćeno svojom prtljagom, 
uz pjevanje pobožnih pjesama. Na prolazku kroz župe, 
raztvaraju im se crkvena vrata, i dočikaju sva zvona 
u glas. Susretajuć take putnike; i gledajuć kako to 
.naprćeno i bosonogo sve pokorno pjeva mužko i žen¬ 
sko na izmjence, misao te zanosi u križare, i u ona 
davnija vremena, kada se puk izraelski spremao da 
putuje u Zemlju obetanu. 

Ovaka hodačašća koja staju i troška i vremena, 
mogu poduzimati samo narodi koji živu na ravnoj i 
obilnoj zemlji; ko što su bogate i ravne, Hrvatska i 
Ugarska. To su pojavi bogoljubstva koje valja visoko 
cieniti. Ali, ovdašnji župnici pozvani su da đob~o 
prosude, pomagaju li pravo kršćanskomu životu ho¬ 
dočašća toliko daleka i bez nadzora pripušćana. 

Da je prošćenje kod Marije Bistrice u našoj 
domovini znamenito, vidit je i po riznici. Tu stoji 
nabrano zavjeta svakovrstnih i skupocjenih, utvari 

crkvenih i ne crkvenih; tkanini, kovin4, pa i same 
gotovine vise hiljada, što odavna od svakle spliva. 

Dieleć se od ove narodne zadušbine, i prepo- 
ručujuć Majci Božjoj pobožni hrvatski puk, čudili 
smo se da stari župnik, koji tu sjedi uz dva pomo¬ 
ćnika, nije ništa znao pripovieđati o postanku Marih 
Bistrih* 


Poznanovac , 28 Svibnja. 

U suton banusmo pred vlastelinske dvorove. 
Duga povorka jablana, razvedeni vrtovi i zamašita 
palača, sve odavalo obilje. Kada nas sredovječna 
gospoja uljudno primi u nieme hođaje, sjetili smo 
se da gospodar tih dvorova ne živi. Udovica, 
njezin sinak i učitelj; pa desetak služinčadi, konju- 
šari i volari, to su bili sami pribivaoci dvorova za¬ 
snovanih za obilatu zadrugu. Kako je to težko siroti 
i u najbogatijem dvoru! I razklimani obloci, i pra¬ 
zne konjušnice, sve vapije vidoka, sve plače gospo¬ 
dara. 

Perivoj i cvietnjak, izvezen okolo same po- 
lače, opominje te na staru ljubav: srdce ljudsko u 
takih zaklonicah traži utjehe. Posred Zagorja, na 
visokoj izbočini, oko ti veseli limun, aloj i najžupnije 
bilje, što ga nosi župna Italija. To se zimi zaklanja 
pod trjemove. 

Do perivoja, do ugodna’šetališća u debelu hladu, 
izlijao se vrt, što preko sve božje godine daje svako-, 
vrstne zeleni i svakoga voća. Da bi i naše gospoje * 
bile po malo vrtlarioe, koliko bi rumenije i veselije 
bile! Što je u Poznanovcu, to je po Hrvatskoj u sva¬ 
kom i najmanjem vlastelinstvu, obilje gospodskog 
namješća; ali, žalibože, i obilja njemačke oduhe u 
govoru i običaju nehrvatskom. 

Sutimko, 30 Svibnja. 

R&nim jutrom kola nas odvozila niz brda, niz 
dolove. Zemlja se nabrala na dvi pauze: niza sk&te 
izasula ovieće; a iz boka joj potekla vrela, da kroz 
livade pohrle k’jedaomu jarku. Po vrhuncih, iz pri- 

petih vinograda, bjele ae kolibe; pa opet u zakrilju 
pribranih dolina, stasita crkva, župnički dvorovi i u- 
Ćiona. Blagdan je, svak vrvi u crkvu: mali puk pje¬ 
šice, a vlastela i bolji gospodari u kolih; seoska djeca 
kušaju putem kako će izvoditi crkvene pjesme. 

To je veseli Spasov dan! 

Potla dobra santa vožnje, stisklo se postranje, 
te naletimo na ždrielo gorom zareslo i zatvoreno 
liepom polačom, kao nekom gradac-ključanicom. Po¬ 
tok što iz sgrade šišnja obilat, rekbi da pritiče i 
on na obranu toga klanca. Kad nastupiš na prag, 
kažu ti da su to Sutinske toplice . Obilno vrelo izbija 
iz živca; u živcu udubio lokvu, kao tesan hram, da 
prima mlavuljke i bolježljive majčice. Razgledav tu 
zabit, to pitomo ročište snašicam i kumicam, napu¬ 
stimo dalje zvjeraste naše dorate. 

Kola mahom zapraskala; ali potla neduga trka 
počeli se konji nažimati: ojedra brdina ne clase ola- 
sno prevaliti. Pustiv tu brigu naprasilu kočijašu, mi 
zadjosmo u svakojake razgovore Slušao sam vješta¬ 
ka kakve su obitelne zadruge po Hrvatskoj. Zadruga 
je oveća porodica skupa živeoa. Ima po Slavoniji za¬ 
druge do sedamdeset glavš Ukućani izabiru gazdom 
i gazdaricom koga oni hoće, pa i mladji bio; a ko¬ 
tarski sudac izbor potvrdi. Ako se gazda (starešiua) 
stane zlo vladati, zadrugari izaberu drugoga; pa jave 
sudcu. Gazda upravlja imanjem, a gazdarica kućom. 
Gazda zapovieda ukucanim, tko će na koju radnju: 
muškarci kopaju, oru, siju, sade, voze, mlate žito, 
kose sieno, tešu; ženski ja zimi predu, tkaju, šiju, a 
ljeti obrađjuju vrt, okopavaju i beru kukuruz, trgaju, 
ženju. Momci pasu konje, djevojke volove; djeca za 
svinjem, za guskam, za patkam i za ostalom manju- 
ši. Gazda sam može prodavati ili kupovati što kući 
trebi\je. Gazdarica redi kuću; dieli odiela i radnie 
ženskićim; pa dieli i obroke, što u većih zađrugah, 
svidjaju napose pojedine porodice. 

Po Slavoniji, u većoj zadrugi, snahe se izmje- 
njuju svake nedjelje po redu (reduše); djevojke su, 
izim okopavauja kukuruza i žetve, proste od svake 
radnje; a nevjeste su obterećene svakojakom doma¬ 
ćom rabotom. Mlađa nevjesta naosob, pere noge ed 

prašine i kala zamazane i redi obuću ukućnim teža- 
oim i gostim. Odtle zatezanje s udajom, i nerado 
rađjanje osobito prvih godina. Uobće u Posavini, ko¬ 
liko im je djevovanje pravo carovanje; toliko je že- 
nam mnogo gore nego u Dalmaciji. Slavonija naosob 
spominje zeman, kad je tamo Turčin vladao, i uveo 
običaje, koji ženu, majku i hranu našu, snizuju i 
ubijaju. 

Sudac je dužan kazniti zadrugara, koji ne sluša 
svoga gazdu. A kad hoće koji zadrugar đa.pođje na 
dio, županija mu dopusti, ako ostali ukućani prista¬ 
nu, i ako mu se ne protivi seoski sudac (glavar) Za¬ 
družno imanje ne srni se ciepati na diele izpod če¬ 
tvrtine selišta. Nepokretna imovina dieli se na ko¬ 
ljena; a hrana, svinje i ostala manjuš, dieli se na 
glave. Ne trieba ni spominjati da žensko, kad se u- 
daje, sobom ne nosi diela, nego mu se izplati u prćiji. 

U Dalmaciji, nauzačas, svakomu je prosto na 
dio, netom mu što duhne, i tako kidati samovoljno 
na paraćesike maleno imanje, umićati najbolje kuće, 
i ništiti svaki zametak dobru gospodarstvu Ta ma¬ 
hnitost dotle zalazi, da po Primorju sami sinovi, ne¬ 
tom su postali punoljetni, višekrat na svoju se ruku 
žene, i aiele se od svojih roditelja. 

Druga je vele koristna po hrvatskih selih, što 
je navadno svako selo u županiji obćina; i ta seo¬ 
ska obćina bira sama sebi sudca sa dva prisežnika, 
koji su vlastni razsudjivati pravde do dvadeset i pet 
fiorinžl; pa kad sudac kotarski potvrdi taj sud, nema 
na dalje priziva. 

Koliko je inostrani sudbeni sustav neprikladan 
stanju našega puka u Dalmaciji, i kako mu podsieca 
mir i svako blagostanje, dosta je pogledati na naj¬ 
siromašnija sela, kroz koja danas neprestance lete 
sudbeni spisi za trice i za kučine, za koje nebi vrie- 
dno bilo da se ni znade na sudu. Koliko pustih na¬ 
dnica propada hodanjem u varoš, dok bi se sve naj¬ 
bolje moglo kod svoje kuće razsuditi! Koliko se tu 
troši na biljege i na revene, dok čeljad kod kuće 
gladuju! 

Nije ni u Hrvatskoj sve onako, kako bi se htjelo: 
novije vrieme mnogo je koješta i tu pomelb i zamr- 

silo; ali na prema Dalmaciji Hrvatska je uredbom i 

blagostanjem odmakla na daleko. 

Ako ništa, ne gladujuć i ne žeđjajuć, gornji 
Hrvati iz grla viču da rad loše uprave propadaju; 
a mi donji i nizoki, svaki dan čujemo spužju pje- 
vatanju o svojem ljudstvu i o svojem bogatstvu, dok 
nam iz temelja kuća gori. Odavna nam nestalo kruha, 
a sad nestalo i drva: nema nam od nikle ni odjeće 
ni obuće: nit nam je već šfca od zemaljske pritiline, 
niti od ljudske obrtnosti. Svak se po svietu miče, 
tko u gore, tko u more; a naš puk većinom leži u 
starom neznanju, i muči se u sve to novijoj i sve 
to ljućoj rdji. 


Lepoglava , 31 Svibnja. 

Kad se već nategom izpesmo na bregove, od sjeve¬ 
ra brda se zahrtila, te počelo divljačju zaudarati Odtle 
niže na niže spadasmo u prosjeke: kroz bukve i kroz 
jele planinske potoci zapljuskali u korito rječini, što 
se kroz kamenje lomi, i potiskuje nas pod samo brdo. U 
toj oduljenoj žljebini, u šumi zateklo nas mutno žđrielo 
kroz dvie planine: to je na razkršću Zagorja i po- 
dravlja Vjetrenik poput Kleka nad Primorjem. To 
su prazi Lepoglavi, čemernomu stanu hrvatskih zli¬ 
kovaca. Lepoglava je mrtva pustara, koju Pavlini 
bili odabrali za svoj samostan, i tu ga veleljepno 
sagradili. U toj samoći, prva se mudra knjiga raz- 
tvorila u Hrvatskoj godine 1682; a sad je tu država 
namjestila svoju kazuionicu. Prostorije samostanske 
podvostručene i poutvrdjene, mogu ujati do osamsto 
uznika; koji odaljeni od ljudi, u radnji i u molitvi 
obnavljaju se, e bi se nakon dovršene osude, u ljude 
novi ljudi povratili. Milosrdnice rede te grješnike; 
kojim je namienjen zanat kojega tko voli. Taku 
tamnicu mogu blagoslivljati mnogi, koji tamo dodju, 
najviše radi krivnje svojih roditelja i radi nemara 
svojih prvih odgojitelja. Kad se na zločinstvu goni sama 
zakonska osveta, zločinac se malo kad lieči od zla, 
koje se od duše porađja. • 

Kad čovjek navikne u svom materinskom jeziku 
javno jutrom i večerom Bogu se moliti, štiti i pisati; 

pa tesati, tkati, krojiti, Siti, zemlja raditi, perivoje 
zasadjivati, kao što se radi u Lepoglavi, tad omrzne 
mu zlo djelo, što ga od doma i od ljudi odtjeralo. 

A kad zlikovca metneš uz drugoga, pa ih više 
u jedan sprat strpaš, da bezposleni izmišljaju varke 
i vragolije kako će crne dane u crnom konaku spro- 
vadjati, tada si otvorio put svakoj nevolji, i prostrao 
si novi jad na duše i onako jadne. 

Crkva, koju su držali Pavlini, a sad ostala žup¬ 
ska, hrani kosti bana Draskovića i više hrvatskih 
velikaša. Umjetne i bogate slike po blagaonici i po 
samoj crkvi iz hrvatske povjestnice, izvraćaju te na 
vremena, kad je Hrvatska svojom snagom i svojimi 
velikaši držala sjajnost Stjepanove krune. Hrvatu je 
Lepoglava znamenita pustoš, pri kojoj mu se otva¬ 
raju razkršoa kroz domovinu, i razddbja kroz po- 
vjestnicu. 


TrakoŠćani , isti dan. 

Kada mornara, preko ciele noći na veslu izmo¬ 
rena, dostigne na morskoj pučini vjetarak od sunca 
da ga izmieni; tad on veselo pogleda nad sobom je¬ 
dro, kako se premeće i ponosito nadimlje; gleda pod 
sobom more, kako struji pod brodom; gleda i misa 
ga zanosi na najmilije uspomene svoga srdca. Tako 
mi putnici dušom izmoreni kod uznika u kaznioni i 
kod grobova u crkvi; netom sjedosmo u kola i 
stali nas nositi vranci lepoglavci, kao vjetar preko 
ravnih bregova rječice Beanje, ođahnusmo. Pobrdicom 
gola zemlja raztvorila se ralu i motici; dolom posula 
djetelina; a ponazorioe nastupile dubrave. U Bednji, 
ovde se riba lovi; tamo se konji kupaju; onamo pa¬ 
stirice na gazu kravicam izpiru vime; tamo bjeljarice 
platnom, amo guske krilima, rieku razpljuskale; o 
poldanu se tu hlađja i krst i nekrst. 

Naši brzaci preko brđ& i dolova zagrabili u pro¬ 
valu. Visoka dubrava sa brdina, prosjela se u hlad 
starih jablana. Kad pađosmo u najniže nizine, prope 
se prea nas samograd: šuma skute mu nabrala; je¬ 
dre bokove i čelo uobličio kam; sve ko na brus 
gladko i vitko. 

Kad uz hladove i uzvode s dvora, nz sbojeve, 
i stepenice iznutra dodješ na tjeme oblici kali, skoje 
vije hrvatska zastava, tad si u čudu, kamo si dospio. 
Tko te s prvoga mosta odozdo gleda, misli da si iz 
gnjezda prilipak, Sto se prvom drži klisu na suno¬ 
vratu, dok poleti na nizine, ili prsne jazu.u dubine. Živ 
se kamen našao na vrh osamljene glavice; s te glave, 
podpomjim i laktovim hićena je u visine druga go- 
lemija: to je gradac Trakošćani. Na tom kamenu, 
razveli se i dvorovi i obori, kakovih je stara sila 
mogla sama izmisliti i sama ona izvesti. Jedri lakti 
podaprli iz pleć& tu silno ukočenu glavu. Toj glavi 
sve se okolne glavice poklonile. Iz bokova iztakli se 
čardaci, provirili obloci; kuda su jednom uboiiti topovi 
zjali i grmili na daleko. Pod tobom na dva lakta zeleno 
jezero livađ§,;a pod trećim, lovno jezero. Slazi i pitaj 
za Draškoviće. Nema ih u Trakošćanim. Nego čuvar 
ti kaže na vrh taučice kule, pri zidu križ, pod kojim 
stari knez zazida kći jedinica, da mu dvorovi ostanu 
vjekoviti. Medjutim dok se Draškovići zabavljaju po 
tudjini, njihovi se kmetići vozaju slobodni po jezeru, 
slaveć slobodu hrvatskog puka. 

Širom gradca Trakošćanskog, veličanstvene dvo¬ 
rane raztvorile svoja hrastova vrata: u jednoj buz¬ 
dovani, mačevi, paloši, nadžaci, bodeži, koplja, kacige, 
oklopi, panciri, ražnjevi, puške, sablje, zastave, što 
se god oružja izmislilo na obranu i na mrcvarenje 
ljudi; u drugoj dvorani slike ban&, knezovi, pod-kralji, 
stožernika, što su za više vjekova drmali Hrvatskom 
i Ugarskom. 

Draškovići ka’ i Zrinovići, iz Dalmacije se u- 
kloniše u Posavje, kadno Mletci i Turci, izkopa- 
še liepe naše Kotare. Pleme Draškovića glasovito 
je od jedanestoga vieka; i njihove su županije bile 
kninska i cetinska. Najzadnji Drašković, što se rodio 
u Dalmaoiji bio je Ivan iz Biljana (god. 1515) biskup 
zagrebački, poklisar kralja Ferdinanda naTridentin- 
skom saboru, ban hrvatski, veliki kancelar ugarski, 
i kraljev namjestnik, napokon stožemik. 

Kad pošetaš kroz ovakove dvorove, razgledaš 
starinske slike sa jačermami, sa tokama, sa svilenim 
patovima, sa or^enim kalpocima; perje iz bisera, 

zlatne sablje, kabanice otoČene hermelmom i žeže- 
nim zlatom; izpod samotna koraka diže se jeka, što 
te zove u vremena, kada su oni velikani živili. Doi- 
stine, mrtva knjiga ne može da izkažesve što je bilo 
onih doba: kako se tad mislilo, kako se tad živilo. 
Raztvori knjigu pri ovim slikami, knjiga će ti pod 
očima oživiti, i ti ćeš razumiti ono što je danas 
svietu sakriveno. 

Ove pustoši, ova jezera u brda pohvatana; ove 
livade kažu ti da su ovda hržali vitežki konji; po ovih 
šumah da su se razliegali lovački rogovi, da su hrti 
za jelenim i za međjedim šćecali; i da su se u ove 
dvorove hrvatski velikaši na veselja stjecali. Ali ove 
pustoši, ovi tvrdi bedeni sa gvozdenim vratnicami, 
prišapćivaju ti: ovdje je bilo gnijzdo ljudskim kob- 
cem; ovdje mnoga pučka sirotica zakukala, avaj! bez 
pomoći od ikoga do Boga. 


Kljenovnik , 2 Lipnja. 

I bile pučkomu sinu strasne gradine domaćih 
velikaša, ipak oue mu spominju hrvatsko ime, spo¬ 
minju snagu hrvatskoga naroda; kada po Dalmaciji, 
po Bosni, po Lici nije bilo klanca, ni glavice, da ih 
nisu kitili gradci, kakav nam još danas ostaje u 
Trakosćanih. 

Na dva šahta više Trakošćana, razdrobile se za¬ 
gorske glavice, i pokoskom rudine se razmakle na 
valove. Na odebljem valu, oblivenu samim perivojem, 
razvela se na sve četri strane prebiela platna. Kad 
si iz polja uzašao, i stupio preko praga tih dvorova, 
ne razabireš, ili je grad ili kakav samostan. Na tri 
poda svodovi su na triem, a za triemim dvorane, 
kojih je nabrojiti do stotine. 

Uz polaču, kule i pozirci; a na obronku peri¬ 
voja, cvietnjaci, razsadnici, i konjušnice. Preko prvih 
livada na tri puškometa na desnom krilu, razmakli 
se stanovi rogatoj marvi; na ljevorn, šumske zasjeke, 
zvjerinjaci; u zabrđju od zapada, vinogradi; na iztok, 
sliegaju se nepregledne sijanice. 

Ta ie hrvatski velikaš primao u goste cio sabor 
ugarsko hrvatski da saboruje i da se časti. 

Ta hrvatska pfemenština, pošto svojimi posje- 
Senimi Sumarni napuni tobolac Brucku (onomu be¬ 
čkomu rajniku), dopade rukfi Niemca iz Pruske. To 
ti je udes mnogomu hrvatskomu vlastelinstvu. Kroz 
vlastelinstva kupljena, jali u prćiju dobivena, bane 
se danas tudjinci i otudjenici po najslavnijih hrvat¬ 
skih polaćah; kao što opet tudjinci trgovinom i obr¬ 
tom, šire se kroz hrvatske gradove. Tako, narod 
vriedan da ponovi doba Hrvatu slavna, vidja koje- 
kakove vlasteline i grofove magjarone, vidja gradove 
odmetnike poput Rieke, i Osjeka. 

Opet, da hrvatska vlastelinstva, poželivši svojih 
starih gospodara, dopanu marljivih tudjinaca, ni pola 
jada. Da svi đošlaci znadu cieniti hrvatsko gosto- 
ljubje, ka. što ga do sad cieni bogati Prus u Kljeno- 
vniku, i da svi gospodare, ka što on znade gospo¬ 
dariti, nebi Hrvatska danas vapijala na nezahvalne 
tudjince. Mladi Vitgenštein ući se jeziku svoje nove 
domovine; on svojim gostom hrvatski nazdravlja; on 
nastoji o šumarstvu, o vinogradarstvu, o stočarstvu, 
o poljodjelstvu, on krči pasike; šume podiže; stro¬ 
jem ore, sije, i kopa; ceste prosieca, voljan da po- 
ljođjelne izume uporavi na korist svoju, i na korist 
svojim novim zemljakom. 

Dabogda se takovom vlastelom Hrvatska do 
skora veselila! Grofovstvo i vlastelinstvo nebilo u 
nas oznakom gluposti i nerodoljubja! Manje se ob- 
zirali hrvatski velikaši na Budim-Peštu; a više njim 
srdcu godila liepa naša domovina , koja ih sama hrani 
i velikaši. 

Ja ću na ovoj sada prekinuti; da ne zadjem u 
jadikovo. Nit pišem o Varaždinu i o njegovih topli- 
cah; i mukom mimolazim hrvatsko Me^jumurje; jer 
mi se nameću neke misli, koje volim za sada pridu- 
šiti. Svakako žalit je, da Hrvati po Dalmaciji, slabo 
poznaju ove krajeve naše domovine: kad hoće da se 
svietom prošetaju, dobro bi bilo da prodju gornjom 
Hrvatskom; da se jednom uvjere, kako ie taj zloko¬ 
bni Velebić, najbolje ogledalo dalmatinskoj sirotinji. 

Stari JanJcovci , 9 Lipnja 1874. 

Svjedok prizorom, koji se često ponavljaju u 
našoj domovini, a ipak su malo poznati daljemu ob- 
ćinstvu, dopustite da u Vašem veleeienjenom listu *) 
napomenem koji takov; prerada neću izkljuoivo na¬ 
pominjati ono, što bi možda sgodnije bilo po Vaše 
glasilo. 

£išem o biskupovom pohodjenju, koje je oba¬ 
vljeno ova tri prošla dana. U subotu, 6 o. m. preu- 
zvišeni biskup, bez ikakve pratnje i bez zvanicnoga 
sjaja, prispi pod samu noć iz Djakova u župu Ivan- 
kovaeku. 

Kako znate, slavonske kuće, naosob po krajini, 
poredane su uz javni drum, i do svake župske crkve 
vodi sokak. Po bogoljubnom susretanju i klicanju 
stanara, opažalo se da je Čekan gost, koji se riedko 
vidja i željno prima. To ljubezno susretanje, rek bi 
da je ovoga puta osobito potaknuto s pretrpljene o- 
skudice zadnjih godina. Biskupov dolazak, naš narod 
prima kao pouzdan znak blagoslova Božjega. 

Na raskršću izpod župničke kuće, iznenadi nas 
množtvo izredana puka. Djeca, dugom povorkom iz- 
sukana, vjenci obastriše i cviećem posipaše biskupa. 
Liepo je to Ivankovo! Iz polja brdašce se nadiže: 
bašca sa loznirai uzvođi i voćnjaci, pripinje mu se 
s lieva, da se pribere okolo župnikova stana. S desne 
strane, niz stepenica uzlazi uz dva reda putnoga križa 
do Kalvarije, na ćelu koje bjeli se crkva. Odtle na 
daleko se hvata krasno polje nuz dubrave slavonske. 

Taj dan sve pjeva: djevojački glasovi u crkvi, 
daju ođuška onoj vjeri i onoj živoj ćuti, o kojoj po¬ 
glavito zna živjeti i spokojne dane provoditi naš 
mukotrpni narod. 

Slušajuć nauke i opomene dobroga pastira sta¬ 
du svojemu; razgledajuć tiho veselje vjernika, koji 
iz daleka vrve, da se potvrde u vjeri otaca svojih; 
razgledajuć osobita odiela, priproste nakite, riedkom 
vještinom izvezene na prostu platnu, sklapa se slika, 

koja ti napominje, da imaš naro đ, koji hoće i koji 
je dostojan da živi i da se razvija na svoja. 

Ali ti je velika tajna još za nas pismene ljude 
taj naš narod. Mnogo se od njega pita; i mnoge se 
tužbe obaraju na razsipnost, na glupost, na preasuđe 
njegove; ali na žalost malo tko ozbiljno uči, s čega 
toliki jadi, i što narod najvećma tišti. Viđeć da žen- 
skići poglavito čine dočeke i veselje; da oni pjevaju 
u crkvi i van crkve; zapitam dva prostaka: Odkud 
to? Dobio sam dva različita odgovora; i po razpravi 
medju njima zametnutoj, mogao sam se ao kraja u- 
vjeriti, da su kod nas u gornjih krajevih, u koje čem 
azijatski ođnošaji; i da ,je mnogo zlo od toga, što 
mužkarci misle, da je ženskadiji sudjeno, da im bude 
rob. Odatle u slobodne djevojke nesklonost na vjen¬ 
čanje, po onoj pjesmi žalovnici: 

„Kod majke sam ružmarin djevojka; 

Kod čovjeka služkinja do vieka*. 

Odatle neporađjanje djece, i izmor i prerane 
smrti, što svaki dan turaju pučanstvo u nazadak. 
Kad čovjek uzimlje ženu za drugaricu, i kad 8njom 
dieli po snazi i po razboru, poljski trud i domaću brigu, 
tad naravno postaje blagostanje, zdravlje, radjanje, koje 
se samo kaže u susjednoj župi. U Jar minu se nedavno 
doseliše Niemci; prigrliše novu domovinu, crkvu na 
kitiše, imanja utekoše i kuće sagradiše; da ti je mi- 
linje^ gledati kako ti se kaže blagostanje, red i kućni 
mir. Ženskadija hiti u polje na rad, kd što u crkvu 
na molitvu skupa sa svojimi roditelji; momci na kp- 
njih se utrkuju i kupe se u vatrogasna đružtva pod 
puškami i pod junačkim baijakom: sve je u ogoju. 

Nego, taj živalj njemački mnogo je nam kvara 
nanio kroz tristoljetni sustav vojnički. To se najlakše 
uvidja u samih Vinkovcih. Više stotina učenika i 
učenica, uredano čeka pod debelim hladom kestenja 
i lipa, što upiru do glavnoga trga. Doček je uzhićen; 
pratnja je gospodska; orkveno pojauje glasbeno; ali, 
smjesa jezika i nosiva opominje te, da je u toj va¬ 
roši zadružno jedinstvo razbijeno, i da se tudja pri¬ 
vidna kultura nametnula u priprost narod, da mu 
VMVoj prirodni »meto i da ma navrae ta^je poroke, 

Mnogo je tu rad razborni župnik, da svede na je- ] 
dinstvo, što je danas raztvoreno trhom svakojakih 
nasilja. Blago VinkovČanom, koji danas takova žu¬ 
pnika imađu, i u mnogobrojnoj svojoj mladeži imadu 
jamstvo sretnijoj budućnosti. *) 

Kad jednom pustismo navadna opisivanja služ¬ 
benih pričeka i besjeda, i zadjosmo u razmišljanje, 
budi mi prosto prigodom sjajne gostbe u župničkom 
stanu napomenuti, kako rodoljubni župnici naši, o- 
kolo kojih se okuplja na slavu i na čast sve što je 
izbornijega u narodu, pravi su nam kolovodje po¬ 
kreta zadružnoga, i sami još okupljaju okolo sebe 
sve što je uglednijega po narodu. 

Zadaća je izmedju ostalih plemenita našemu 
rodoljubivomu župniotvu, da ono svojim uzornim po¬ 
našanjem, oplemenivši narodni značaj, k narodu pri¬ 
tegne sve ruke stanovnika. 

Da kako, da življi inostrani, koji se od svih strana 
nagomilavaju u liepu našu domovinu, nastojati će da 
preokrenu lice našoj zemlji, i da svrnu na običaj, 
na jezik i na težnje svoje u samoj crkvi; kao što se 
žalibože vidja u Jankovcih, gdje došljaci, Magjari i 
Niemci, nastoje da uvuku najprije magjarski jezik, 
kako bi zatim njemački; da jednom izbaštine hrvat¬ 
ski narod iz njegove crkve i iz njegova zavičaja. 
Na sreću da je u obce i njemački i magjarski puk 
pravedniji od učene gospode; pa on iz primljene na¬ 
vade ne srni odricati prvenstva starosjediocem u cr¬ 
kvi, što njihovi otci sazidaše, i u obćinah, koje isti 
zasnovaše. Da kako, da bi taj prirodni nagon na 
priznanje pravičnosti slabo pomogao, kad nebi bilo 
više moći, koja suzbija svako preotimanje. Ta je 
moć opet naša crkva, koja brižljiva majka svakomu 
pojedincu, — da inu nudja pašu duhovnu, njegovim je¬ 
zikom ; — opet zna braniti opravdane težnje cjeloku¬ 
pnih naroda, na obezbiedjenje svoga jedinstva, i na 
uzdržanje stečenih prava. Kad je biskup Strosmajer 


*) PreČ. Filip Molnar, 4anas Djakovacki kanonik; prijatelj p. 
Laki Botiću. 

to pučkim načinom razložio zagovorniku magjarskih 
zahtjeva, vidjelo se na licu naših prisutnih ljudi neko 
spokojno zadovoljstvo; a sam dosjetljivi Magjar, svo¬ 
jim očima vrtio je na stranu, neraogav odoliti razlo¬ 
gom, kad biskup zaključivaše: „ovaj narod, evo dade 
vam sve što imadijaše: svoj kruh s vaini je bratski 
podielio; u svoju vas je zajednicu primio, u svojoj 
crkvi vas je bratski dočekao, da skupa ko braća u 
miru živete, i da skupa blagoslov Božji na svoje tru¬ 
de pozivate; da skupa djecu svoju učite: sve, vam 
je dao narod ovaj. Ali on dati vam nesmi svoje do¬ 
movine, da njega samoga iz nje izbaštinite. Vi, kad 
amo dodjoste, dodjoste da ovi narod i ovu domovinu 
zagrlite i svojom nazovnete. To sama narav uči; i 
na to vas je naputila, kad eto vidim, da vi svi s nami 
zajedno isti jezik govorite, k6 što isti hljeb bla¬ 
gujete i isti zrak pijet»e u . 

Dakako, da je narav jača od svih majstorija i 
od svih pričinjenih potreba. Istoga dana to se vidilo 
nakon malo sati, kad Jankovačka mladež pohiti, da 
se uz tamburice naigra kola. Tu uz triestak Magja- 
rica i Njemica bijaše kakvih pet, šest Hrvatica; ipak 
sve složno izvadjaše hrvatske pjesme, i igraše sriem- 
sko kolo, u najljepšem skladu i veselju, ko da je 
sve rod jedan. 

Ali ga je pobožan taj naš narod! Nakon dovr¬ 
šene svetčanosti, mladež, većinom opet same djevojke, 
primajuć u svoje ruke križe i zastave različitih po¬ 
družnica, vraćahu se pojedinim crkvam bosonoge, pje- 
vajuć duhovne pjesme u najljepšem redu. 

Uz sve velike njegove nevolje i mahne, neće 
Bog pustiti, da ovaki narod propadne! 

A kako bi propao narod, kojemu je Bog sve 
uhvanje, crkva najveće veselje, a svećenik osoba, bez 
koje nezna da živi? Svaku će žrtvu doprinieti, i 
svašta će pođnieti najmanje seoce, samo aa mu je 
steći svoju župu. Poslaustvo iz krajiškoga sela Sla- 
kovaca, to je ovih dana najsjajnije dokazalo, dragovo¬ 
ljno nudjajuć i zemlje, i kuću, i bir, samo da doživi 
radost, da steče svoga župnika. 

Šotin , 12 Lipnja. 

Iz Jankovaca krenuvši biskup dalje, svud je¬ 
dnako primaše srđčane susrete nakićenih kola, ko¬ 
njanika, cvieća i školske dječice. Posvuda bijaše 
veselo i spravno: narod se na drumove sliegao; crkve 
bez razlike vjeroizpovjedi u slavu zvonile: sve sc 
veselilo visokomu gostu. Dakako da i slavonska pra 
šina znala je sve posuti i svud dopirati. svojom neu 
gođnom bjelinom. Ipak u tom narodnom slavlju je 
dna se praznina navadno opažala: to su vam niem 
vlastelinski dvorovi. I ti su dvorovi raztvoreni ni 
doček svećenstvu, koje hrli u biskupovu pratnju, je 
biskup najvoli u nizkom stanu svojih župnika. Da 
i dvorovi slavonskih velikaša raduju svećenstvo; al 
nema u dvorovih visokih gospodara, koji po inozem 
stvu razbijaju zlovolju rad hrvatskih slava. 

Velika je snaga ovo slavonsko vlastelinstvo 
ono ima ogroman imetak; ono dieli pravom svog 
pokroviteljstva mnoge župe; ono gradi mnoge crkve 
ono ih dariva i na ruku je župnikom. Vlastelinstv 
je naše u obće pobožno; ali na veliku žalost narodn 
i na svoju veliku štetu, ono nije rodoljubivo. 

Kad bi naši župnici svoje odnošaje na ob 
strane i svoj liepi položaj znali upotriebiti poglavit 
na to, da s jedne, oplemene narod živim primjeroi 
pobožne ćuti vlastelinske nježnije ruke; s druge,di 
vlastelu našu priljube k ovomu narodu, tako da o 
bojici bude zajednička težnja, napredak domovine 
doista, oni bi pred Bogom i pred narodom izvrši] 
jednu od najplemenitijih svojih zadaća. Knjiga pa 
stirica, koja bi iz živih učiteljskih usta mlado sve 
ćenstvo i na to odgajala, zavriedila bi zlatnih i bi 
sernih korica. j 

Dakako, da je veliko i prama crkvi, zvanj 
našemu plemstvu. Ono svojim ivanjskim ugledon 
može dodati ugleda i krepčine župam katoličkim 
osobito kad su one u istoj obćini pored stihiji kal 
vinskih, ko što u Tordincih. Ti pastori , došljaci si 
najnoviji i podmeću kline magjarštine i niemštini 
u narod, koji, ko što nije sudjen na magjarštinu 
piemštiuu, tako nije po svojoj naravi sklon na h 

orstvo. Ta se nesklonost najbolje kaže u ciepanjn 
stoga sela u dvie škole, u dva sokaka, i skoro u 
Iva jezika; dok opet dosljedni nepodnosivi teret i 
nalaksanje snage jedne iste obćine, ne prične da u- 
radja ćut vjerskoga nehaja, i želju za jednu samu 
lčionuj pa bi možda i na želju jednoga župnika. Da 
5 © ove napasti odstrane, mnogo doprmieti mogu naša 
vlastela, a za najviše, kako mudro i obzirno opomenu 
oreuzvišeni biskup, — uz bezobzirno posmjenavanje 
pastorovo u samoj katoličkoj crkvi — može dopri- 
nieti za unapredjenje istine i odstranjenje napasti, 
uepriekorno ponašanje katoličkoga pastira, i izgle¬ 
dne krjeposti katoličkih vjernika. 

U toj misli, kroz dugu povorku kola, kočija i 
kroz prilične oblačke čisto sriemske prašine, nave- 
zosmo se na Vukovar. Novi Vukovar primajuć Niemca 
doseljenika, i noseć grofovske dvorove, primio se i 
onog hladnog susretanja prvoga sina Hrvatske, koje 
odgovara njemačkoj čudi i srdcu doseljenikovu. Kada 
nakon otegnute povorke kuća, bašćtL, različitih ra¬ 
dionica, kojimi očevidno Vukovar napreduje, sti¬ 
gosmo do Vuke i preko mosta unidjosmo u Stari 
Vukovar, tad se svjestan narod oglasio, narod, koji 
pozdravlja vrhovnoga pastira i svoga dobrotvora. Rek 
bi, da je stari Vukovar baš priredjen na sličan do¬ 
ček. Dugački sokak otcgao se lakom uzbrdicom do 
briega dunavskog, okrunjena maticom crkvom i 
samostanom. Pod svoje starovinske trjemove od 
kraj do kraj sokaka okupio se starodavni Vuko¬ 
var : glava do glave, srdce do srdca, bez buke 
i bez uredovne sprave, gotova voiska više hiljada 
duša, u glas pozdravlja svoga ljubimca; pa grne u 
crkvu, da propjeva od radosti na spasenje i na zdravlje. 
U Vukovaru naočice se opaža, koliko nas truje niem- 
stvo, kad mu se pusti oduška u gradjanskom, tobož 
naprednijem životu. Kamo Hrvatica ni Srbkinja nebi 
za žive oči, tamo idje po navadnoj slobodi njema¬ 
čka djevojka, da se pri glasbi šeće kroz iavne bašće 
na notnje zabave. Opazit je i to u Vukovaru, što 
može velika manjina, kad je odlučna i svjestna. O- 
smina obrtna Srba, tamo održava pobjede i sklapa 
većinu, bodreć i na svoju navijajuo hrvatske staro- 

sjeđioce. Da bi u Rumi, u Zemunu i u Mitrovici 
Srbi, sa svojim osobnim predajam znali složiti do- 
movno čuvstvo hrvatsko, bo Što ga znadu Vuko varci, 
Sriem bi mnogo bolje stajao, i manje bi se tamo o- 
dnarodjivalo. 

Da duševna moć nije u njemačkom puku veća 
nego u našem, živ nam je dokaz Sotin. Tamo je o- 
paziti, kao što navadno po Sriemu, mnogo toga 
Niemca doseljenika; ali ga ti nećeš u Sotinu raza¬ 
znati nego po nos vu; u svem ostalom on se pohr¬ 
vatio. Tamo mlade neuzgrću skuta, nit sa cvie- 
cem prekrivaju glavu: ipak sve jednako kao naše 
dodolice, sa svojimi uzgrnutimi rukami i srazpra- 
vljačem ukošnjakom, govore, pjevaju, igraju, rade, 
mole i živu hrvatski. Imadu ga gdje iživiti! Crkva 
im je prostrana i razvedena, kao malo koja na seln. 
Slika Majke Božje na velikom žrtveniku visoko 
pripeta, pod svoje okrilje pozivlje množ okolna na¬ 
roda, svake godine, i u godini svake mlade neojelje. 
S preko Vuke, s preko Dunava vrvi narod Majci 
Božjoj u Sotin, da u njezinu hramu odahne od spa¬ 
rine vanjskoga života; da oko njezina žrtvenika laži 
i vrši zavjete; da se nauživa hlada na toj veličan¬ 
stvenoj obali dunavskoj. Liep je taj Sotin! S desna 
na glavi župe razkrilio se hram; slieveupored Du¬ 
nava, iz župničkoga dvora perivoj te vodi pod sje¬ 
nice na rub same obale. Niz visoku obalu spušta se 
šljivik, dok sadje na prostrane livade, što se zovu 
Sotinskim pašnikom. Tu ponositi Dunaj razmeće-ti 
sve obilje svoga carstva : i bučne svoje vodenice, i 
kitnjaste svoje otoke, i svoje mezimče, svoj Bač, 
koji se topi pod jezerom glasitih pšenica. 

Zanese te dunavsko to obilje, dok te opet pa- 
roplovni tutanj sbudi, da se s prispievšimi putnici 
mišlju svojom turiš na glavnu cestu srednje Evrope. 
Mišlju se turiš i nadješ na vodi, koja neće da časa 
počasi, nego sve dalje i dalje putuje bez prestanka. 
Tad opet srdce te izvraća k liepomu Sotinu. Slavulji 
pri obali neusipno dodavaju novih pripjeva, dok ih 
sutonom ne nadmaše pastirske frule; te napokon 
muklom noći ne smete neizbježivi kreket stanovnika 
obilno nadojenih pašnjaka. 

Sad se sama priroda ovila u svoj otajstveni 
m&k, tad veseli Sotinčani uz svoje tamburice zai¬ 
grali kolo: da slave domovinu, da bude na sklad, 
da slave prirodu i ljubav, da nazivlju goj i pokoj. 
Narodne pjesmice što taj zbor iz pjevao pri Dunavu, 
te iste pjevaju biljarice pri moru, na primjer: „Majka 
Maru preko vode zvala u „Zavezla se šajka mala bar¬ 
ka", itd. Dakako da je i napjev čiti čitovati. Još 
sam jednu u Sotinu opazio, što sam već i u Kar¬ 
lovcu, u Sisku, u Brodu, u Vukovaru, da stanovnici 
pri obalama rieka, veseli su i otvoriti, srdčani i ću- 
tljivi kao primorci. 

U veselju prirode i glasbe Sotinske, mladi žu¬ 
pnik dodao je svoga veselja pri večeri u bašći, ši- 
Ijajuć vatrometni kries kroz nebeske pučine, da se 
za čas razlije u tihi Dunav, koji sve dalje i dalje 
teče, dok dopre u Crno More; prikazujuć veličan¬ 
stvenu sliku, svakim časom propađajućeg života, u 
bezdan vjekovječnosti. Liepo je u ljubavi svoga Boga 
i svoga naroda, nakon takoga prizora, san zaspati. 


Šarengradj 17 Lipnja. 

Želja da vidim, da čujem, da oćutim sve, što 
narod čini, govori i u svojoj duši ćuti, povuče me 
uz biskupovu pratnju u Berak. Sa nađignute obale 
Sotinske stalo se polje talasati, i s daljega obarati 
na sitne obronke, ovijene samim pšeničnim klasom 
i sićušnim perjem mlada kukuruza. Prostorija je to 
nedogledna, pa se vlastelinskom pustarom prozvala. 
Tu pustaru oživljuje sam pudar Švaba i Magjar, 
kojega navuko s obiteljima, spahija tudjorod; nebili 
tako novih klina utjerao u pukotine naše razklimane 
domovine. Berački i Sotiuski dječaci, viencima oki¬ 
ćeni, zajašili na vilovite žerave; te, kroz njive ga- 
zeć vlastelinske usjeve, sad utoni do očiju pod va¬ 
love klasja; sad zapraši poljanom, ebi rek’: ovi svoga 
zemljišta ne predaju! Šaša iz daleka šušti, a vjeta- 
rak kroz uđoli razgoni tanku maglu, što se diže iz- 
pod konjskih kopita: ko što vihori ljudskih nevolja 
razgone strasti nevoljnika, da se u ljubav; jnire. 

TJ Barku se opaža uz naseljeni ke M&gpara nova 
rana sljedbe Nazarejske. Ti zaSlaci koće da samim 
sv. pismom, rede svoja duša; i da se otmu svakoj 
daći, svakoj vojnici, i svakoj uredbi, bilo crkvenoj 
bilo državnoj, koja ne odgovara njihovoj razazda- 
nosti, pokritoj koprenom mrtva slova sv. pisma. Po¬ 
što porezovanjem i preterećivanjem, braća Magjari 
gone do gospodarske propasti i svoj i naš na* 
rod, sad napustiše na nas i ova neman. Kakva 
je pak ta magjarsko-njemačka sistema porezovanja, 
to se naočice vidi a Berku. Ljudi, da plate porez, 
prinudjeni na prodaja konja i volova, ostavljaju 
neorane zemlje, trpe oskudicu u hrani, i padaju u 
šake lihvarom i bezdušnikom; koji u dogovoru sa 
porezovnimi činovnici, gone na dražbu iza najmanji 
novac imetak, što vrieai desetorostrako. Našlo se 
službenih dražba, na kojih je sedam std jutara zemlje 
kupljeno za kakvih 200 fr. Ipak siromah naš narod 
tu svoju propast kan’ da ne opaža; živi spokojno, i 
po mogućnosti se veseli. Mladež se najradje kiti 
Ijubiđragora ; trči u kolo i pjeva da se života nauživa; 
dok još ruže cvata na lica, i dok zemlja ne nieče 
obstanka. U Berak ugledniji Srbi iz Vukovara pohitiše 
na sastanak šokačkomu popu, oštru na pera ; i svi se 
nasladiše u zamjenitom prijateljstvu i u težnji za 
boljak domovine. Tako, razgovarajać o skladu na¬ 
rodnom i o dužnosti svakoga sina domovine, ma 
koje vjere i imena on bio; nadjosmo se kroz jezero 
naroda, i pod oblakom cvieća, pred malenom orkvi- 
com, koja uvadja na bistrinu novoizkopana zdenca. 
Gospa Iločka, to je ime čudotvornomu izvoru, kojega 
prvom Tovarnički svinjar da opazio na drama godine 
1865; a drugi opet, po naredbi Majke Božje, pro- 
nadjeni izvor ogradi; te nakon toga mnogi hođoča- 
stnik nadvirivajuć se nad izvor i Gospu zazivajućJ 
da vidi u vodi kd u zrcala njezinu sliku mođro-bieloj 
odjevena. Pranje vodom Iločkom, da mnogim je pomo¬ 
glo; pa i dan danas tamo vrvi narod tja iz Ugarske. 

Preporačiv se Majci Božjoj, punoj milosti, kros 
pucnjava topova, kroz duge redove zasađjena granja, 
te kroz kita mnogobrojne mladeži, stigosmo na prag 
svećeniku i rodoljubu, koji svojim poštenjem steče 

priznanje naroda i vlasti. TovarniSan ti je slika i 
prilika svoga župnika Antuna Matica: ozbiljan, čo¬ 
vječan, zamašit, blagoćudan. Sve što je u selu, u 
crkvi i na domu, nosi značaj obilja i poštenja. Živio 
prvi sin domovine ! ovako je glasio slavoluk, izpod 
kojega prodjosmo u crkvu i u župničke dvorove. U 
crkvi, uz mnogobrojni narod, navrnulo kotarsko sve¬ 
ćenstvo, da sudjeluje u toržestvenoj službi novoime¬ 
novanoga predstavnika sv. Marije Nuštarske, koji, 
pod mitrom i štakom, prvom taj dan blagosivljaše 
svoj puk; a govornik sa propovjedalnice, naznači¬ 
vaše odlikovanje zaslužnoga župnika, odlikovanjem 
Tovarnika. Župnički dvorovi, raztvoreni mnogo¬ 
brojnim gostovom, predstavljaše najljepšu sliku o- 
kupitosti i obilnosti sriemske. Dakako, da Sriem ima 
težkih rana, težkih narodnih pogibelji, ko što tež- 
kih grieha da okaje; pa nije ni Tovarnik bez tih 
rana, pogibeli i grieha; ali župnici Matićeva kova, 
uz novi red, koji se u našu domovinu uvađja, mogu 
pomoći cielomu Sriemu, ko što je on počeo poma¬ 
gati Tovarniku, starinom kruto okušanom, onom po¬ 
sadom katanskom. 

Božje milosrđje očevidno bdi nad ovim našim 
narodom, da krozanj svoje promisalne ciljeve posti¬ 
gne; pa ako višekrat svoju težku desnicu, bolesti, 
nerodice i kušnje napusti na nj, opet ga obraduje 
rosom svoje milosti. Ta je rosa ovoga puta prispila 
u najsgodnije vrieme i na sriemske usjeve, da će po 
svoj prilici, tri godine nerodice, slicditi blagoslovlje¬ 
na obilnost, kakva samo zna biti po Slavoniji i po 
Sriemu. Kroz taj živi biser s neba roneći, sletili se 
konjanici: svaki svojom trobojnicom u desnoj, a uz¬ 
dom u lievoj, na šarenu sagu (ćilimu), kakva samo 
zna natkati hrvatska ručica Bez sedala, bez kolana, 
bez uzengjija, hitaju se lahki momci kroz valovje 
pšenica u žlieb opelišen šumom i rudinom, dok nas 
sve iznese na leto pobrdici od koje se razuizalo se¬ 
dam brdašca, da razvedu osamljenu župu Lovaš. U- 
godna je tu samoća u živom radu hiljade duša. Malo 
i veliko, staro i nejako, sve se pripalo na obrve, da 
izaspe kišu cvieća, na glavu svomu nadpastiru, i da 
ga uznese prije vilovitih dorata, na čelo crkvom po- 

svećeno! Uz narod taj, pripeo se Magjar, Niemac, 
Žid doseljenik; na uzklik taj, složila se sa strane 
glasba: ali grla hrvatskih djevica nađmašuju glas 
tudje glasbe; ali pet redova pjevačica hrvatskih, ne 
pušta mjesta ni magjarskomu ni njemačkomu glasu; 
a kad odaslanstvo njemačko, dolazi da prosi u crkvi 
pripovieđanje njemačko, seoski knez. starenici JFilići 
i Matici odgovaraju: „mi ne smiemo da ogrešimo 
grobove naših starih, koji svaku stopu zemlje ove, 
svojom krvi natopiše i vjerni domovini ostadoše. Mi 
vas u našu braću primismo. a djecu vašu u našu. 
djecu primamo. Ova zemlja nije osvojena; bu¬ 
dimo svi braća i sinovi domovine Hrvatske u I bi¬ 
skup blagoslovi svoj puk; i Niemci doseljenici pri¬ 
znale svoja bludnju. Da, mi u Slavoniji, u Sriemu 
naoseb, imamo đvie nemani: s jedne navire Magjar 
s druge Niemac. Ali narod svjestan, neka primi od 
Magjara odlučnost, od Niemca radinost, pa eto če¬ 
stita naroda, kakva je malo naći. Eto Lovaša! 

čuvstvom pravoga zadovoljstva krenusmo put 
šarengrađa. Još nas blaga lipanjska rosica neostav- 
lja: za čas hintovi poskoknu, da te prebace preko 
griva razigranih vilenjaka; za časzakrknu kola kroz 
šušteću pšenicu, pa se opet upaoče, da te ne raz¬ 
nesu niz Korđoš. Tu na jezerce Šmailovac, s okol¬ 
nih brdašca, vrvi tihani Šilić, da se zajedno otakaju 
niz selo Mohovo. Iz jezerca vlačeć mreže ribari su- 
sretaju pobožnim klikom; a naši konji bolja odapi¬ 
nju uz Renovo; ni skliz ni pripinj zemlje, hitrine im 
ne smeta. S duge površine opet nureni u rinu, sgle- 
dasmo pred sobom Dunaj, razljeven kao more, nad 
sobom podrtine Šarengrađa, a pod sobom, staru va¬ 
rošicu uz franovačk: samostan. Ođielo iz tudje tvor¬ 
nice, njćga na licu, tankovi tost vjenaca i kitica, ja¬ 
vljaše, da smo već na svjetskom drumu, na obalah 
Dunava. 

Razgledajuć po starodavnoj crkvi i po samo¬ 
stanu, šetajuć kroz šumovitu bašću samostansku, 
vidi se kroz današnji nemar veličanstvena prošlost. 
Kad sam se pripeo na Sarengrad, izmeđju onih str- 
šećih podrtina, iz apte i koprive, javljala se prama 
nizkoj Bačkoj snaga našega staroga položaja napra- 

ma Ugarskoj. Na Šarengrađu sve ti kaže, kako je 
Hrvat znao čuvati do zadnjeg pedlja svoje domovine; 
pa kako svoje krvi nije štedio ui za tudju domovinu; 
dok mu opet taj isti tuđjin spoborae, za svu har- 
nost, ne stade da otima i zemlju i poštenje. Kad 
šetajuo kroz liepe vinograde po vrhuncih Šarengra- 
da, zapitah moga pratioca: „jeda li rođiše? 44 starac 
mi odgovori „Bogu hvala; znat ćemo, koje je doba 
godine 44 . 

Šarengradjani se dobro pomažu ribolovom; a 
silno ih odnemaže razkošna ženskinja, koja se sa¬ 
svim zaniela za evropejskom nošnjom; ko što se za- 
nielo i cielo podunavlje nalik gradovom i varošicam 
na primorju. Na Šarengrađu dodje ti do duše iz sta¬ 
rine sveza oduha, koja ti iznosi sliku tvrđa junaka; 
kad je Dobravoda s izvora zalazila brdom, zagradji- 
vala i pojila sam grad, da se opet razpljuska strmom 
u široki Dunav. 

Pri toj uspomeni oko ti se spušta neveselo na dno 
rine, kroz koju mimo varoške kuće, kradom se da¬ 
nas provlači Dobravoda. 

Biti do rodoljubivoga Iloka, a ne vidit ga, težko 
se činjaše preuzvišenomu biskupu; pa mu se sva 
pratnja osobitim veseljem pridružila, da se zaleti do 
grada, u kojem stolovahu sriemske vojvode; od ko¬ 
jeg, krenu na Turke, jedan od najglasovitijih kri¬ 
žarskih vodja. Nekako se Iločani na vrieme sjetili; 
na još nebijasmo iz Šarengrađa na brieg stigli, eto 
Konja, i konjanika, pratnje i pozdravi bez kraja i 
bez broja. 

Talasajuć se i diveć se sve to većoj ljepoti na¬ 
še liepe domovine, a naosob tim obroncim dunavskim 
rek bi udešenim, da budu zavičajem najplemenitijem 
trsju, sprovodismo domoljubne razgovore s duhovi¬ 
tim Francezom, upraviteljem vinarskoga družtva i- 
ločkoga. 

Prispjev u Ilok, tolika bijaše navala naroda, i 
takva ljubav, da se biskup zaletio u crkvu i dao 
puku blagoslov, uz oduševljeno i jednoglasno pjeva¬ 
nje: svet, svet , svet . Visoki putnik zahvaliv na do¬ 
čeku, narod listom uzkliknu: Živio! — Podkrav še 
ljudstvu, uspesmo se na krov gradu vlastelinskomu, 

đa se još jednom s visa nagleđamo Dunava, Bačke, 
a najvećma iločkih vinograda. U dvorcu razabrasmo 
uspomene knezova Odeskalki-a, sadanjih sriemskih 
vlastelina. Ti knezovi rimski, svojte papi Inocenciju 
XI., pošto biše odtjerani Turci, dobiše od kralja 
knežiju sriemsku. Oni sad još stanuju u Rimu, i 
grade se velikimi katolici; odavde vuku dobrih pri¬ 
hoda, a narod ovaj zapuštaju, navlačeo i oni tudje 
pasmine, da nas onesvieste. Tu vidismo u domaćoj 
crkvici srdce pomenutoga pape, i dva kamena, što 
mu se našla u boku, i još kojekakvih uspomena. 
Gradina okolo dvorca nema znamenitijih ostanaka, 
izim pri zapadnom kraju oblica, što je Turčin u ku¬ 
pei okrenuo. Ilok je vesela varoš; i obadje te neko 
čuvstvo ponosa i junačtva, kad sa zapadnoga ruba 
pogledaš niz brdo u donji grad, koji se noviji, i u- 
redniji slegao do Dunava, upiruć dvorednimi kuća- 
mi u brdsku prođolinu prama podnevu. Kad se već 
sviet razstupio, razgledasmo staru gotičku, kašnje 
nagrdjenu, crkvu franjevačku. Grob Lovre Iločkoga, 
kneza i gospodara sriemskoga, uz njegov kip usje¬ 
čen na grobu; ložnica sv. Ivana Kapistrana; zdenac, 
u kojem je po priči njegovo tielo sahranjeno; oblica 
manastirska na uglu uprav nad Dunavom: to su u- 
spomene i vidici, pred kojim je kršćanu i domorod¬ 
cu skrušeno razmišljati. 

Nego Iločani, opojeni žarom domoljubnim, neće 
da razmišljaju: oni hoće da živu. Netom se dobro 
smrklo, udarila iz donje varoši glasba; u dugu po¬ 
vorku kroz nebo se dižu trobojne kruglje, da svoji - 
mi svjetiljkami osvjetle ogromnu zastavu, za kojom 
idje pjevačko družtvo; za družtvom svieta na hilja¬ 
de. Kad obhod dodje ka gornjoj varoši, i stade pod 
prozore manastirske, udarilo pjevanje, kakvo samo 
zna naša pjesma i naše grlo da izvadja. Ženskadija 
se hrpimice popela i iznizala po nakićenih bedemih 
izpod samostana, da bolje vidi i čuje, i bude dioni¬ 
kom svega što biva. Nakon izpjevane pjesme, i od¬ 
svirana komada, netko progovori na ime družtva. 
Preuzvišeni biskup, ganut odgovori rieči, koje može 
shvatiti oni, koji ćuti narod i poštenje. Sviranje, 
pjevanje, uz veselje i posviet cieloga varoša. prote- 
glo se do ponoći. 

Zorom opet glasba nas razbuđih i neumorni 
konjanici ođpratili nas na put. Živili Iločani! 

GradiSte , 19 Lipnja. 

I u ravnom Sriemu zna polje ostati tvrdo i ne- 
rođno, ako ga ugar ne prožeže i ljudski znoj ne 
oplodi. Najočeviđniji dokaz je tomu župa Novak, 
koja, uza sve napore da pristojno dočeka svoga pa¬ 
stira, uza svu kićenost svojih pjevačica, opalimi ku¬ 
cam i, a još više neposijanimi polji, pokazivala je naza¬ 
dak i ubožtvo. U istoj župi Babčani, ni puškomet 
od Novačana razstavljeni, uredbom, blagostanjem, 
punošću kuća i obradjenih polja, dokazuju, što može 
radišnost. Kao što svaku župu, pa makar i za čas 
uz put stao, biskup ganutim riečima nagovori i No- 
vačane na rad i na mar. Kad on izusti rieči: „pa¬ 
zite da vaš nehaj Bog ne pedipsa, napustiv tudjina 
na ovu krasnu zemlju, da vam ju preotme* 4 ciela 
župa tronuta, harnim priznanjemzavapi: živio! Kad 
pri blagoslovu Presvetoga, uboga đjevojčađ pjevahu: 
svet , svet , pivajmo , hvalu Bogu dajmo , ugledan Srbin, 
što do mene stajaše, obori suzami: „gospodine, bla¬ 
go vašemu puku, što ima ovake pastire, i što ovako 
Boga slavi!* 4 

Navrativ se za čas izpod Tovarnika u vinograd 
župniku Maticu, da na razstanku kucnemo čašicom, 
kroz dvie hiljade jutara pašnjaka, kroz pustaru, po¬ 
sijanu konj ma i volovima, nadojenu zdencima i po- 
jilim, sjurnusmo pod noć u Nemce. 

I vanredna pretilina obradjene zemlje, i veliki 
most drvenjak preko Bosuta, i urednija cesta, sve 
je spominjalo, da smo stupili u bivšu vojničku kraji¬ 
nu. S oba krila crkve slegao se sviet niz rudine, 
pognutih koljena i sklopljenih ruku; djevojke proli- 
ću koja prvo i koja ljepše da svojim sagom naresi 
crkveni pod; sunce u lipanjskoj tišini, prije neg će 
zaroniti u dubine, zrcali se pri tihom Bosutu. To 
je prizor, što ti dušu otimlje, da je nosi u otajstve- 
no. Ali sablja graničarska sablja! I kola i pjesme i 
birzahusi, na koje se i djevojke navikle sve okre- 

nulo naopako. Sam6 narodno zakonodavstvo, i odu¬ 
ševljeno svećenstvo, mogu to izvratiti. Uprav je 
čudo božje, da sustav stoljetni, što nam se tlačio u 
mozak, nije nam još gore uđušio ćut ljudskoga do¬ 
stojanstva. 

Priznat je da taj sustav vojnički, koji je sva¬ 
kojako motao granicom kroz vjekove nije nam iz¬ 
brisao narodnoga značaja; unio je neki red i neku 
vještinu, koja se u krajini naosob vidja u domaćoj 
radnji. 

Vozeć se iz Nemaca kroz obični jćk i gorostasne 
Šume, naidosmo na crkvu, obloženu samim sagovim. 
Dva reda kuća, s obe strane druma, vode k matici 
crkvi u Komletince: po prozorih, po avlijah. po bje- 
lom rublju svakocvjeti sagovi, ne razstavljaju se, dok 
nakon po sata ne stigosmo k crkvi. Tamo opet od 
župnikovih dvora do crkve i po svoj crkvi podovi 
samih sagova Dika je graničarki svojim liepim sa¬ 
gom preko ruke u crkvu, pa ga prostrt i nanj kle¬ 
knuti. Tkalje i vezilje svu poljanu naresile, crkvu i 
kuću zaodile e bi rek da smo u Misiru. Nakon obične 
službe u crkvi, gajdaši udarili, pa na drumu pred 
župničkim dvorim uhvatilo se kolo momaka, djevo¬ 
jaka i snaša; a djeca po rudini, čekaju svoje vriemc. 
Ovaka javna veselja ne kvare narod, dajuć poštena 
oduška njegovoj veseloj ćudi, i onoj želji za užitkom, 
što življe tjera, što je lagodnije živovanje u obilju 
livada, dubrava, bašća i voćnjaka. Kad se izbjesni u 
kolu, neće moma tjerati noći na vašar; nit žaliti na 
mjesečinu; nit kleti ljubav; nit plakati uvehnulo tilo 
po noćnih divanili. 

Velika uztrpljenja, razbora, odlučnosti i primjera 
uzorna, hoće se župnikom da odstraniv iz reda pje¬ 
vale neđjevice svieste djevojke da shvaćaju ljepote 
djevičanstva i da roditelji sami uvide žalostne po¬ 
sljedice za buduću obitelj onih stobođa, što se u ne- 
vrieme đavaju mladeži. Dakako, da je uz dobar nauk 
i još bolji primjer, udarati na mahnu zadružnoga u- 
ređjenja i na škrtost roditelja, koja višekrat primora 
đjevojče da bezobrazno pjeva: Vidi diko } Sto marama 
radi , — Marama me u pivaru mami! 

Istim pragom, nakon obilate gozbe, projuriš© 
naša kola na drugu stranu, izmedju urednih kuca i 
razastrtih sagova, do slavoluka na zapadnoj medji, 
i do medjašnje crkvice, okolo koje klečahu snaše, 
radostne da su i platna i ogradu i sve obložile svojim 
liepim rukodilom. 

Graničar leti na svojih vatrenih posavcih, i po¬ 
nosit kroz sokak Vrdovački tjera na glasoviti Otok . 
To je župa! Sagovi i navadni susreti ovde, uz sve 
ostale sprave. Jedno nas iznenadi. Netom biskup 
stupi na prag crkvi, narod i oni što čekaše u crkvi 
i oni što za njim idjaše, silno ljudstvo, zaori jeđno- 
grlice pjesmu dobrodošlicu. Ovaj uzvišeni pjev po- 
božnosti i ljubavi, ovijen kadom tamjana i orošen 
vodicom blagoslova, uzvijaše se do nebes&. 

Od želje da se bolje upoznam sa našim zadru-* 
gama, koje još najveće obstoje u razvojačenoj gra¬ 
nici, podjoh u bogatu kuću Trbljanića. Zamašitost 
avlije, obor i množ ajata (kućaraka) javljaše blago¬ 
stanje. U samoj kući (obćoj dvorani) poredano je 
dvadeset i dva kreveta, za dvadeset i dvoje vjen¬ 
čanih: i za porod, kojemu se liego ob zimu prostire 
pod krevetom roditelja. ""Visoka sinija (trpeza) na 
sred kuće, sa priručnim klupami, okuplja mužke za¬ 
drugare na obroke; a niža se svaki put nosizažen- 
skadiju i za mladež. Ogromni tetiv (tramezal) izpod 
greda, nosi urezano ime Isusovo, krstno ime Trblja¬ 
nića zadruge. Dakako, da uz občuvanje obćega bla¬ 
gostanja, vidjaju se prvim pogledom i ljute rane za¬ 
drugar skoga života, u narodu sbijenu pod nenarodne 
sustave. I zimno strpanje u jednu sobu više mužatih 
i nemužatih; i ljetno odjeljenje vjenčanih u svoje 
kućarke; fona pripuštena sloboda odkrivenim djevoj- 
kam , da polaze na divane, uz nebrigu zadruge za 
njihovo bolje odjelo; i oni neobzir prama reduši } kad 
ima điete pri sisi; i još koješta, otvara ti oči nad 
kvarežom, koji duševno i tjelesno toči najljepši kraj 
naše domovine. Tomu se hoće razborna, ali prieka 
lieka: razborna, da liek ne bude gori od bolesti; 

E rieka, da otezanjem ne metnemo na kocku narodni 
itak tu, gdje je sam Bog udomaćio hrvatski narod, 
da vrši svoje veliko prosvjetno zvanje prama istoku. 

Bog je proviđio i obilno nađario hrvatski narod 
u ovih krajevih. Po razvojačenju krajine, obćine, 
jedne same brodske regimente, imadu do preko tri¬ 
deset milijuna imovine u samih šumah. Druga pola 
još bolja tih šuma, pripada skupnoj krajini za pro- 
svjetno-obrtne ciljeve. Nek bude pameti i dobre volje, 
tu će biti nanredka i blagoslova božjega, te će se 
okrenuti na drugu ruku sadašnja graničarska pjesma : 

Došlo pismo od cara: 

Granica je propala, 

Paorija postala, (težaci) 

Da ona ima thala (diela) 

U bešiki mala. 

To puk nerazumi, kako žensko može da ima u 
zadrugi svoga diela. j 

Otresit hrvatina. župnik otočki, opaziv neko¬ 
liko dana, da sam željan kola i pjesama, bio mi po- 
prietio Otočkim kolora: da ga nema na svietu. I do- 
istine, netom sjedosmo za trpezu, uz mnogobrojne 
goste i sviranje glasbe vukovarske, prodirao iz avlije 
žamor mladih otočanka, koje su se po zapovjedi 
svoga otca, (tim imenom zovu župljani veleč. g. jak- 
ševca) u bielo zaodile i došle da igraju kolo. Zao- | 
kružilo poljanu na stotine glava, kroz tri lanca dje¬ 
vojaka, momaka i snaša; gajdaš se nakrivio, a cigan- 
čad zagudila, šećajuć se po kolu ko međjeđi. Djeca 
mužka i ženska posjedala na rudini usred kola. Ljudi 
sa strane gledaju ozbiljno u kolo. Umjetnik, koji bi I 
znao taj prizor na kist uhititi, doista bi krasnu sliku 
izveo. Naigralo se i tr&se, i tape , i dere, i jide , i mzsta 
i povranćanca u najljepšem redu, na veselje Otočkoga 
župnika, koji se nasladio da nam je pokazao naj¬ 
ljepše kolo. 

Kroz podvodni sokak Veneciju krenusmo u Pri - 
vlaku glasovitu sa cista žita. Jedru i čistu klasju 
po njivah, odgovaraju svilene haljine i gjerdani su- 
vih dukata o mladih pri vlakinja Uzrok njihovu bo- 
gastvu, nije samo polje udoljeno i kroz jarke nađo- 
jeno; nego najviše njihov mar. Izsalaša, izsjenokoša, 
uz kola, žene i djevojke se preotimlju o mužki rad ; 

gazeo kroz ialase Sitija, goneć marvu, i vladajuć, s 
malenom dječicom u krilu, prepunijem kolima. 

S desne, večerin huji kroz gustu pustaru (bra- 
njevinu), koljevku vučađi; s lieve, propinju se ze¬ 
lena platna graničarskih šuma; pa ujedanput, sreta 
gomila pedeset slavonskih kolija. Kad viđjosmo njive 
i livade strževim vrlijami obgradjene kao vrtove, tad 
se sjetili, da stigosmo na atar Gradištu . Na seoskom 
pašnjaku, oblitajjuć krda volova i ovaca, cesta se iz- 
sukala i na njoj pratnja, u razvijen l&k; i sve se 
pretvorilo u živu cjelinu konja, kolesa, zastava. Hr¬ 
vatska trobojnica u dugoj povorki veselo leprša, 
pod lomljavom kola, nad hrkom razigranih konja. U 
neku bi rekao, da je parovozni ogromni vlak, koji 
se u zmaja prometnuo; u neku da su Ahilesovi Mir* 
miđonci, koji na Troju udaraju. Nego veseli uzklik 
pravovjerna puka, budite na ljubav. 

Slavoluk se nadvio ogroman na glavi otočkoga 
sokaka u Gradištu; i obilatu morsku milju opet pro- 
jurismo kroz kuće i kroz cvieoe, posuto do crkve i 
do župničke kuće. Najprostija sela krajišnička, ra- 
zredana su i upriličena kao što malo koji najveći 
grad. Sto je vješta glazba dobavljena, što je vještak 
župnik na gudalici i na glasoviru osobito dao izi¬ 
grati koncert, što su topovi do gluho doba noći pu¬ 
cali, to me nije toliko zabavljalo, koliko me ganulo 
kazivanje običaja, pjesama, pokućstva, radnja gradi¬ 
ške grlovodje i njezine kumicei Janja iznašala i o- 
značivala riedkom hitrinom rukotvorine, što zna Sla¬ 
vonka tkati i vezti: opredanca , misirca , dereklije; 
tkanja u dva cipa , košarice; ponjave na daske, i one 
u šest niti , i lukate , i one u Setri daske i oplate . Vra¬ 
golastoj Evi sipale pjesmice kao iz rukava. 

I Gradište pokaza uz 3Voju ljepotu težku ranu 
u našem životu. Bezsramne slike, što se nahode u 
molitvenicih pjevalja, odkrivaju tragove bezđušnikom, 
koji prodavajuć medene kolače, za liepe prizore koji 
truju narod. Jedni pišu pod odnosnim slikami; 
Durch der Liebe Roseng&nge 
Wandle hin mit leichtem Fuss, 

jedni: 

Ha felnćzek az egekre 
S l&tom a szćp csillagokat itd, 

S a i: Ay6n AparaiteHe Kano uito ja Te6e! Dobro, veoma 
obro bi bilo, da gg. župnici budnim okom paze na 
takove nepodobe; kao što na one nebrojeno Adame 
i Eve, koje oblikom nečednim vise po vajatih. Vjer¬ 
nomu puku nije težko pregoriti tih slika, i mladež | 
sama žrtvuje ih na prvu rieč svojih duhovnika. i 
Da, narod pritegnut k zemlji, svinu vabili što | 
je priroda okupila u raju zemaljskom Posavlja, Po- . 
dravlja, Podunavlja ; narod pritisnut k zemlji, prije 
živinstvora turstva, pa prezirom vlastelinstva, pa 
stegom vojačtva; taj narod valja podvostručenim na¬ 
porima pridizati na duhovna. 

Dobro je što su djevojke pjevačice po crkvah; 
al nije dobro, da one same sve pjevaju, a mužkarci 
da planđuju kod volova i kod svinja. I onako od 
sebe tvrdosrdni, kad nemaju nikakva sudjelovanja u 
javnom bogoljubstvu, mužkarci zanemare crkvu ; pa 
uz crkvu i ouđoređje Učiona priprema jednako djecu 
obojeg spola; pa oboje neka na izmjence i u crkvi 
pjevaju, i sudjeluju bogoljubstvu, koje valja u novom 
naraštaju uzporedo gojiti, da nam se nova obitelj' 
ćuđorednija izvede; da našim mladim (snaham) pre¬ 
rani truhlež i neplodnost neiztisne ono kasno jadi- 
dikovanje: „Oh ljubavi, da tebe nebilo; 3* tebe mi 
je uvehnulo tilo!“ 


g Retkovci , 20 Lipnja. 

Nećeš k* nijednoj župi a da te koja ne iznena¬ 
di. U Cerni iznenadila nas pobožnost sestara srdca 
Isusova: u sred šume dočekale klečeo po drumu, 
sviećom gorućom u ruci, i pjevajuć duhovne pjesme. 
Dvie rječice, Bosu i Bigj sretaju se, da ogrle brieg, 
što se nadiže, da uz šumovitu obćinsku bašću iznese 
Gradac. Na tom sjedi crkva, bašća i dvor župnički; 
a na zatiljku mu u liepoj šumici, učiona, vježbalište 
i stanovi satnijskih častnika. Kad sa stare crkve po¬ 
gled okreneš na obe strane, pod Gradcem, nizovi 
seoskih kuća uz rječice; a talasi svakojakog klasja 
na daleko na daleko upiru u visoka platna graničar¬ 
skih šuma, Veličanstvene su te graničarske šume! 

Kad se pomisli, da ih u jednoj pukovniji u imovinu 
samim obćinam dopada do obilatih sedamdeset hi¬ 
ljada jutara, tad se može dokučiti, kako je hrvatsko, 
naosob graničarsko zemljište, šumami zagradjeno. 
Kad iz daljine nazreš Slavir otočki, ili Deš komle- 
tinski, od koje god strane dolazio, vide ti se pred 
očima visoka brda; a tamo, to su platna žive rasto- 
vine, topole i cerovine. Kad se uzme da Slavir ima 
do pet hiljada, a Deš do sedam hiljada jutara u je* 
dnom krpatu, koje čudo da neki hrvatski gjeneral, 
obilni lovloveć divljadi perne i četveronožne, sjednuv 
na otruhljelii panjinu, tu nedavno zavapi Još da je 
krokodila i boa, evo gotove Amerike i Nigricije?* 
Izpod ovih stoljetnih šuma, svjedoka njezinoj 
ljubavi, prolazeć mlada graničarka, žalobno pjeva: 

Crna goro, žao mi je na te, 

Što moj dragi prolazi nuza te: 

Blago tebi, mft goro zelena, 

Kad se svakog ljeta omladjivaš, 

A ja jadna sve starija bivam. 

Nit’se čudit, da prost graničar, koji se do sad 

E o ovih šumah uz lahko podkupljene stražare sam 
anio, videć da mu ih tudja sjekira prepolavlja, 
preko oka gleda na paoriju: 

Paorija bela? 

Što si aam donela? 

Donela nam dosta duga 
Da i gazda bude sluga. 

U Gradcu, ko i po Slavoniji, naći je svakojakih 
starina, koje preuzvišeni biskup, željan što podpu- 
nije slave i napredka narodnoga, pomnjivo iztražuje 
i nagovara svoje, da traže i sabiru u narodnu imo¬ 
vinu Toliko toga nam tudjinci oteše, da se kite, a 
da naš narod izbaštine, ili da mu povjestnicu preo- 
krenu! Cerna je položajem i okolinom pravi miijak; 
ko što je znamenita sa starih predaja, od kojih je¬ 
dna priča, da na Gradac narodne kneginje Turčin 
je iznebuha navalio; te kneginjuživu u zid zazidao, 
a puk u crkvi sakupljen posjekao, i načinio kostur¬ 
nicu kršćanskih mučenika. 

Vilovitost položaja Goranskoga, uz obou jedno¬ 
liku bogate prirode, nepreglednih pašnjaka, njiva, 
šuma, i neomedjašena obzorja; u Retkovcih zamje¬ 
njuju redovi najljepših kuca, dobra pasmina volova 
i posluh mladeži. Posluh se ne javlja samo u crkvi 
preoblakom rubina, hodnica, ćenarka, svagdanjica, 
po dnevu pokornu, blagdanu, i polusvetčanu, što žu¬ 
pnik naredjuje po crkvenom obredu ; nego u kući 
slušanjem roditelja. Roditeljsku vlast, koju je zadru¬ 
ga vojničkim sustavom podušivala, izborom gazde i 
batinanjem, valja je povratiti na prirodno dostojan¬ 
stvo; da otac i majka postanu u svojoj obitelji pravi 
i prvi zastupnici vlasti. Sve je ove misli i još druge 
mnoge, preuzvišeni biskup, onim žarom i ljubavju, 
koji su najljepši ures njegove duše, razvijao puku 
svojim pripovjedanjem, da je čudo kako je on mogao 
da odoli Višekrat mi padalo na pamet: kako biskup 
svoju điecezu pohadja velikom duhovnom korišću 
svoga naroda; zašto da ban ne pohadja svoju baniju? 
Zar je on manji od kojekakvih poglavica zemaljskih, 
koji troše toliki novac u svoja službena putešestvija? 
Koliko bi to sviesti i boljka narodu doprinilo. 

Velike su potrebe naše, ali su veliki i darovi, 
koje nam je Bog pružio i na moru i na kopnu, i n 
duši i na tielu, da vršimo svoje uzvišeno zvanje kao 
svjestan i samostalan narod. 


Požega, 26 Lipnja. 

Pri ljepotam naše domovine, ja sam kao ludo 
diete pri jabukam: kad ih se dočepa, melje zloćo 
na oba žrvna pa smeće i u njedra. Nit s* kim raz¬ 
govara, niti ikomu da k’ sebi. I razlog je da ljudsko 
srđce bude na neku ruku lakomo pri ljepotam pri¬ 
rode; jer ih na s&mi nekud ljepše zatiče, i življe mu 
se likuju pri žaru neprokazane ljubavi. Glej, kako se 
i travica pokunji, upijajuć zornu rosu, da se opet 
sladje osmjehne suncu na ogranku. I ja ću dakle o- 
pet koju samo na pretrg prokazat. 

Biskup se spremao iz Djakova n Kaptol i u 

Jankovac. Dragovoljno sam primio ponudu, da mu 
i tamo budem drug. 

Prošlih dana, tako sam ti se promiranjem o- 
blaporio, da netom konji opružiše kroz Mikanovace 
i kroz Anđrijevee, s njiva, s livada, s pašnjaka, iz 
suma, iz kuća, svaki pogled sretao prizora, izazivao 
uspomena. Što ćeš? Tu mi odavna naputice i napoj¬ 
nice; tuda se nauživao hrvatske ljubavi; tamo se 
utjecali i Jakić i Botić, pokojna im duša! 

Kad nagazismo na čadorove Cigana skitalica, 
meokne su te ćuti u meni uzprednule. Toliko se 
boga smrada smelo u ovu obilnu zemlju, da ti se 
□na mjestimice pretvara u pustaru; od koje, kužne 
izpare praznovjerja i svakoga vražtva naliegaju na 
pitome naše župe. Da poštena vlada nebi znala dati 
reda Ciganim?! 

Iz Dolaca, visokom šumom zastrtih, iz tih sta¬ 
rih hajdučkih klanaca, četri naša žerava, ko četri 
vile, navezla na brodski val: odatle pogled na oba 
Posavja, tja do planine Motavice. Što s viših brda i 
življih oblaka, što s vedrine od vode, reklo bi se, da 
smo ti ga nad našim Primorjem. Ali minu ta ob¬ 
mana, kad konji odigraše pod sjever. 

Od Podvinja i Sibinja uzveli se vinogradi: ko¬ 
libe, šlji.vici i kolosjeci, rubom potoka, rina i vr- 
bljaka, meću okvir slikam, koje sama Lađo nagodi 
svomu Loziću. Sad ti se lasno domisliti veseloj ćudi 
Brođjana; i hvali njihovih šetnja u vinograde. Dok 
se voda Čaplja provire kroz te perivoje do Pribuđo- 
vaca u livade; Kikovac teče obilnije niz dolinu si- 
binjsku. Nad Sibinj, brdo se spustilo vinolozom u 
premčiok, a sjeveru i zapadu odbacilo šumom. Kad 
se u toj pauzi nauživasmo župničkoga gostoljubja, i 
konji pridahnuše, daj se, brdu, da za vidna spaneš 
u korita. Dva debela sata konji kolinčali, danas uz 
sklizku stazu izvuku. Da, brda jesu ali stiene mesu ; 
pa je po brdu strpano granje, da jazi lokve i da stere 
put kroz glibuži. Sreća po nas, da je bura pohitila 
našim vilenjakom na susrete, pa se put zakorio: i- 
nače bilo bi do crne noći povuci i poteži. 

Nakon Zavinja, izmedju kotilavuku i hajduku, 
Ođvorci se razveli u zapad, i kroz svoje glayice 

otvorili pogled na riebu Orljavu, na župu Pleterni- 
cu i na grad Krnđiju. Ala ti ga krupne šake, toga 
polja požežkoga! Izmeđju Pleternice i Buka, prođjo- 
srao mostlnom preko udubljene Orljave; te osovjom 
rudinastih brdina, proletismo kroz Požegu. Od Po¬ 
žege naši laki žeravi, ko laki plivači na razvaljanoj 
jugovini, sulako prostrigoše poljske valove do Kaptola. 

Grad Kaptol, prisloniv se uz pitoma prisoja, 
ljepotom položaja nadtječe se s Požegom, kd što su| 
se junačtvom njegovi Božijaci nadtjecali s požežkimi 
vitezovi. 

Nego, nije samo Turkom i Božijakom pa Isu¬ 
sovcem bila jaka stopa u polju požežkom; bilo je 
još golema gniezda u Velikoj . Kanim jutrom naši 
lahki vozci krenuše u zapad postranjem njiva i vi¬ 
nograda, pa se naviše uz pitome luke. Tu se ko iz 
rukava motaju jarci, bjelaksaju kuće, vrbe krile; iz 
hladovina proviruju mlinice: lupaju stupe; voda vrvi 
odasvuda, čudnu šalu ti ljudi višočani sbijaju beza¬ 
zlenom Visočicom. Ne ima boljega gazde, koji . ne bi 
imao svoje mlinice; ne ima okretnije stopanjice, koja 
ne bi tkala sukno u prodaju, i sama ga stupala u 
svom oboru. 

Haljetci, crni gunjici i poculice, ko na Kupresu 
i u Kami. 

U Velikoj zaustavlja te brdo: osamilo se u zače¬ 
lju prodoli, da joj gospoduje. To mu gospodstvo od 
starine; svjedok mu gradina, koju s glave hita pod 
oblake U polju pod gradinom stoji rrkva, a uz cr¬ 
kvu jednom se zvao liepi samostan franjevački: sad 
čami opali dvorac vlastelinski. Velička vlastela Sti- 
vanići, koncem šesnaestoga vieka, održaše krute borbe I 
proti Turčinu. Svetićeva zastava (god. 1765 do 1834) 
što danas visi uz sablju nad njegovim grobom, s ge¬ 
slom: mrimo za viru , za kralja i za otalbinn , i tu I 
svjedoči, da je najbolja krv hrvatska neprestano te¬ 
kla proti zlotvoru vjere i slobode. U to spominjanoj 
doba Marije Terezije drugi zatočnik hrvatski, voj-J 
voda Trenk, sabiraše s druge strane požežkoga poljai 
u Pletemicu pandure, što toliko muke zadađoše 
Švabam. j 

Dva biskupa, Mrnjavčević bosanski (g. 1645) 1 

Benlio biogradski (g. 1672), nadjoše utočišta u Ve- 
lićkom samostanu, i kosti im počivaju u toj crkvi. 
Različita vremena, različiti dogadjaji. sretni i nesre¬ 
tni, pred harnim potomstvom slievaju se u cjelinu, 
da mu prikažu prošlost. Pod crkvom i pod gradinom 
Veliokom slievaju se u Veličanku, s desne Božji 
sdenac, sa lieve Toplice, dojeć bašće, mlinice, stupe, 
njivami i sgonovi hrle skupa u krilo Orljavi: s Or¬ 
ljavom u Savu pa s Dunavom u more, u tu živu sli¬ 
ku, proždrljivosti vremena. Tako ti se ta dva svieta, 
duševni i tvarni, uzastopce prate, i naizmjence likuju. 

Obrnusmo od zapada i od zanoge pakračke; 
ugnusmo u brdine Pakupu i Nevoljašu; pa krenusmo 
put Svinjca i Bila. Pošto omjerismo zaporinu, što 
se pribrala od utoka i stvorila zlaćenim jezerom o- 
kolo vlastelinske kolibe; pošto vidismo Toplice, za- 
djosmo u šumet, oživljen samim žuborom vratajuće 
vode. 

I konji izmučeni, vukuć po kamenju, i naši 
baturi protreseni, jedva dočekaše Duboke. Tu se o- 
pet brda zakovitlala, i povaljena šuma pala u tu ko¬ 
tlinu, da se žrtvuje ognju i ljudskomu rukodjelu. Tu 
redi staklanu njemačka naselbina; a opet malo na 
više Niemac pepelar sgara šumu, da bolje miesiraz- 
taljeno staklo. 

Sad se navij na sjever, i penji se na glasoviti 
Jankovac. Najmljeni kršljaci, sad iztegni kola preko 
bolvana, a sad uagni u prolokvine; čas zapni, čas 
sklizni; pa nas milosrdje na konje, a još više briga 
za naše glave, razkrsti s kolima. Kad će kroz goru 
malko da se ugladi, skrenulo na japage: te opet no¬ 
vih neprilika sa debelim listopadom. 

U stećoj smo planini. O misno doba, na ivanj¬ 
skom suncu, jedva ti se kadšto zraka življe svje¬ 
tlosti podkrade kroz busove bukve bjelušice. Težko 
je ii ovoj pustoj muklosti susretanje i s šamotom 
svoje duše, i sutvarami svoje mašte; a kamo li s po¬ 
gledom vučijim, ili s dočekom hajdučkim. 

Dobri konji zastrigli ušima, kočijaš upeo oči u 
zjajuće gudure; napozrak, iz dalje muti, pomalja se 
nekoliko glava. Brži poskok kremenih dorata naveo 
nas na četri taslaka; što je davno lugar podvalio za 

ćuture, — „II je pustahija, ii je stražar ? Upopriefiio 
se, da nas možda osokoli i sprovede kroz ovu zano- 
vetnu j>u&»toš! u — a kad tamo: jedar izdanak šinuo 
iz ogorjele panjine, da ju što prije u šumi nadomje¬ 
sti. 

Niti što komu kažem, niti zašto pitam; nego 
pustio bah mah uobrazi, da nadalje ođapinje na svoje 
vidinaste tvorbe, i da izazivlje sukobe, borbe, lju¬ 
bavi vidna i nevidna To je život! 

U toli bujnu životu, uz bukve stolaktice, koje 
svojom jedrinom razmahuju i duše pritapke; uz bu¬ 
kviće, što predu ko vrba u snoplju, leži |dosta mr¬ 
tvaca. Pod kolima, pod nogama, pucaju rebra pripa- 
lu stromju; pa još kadikađ tutnjava iz daljine pro- 
bere te ježuri, prije nego te pratilac obznani, da je 
ono zadnji lom šumskoga gorostasa, koji neće da 
padne bez žrtve. Starao, pađajuć krši što nedoresla 
sretne na prolomu. 

Pošto se kroz te hladovine dobar šaht izpre- 
bijasmo i sanjasmo, svak na svoju, stalo se naglije 
strmoglavati. U jedanput, ko da se nebo preokrenu- j 
lo, i k6 da ga zapalo lapat u ove kotore. Izpod sto¬ 
tinjak gorskih koraka otvorilo se jezero; a gore ga I 
okupile vrbom, topolom, brezom, jadikom i savile se 
oko njega. Put sjeverozapada odvalila se platna, da i 
puste oduška u Podravinu. Nešto nas povuklo niz , 
vodu, da na onom ždrielu malko odahnemo Ali, na¬ 
kon jezera i livada, upale klisure, voda niza nje | 
udarila u vratolom. Kad se u te dubine spustismo, 
pa zakoračismo preko mosteljka, da sjednemo pod I 
Stensko: od istoka s više nas niz kamenje voda se i 
razpljuskala; druga opet izpod nas, šuknula: kroz I 
perje litrike i jadike, posulo sunčano trunje, i ma¬ 
glica se zanjihala. Iznenadjeni, kroz rosu se pro- 
kradosmo na bregove. To je vilinski pozdrav, koje¬ 
mu duša nadje, ali pero ne nadje odpozdrava. S ruba 
oko još jednom poleti niz taj slap; sad ga obšetala 
duga, vjestnica plodnosti vedrine i veselja. 

Kad izpismo po čašicu da strunemo rosu sa 
srdea, krenemo uz jezero. Od sunca, jezero zalašćilo; 
nad jezesom kičer: na kičeru križ; a pod križem zja 
pećina. Kad nas uvojci i ljestve iznieše do nje, uj 

njoj stećak, i na stećku-žrtveniku: f Josip Jankoviđ 
godine 1862 

Svečane zadušnice svake godine vode u Jan- 
kovac Josipove nasljednike; a putnici svakog uboga 
ljeta i u ljetu svakoga mjeseca, blagodare vidogonji, 
koji je ovu ljepotu nagodio. Pravo svoje ćudi b»jaše 
taj čovjek. Njemu je najdičnije bilo, što se u svojoj 
75 godini mogao kazivati najstarijim poručnikom 
vojske austrijanske. Kad jednom loveo lov po šumi, 
nadje seljaka, gdje mu odvlači taslake, i zapita ga: 
čija je ovo šuma? seljak lovcu odvrati: — „Onoga 
ludoga grofa* — Doista lud bijaše prostaku čovjek, 
koji zapusti vlastelinske dvorove i vesela đružtva, 
da vrši što je sebi ona mlada Englezkinja u Jan- 
kovcu zaželila: „Ovdje živiti, ljubiti i umrieti!* — 

Pri salazku, čuvar stasit i brkat zažegao zub¬ 
lju: ako zapovedaju gospoda u Maksimovu špilju? — 
„U Maksimovu špilju?!. . Da vidimo!* — Opet se 
penji u šumu i u liticu. Za zubljom unidjosmo na 
loto u ledenicu: to ti je špilja Maksimova! 

Maksim Bojanić iz Mrtovlaja, polja požežkoga, 
hajđukovao od 1850, do 1862. Bijaše strašilo spahi- 
jam, ponos šljakom 1 ), za koje je više krat i porez 
podmirivao. Zaludu četnici, zaludu cieli vojnički puk 
spremao se na razbojnika: svaka seljačka kolibica 
bila Maksimu sbjeg. Kad bi poćera žešće zaokupila, 
Maksima bi ojednom nestalo: on je tad mirno spa¬ 
vao u svojoj špilji, u kojoj ih je samodrug mogao 
trista dočekati. To je hodalo po vilovnjačku. Nego 
proslavljeni Maksim propio se i razbludio se. Stao 
đođijavati zadrugarom svoje milostnice, snaše zloću- 
dnice; pa ga djeverovi dali podpaziti. Iz četnika naš 
čuvar Ogulinac pogodio pustahiju. Maksima već nije; 
ali njegova krvava uspomena u Jankovcu spliće se 
s uspomenom bezazlena vjedogonje, J. Jankovića. 
Dvie su špilje uporeda; jedna, na pokoj mrtvim o- 
stankom ljubitelja prirode: druga, na pričanje pu- 


0 Šijake zovu požežke seljake: neki kažu, sto su im na ko- 
šuljah ogrice otvorene na šiji; a drugi opet, što sami Uju tvoje ha¬ 
ljine. A možda što su skružasti i debele šye. 

stajinskih pustolovina; prošlost obezaođieva svojom 
otaistvenom koprenom. Iz te javljaju ti se i kreću 
ti dušu, sad kao zraci blage svjetlosti, sad kao bije - 
skovi užasnih tmina, uspomeno blage i užasne. Uz 
sjetni pogled na stećak samotnikov, uz piev slavu- 
ljev, uz ljesk tihe vode, uz romon vira; pri njihu 
lelije, pri miru majčine dušice, pri rajskoj ljepoti 
prirode, bljesne hajdučki posmjeh, užas pohafe, blud 
i krv. Ipak, samotnik i pustahija jankovački, oba su 
nešto srodna u duši imali; oba je mučilo neko vje- 
dogonjstvo, koje jednog napusti u vilovnjake, a dru¬ 
gog u razbojnike. 

Šašav s pećina, opazismo, da dva izvora probi¬ 
jaju iz jednog kamena: ipak svaki na svoju ruku 
žamori, svaki kroz svoje brvance laži, dok se opet 
oba ne sliju u jedan jarak, od kojega postaje tiho 
jezerce. Ne zna čovjek sam sve što pri umjetnoj 
glasbi u duši ćuti; pa kako da bi on znao što slika, 
što ljubavi, što misli, što zanosa i slutnje u dušu 
mu slieva gledanje i razgovaranje s prirodom, kakva 
je u Jankovcu!? Za tragom svojih uzonl može svud 
obijati hrvatski umjetnik: ali težko mu naći u do¬ 
movini stope jankovačke. 

Požega i bliža Podravina odaslale veselo druž- 
tvo na poklon i na razgovor visoku gostu Nije fa¬ 
lilo ni tamburaša Tamburaši u Jankovcu! Okriepi- 
smo se i narazgovorismo se u dvorcu vlastelinskom. 
Pjevalo se, pa se i nazdravljalo. Mladi akademik ju¬ 
goslavenski Pavić, žarovit i duhovit, ustao da poz¬ 
dravi hrvatskog Mecena: iztaknuo plemenitost naj¬ 
djelotvornije ljubavi u Hrvatskoj. Toj se ljubavi bi¬ 
skup odazvao i srdcem i dušom. Toj se mi i taj dan 
zavjetovasmo: i knjizi spomenici cio list naših želja 
predadosmo. 

Krasnih želja i napitnica nije težko naći, gdje 
se god nađje veselih Hrvata. Što je riedko danas 
naći to je dušu, koju krasota prirode podjari, da pro¬ 
ključa i tegne k svomu zavičaju. U Jankovcu se ta 
duša objavila „Brate Miho, gle onaj ovietak, kako 
se nad vodu nazrio! Gle one sievke, kako na loboru 
po jezeru šeće: Glej, sirotu lepira kako leti od cvie- 
ta do cvieta! Nu jadike, kako pod lahorom trepti V* 

Prisoje, granjem i resami zažarilo na svakoje sjaje; 
a osovje razlikim zelenilom odpozđravlja suncu, koje 
se nagi nje. Samotan slavuljak u muti pijuka, da ne 
bi svojim gigoćanjem mrsio velespjeva što ga sva 
priroda, u napun života, pjeva svomu Stvoritelju. 
*Mili Bože, kakav si nam Ti, kad si trunje i mra- 
vinje ovakom ljepotom nađario!?... — Miho brate, 
ovo je pridvorje raju!“ Ove i mnoge druge, šetajuć 
po Jankovcu, u srdce mi zadievaše biskup Strosma- 
jer. Što tad on govoraše, ja sve ne znam. Jednu 
znam, da sam zaželio, da njegovu plemenitu dušu 
ljubimo; i njemu da svedjer budu u srdcu iskreni i 
njega dostojni prijatelji. 

Nakon toga dana red mi je bio s biskupom 
se razstati, i dalji moj put pod noge. Ostao sam u 
Požegi da povirim i u taj kut naše domovine. 

Požega stoji u dolu Vučjaku izpođ briega So- 
kolovca; razmeće se na dva krila I iztočno glavno 
krilo Arslanovci, i izvori Tekija , Kapavac , Mahmuto- 
vac , i nosivo raje bosanske po selih; i njihaljke i 
Ijubokanje kroz cvieće po gradskih prozorih, i naro¬ 
dna nesviest, sve ti spominje krupne ostanke turstva. 
Stražbenice (Vrhovci) po brdinah, spominju okru¬ 
tnost dušmanskih navala. Turski paše sjedijahu u 
Požegi od 1600 god. sve do 1687. — Crkve Trojstvo, 
s. Rok. s. Nepomuk, spominju strašne morije i još 
strašnije povodnje potoka Vučjaka, koji olujami u- 
dara na grad i na polje. Sreća je za Požežane, da 
njihovo pitomo polje i njihovi brežuljci radjaju sva¬ 
čim, pa ih glad ne mori. Inače, osamljeni kao što 
su od svieta, spali bi na nizoke grane. Ako se je 
uzdati Požežanom, da će ih po vrieme željeznica 
spojiti sa svietom, uzdali se i narodu, da će mu se 
oni spojiti duhom, gimnazijom i sirotištem, u kojih 
se diže ka iz zemlje trava, hrvatski duh naše kra¬ 
sne omladine. 


Stara Gradiška , 29 Lipnja. 

Lievom obrvom polja požežkog okrenusmo na 
Brestovac, te se navezosmo nad južne dolove put 
Cernika i Nove-Gradiške. Nakon prostranih njiva la- 

na i pšenice; nakon slogove i ljeskove Živice, vi* 
njagom prepletene; nakon gajeva kestena i hrasta i 
smreke pod Bilibrigom i Baćinđolom, oborile vodo¬ 
derine: po bregovih ukazale se koze i golet: a do¬ 
lom oko nas sparina, kreč i gladišika. Mjesto bilja 
rica veličkih pri vodi bistrici, sretasmo svinje cer- 
ničko po brlozih; mjesto moba, žetelica i guljara po 
dionicah, vidjasmo niz plandišta bezposlene čobane 
uz praznoruke čobanice; mjesto bielih selija slavon¬ 
skih, polegle kolibe-čađjare. Rekoše: tu se rodio Mi- 
Šbatović! U ta se korita zavukli nekako vi grofovi 
tudjorođi. Briga ti se njih za naše šume! 

U Gradiškoj su pri brdih ljudi nešto okrutniji; 
pa kažu, da niesu ni žene do kraja meka obraza. U 
mnogih vašarskih kolih na trgu, doista nije se vidja- 
lo gizde, pa ni mrtvokosti posavske. Nova Gradiška, 
uzprkos glasovitoj toj pivari, što joj raznosi ime 
tja do Banjaluke i do Sarajeva, svesrdno će pristu- 

E iti u narodno kolo, da ponese zastavu hrvatske slo- 
ode, ko što je nosila zastavu krajišku, netom se 
otrese današnjega polutanstva, što podražava stare 
zlovolje i jari nove neke pustolovine. Pametno bi 
bilo, da netko ne izazivlje vjetra po tišini. Na to 
upućuje vlastito i obće dobro. Zar da bi danas tko 
razuman tražio Hrvatske u Kragujevcu. Zašto da se 
traži Srbije u Gradiškoj?! 

Put k Staroj Gradiški, kroz češća i ljepša sela, 
kroz lugove, kroz livade i dolove, kaže ti da si na¬ 
domak Posavja. 

Nego čudnih ti znamenja! Sat prije nego ćeš u 
Staru Gradišku, kuće se digle na grede, poput ko¬ 
mbiji na vlaci; cesta se propela, ne znaš bedem li 
je, oko li je; zamašite mostine razvratile okua nad 
poljanu. Tih se okna iznizalo cio topomet do jabla- 
nika, u kojem, ka u toru, leži grad Gradiška. Sa vi¬ 
soke te ceste, sa tih mostova hrastovnjaka, razgle- 
dajuć k zapadu nepregledne livade, kojim i se pre- 
lieva žtttokosi pavuljak, srdce ti se širi, sluteć na 
božji perivoj.^ AB, kad ti oko uteče pod iztok, u no¬ 
vom jezeru livada i pavuljka, kad koju mlaku sre¬ 
tne, spređni. 

„čemu naboji? čemu ovoliki mostovi? — »I- 

gralište je ovo Savi, gospodine* odgovori mi uzđi- 
šuć moj dobri starko Joso. Kad s jeseni Vrbas za- 
plahiri, tad Sava, ko da se od napasti uklanja, za¬ 
korači na obale. Kad za Vrbasom nabrekne Bosna; 
pa sustopice okupe utoci i pritoci, Sava opet ko ma¬ 
murna svane na livade, pa zalize dalje i dalje, k6 
da nešto traži na opip. Nego kad val počine šapu- 
rati s valom; kad se ogrle i oni od Siska i oni od 
Mačkovca, te počmu zapljuskivati se i jedan mimo 
drugog propinjati, tad se Sava blane, i sbilja odapne 
svoj skok. Užasan skok! Šume kukuruza tonu; kuće 
plivaju; marva se duši; sve trepi; cvieli kršćeno i 
nekršćeno. Tad najbolja utjeha ladja vozarica: a 
najhitrija pomoć led, kad suv krene da posviesti te 
biesne goste. Pod ledom svak ćuti do proljeća; a na 
proljeće opet plime i osjeke, pa napokon izpare i 
groznice. 

Da je Sava uredjena, dragi Bože, zemaljskoga 
raja! Lasno ti ga slutiti i u današnjoj divljači. Pri 
zahodu, šetamo se obalom; pa da se uklonimo pra¬ 
šini, što magli izpod kola, skrenemo na livade. Od 
zapadnih pučina, k6 izmedju moril, propelase trma; 
iza trme sunce zatrubilo u nebo; a trakovi probrali 
i razpleli okrajke, pa ih grade i kite na svakoje 
sgradje i cvjetove. Sva ta mrka kosa, kadkad usije 
ti se na očima: bljesne, pa kan da nešto iz dubina 
u njoj progovara. 

Kad nam rosa osvojila noge, a mrak oči, vra- 
tismo se opet na Savu. Nad obalu. posjedali Usko- 
čani; a mladež zapjevala da sazivlje u kolo. Od iz- 
toka zasjao mjesec, pa zlatnim stupom Savu premo¬ 
stio. S glave tog vilinskog mosta, spahinska m6ba 
zapjevala: „Oj djevojko i obrve tvoje*; a Ture iz 
čardaka (turske stražbenice) pustilo se ladjom niz 
vodu, pa uz šargiju gigoće: 

„Sunce žarko, ne sijaš jednako*. S naše strane 
odgovara pjesma: „Kolika je dubina u Save*. 

Sve tri pjesme preko tihe vode i sjajne mjese¬ 
čine sretnule se; sve tri uzdišu na jednu ljubav, na 
ljubav spolnu. 

O starom junačtvu, o današnjih mukah, o nftdi 
na dan svoj, ni spomena pri Savi; premda nije baš 

davno, da su Graničari osvajali Brebir, i da je sva 
Gradiška gorila u plamenu. Uskoci pribjegoše iz Vr- 
baske, po miru Biogradskom. 

Turstvo je zasjelo na Savu, ko što na cio iz- 
tok, razbludom tvrdje nego sabljom. To nam valja ; 
držati na pameti, kad mislimo o budućnosti. 

Na Savi, tik vrata gradiških stoji bosanska 
Meka. U debelu hladu izmedju lipa i pajasena, turski , 
hodočastnik klanja na grobu velikoga pengabera ' 
(proroka) Gajbije. Tko ne može u Meku Muhamedu, ] 
nek dodje u Staru Gradišku Gajbiji, pa ti je cio 
agjija (svetac). Gajbija življaše za bečkoga rata; on | 
prorokova Kara-Mustafi, da se neće sretno vratiti, 
i da će biti Turskoj „Sava medja i moja (njegovalj 
ledja; tt on iz mrtvih ustaje i zalazi u vjernike, kad I 
se god oglasi rat; i po licu mu se nagađja, čija će 
ostati ruka! Turci Gajbiju proglasili velikim muftom ., 
htjeli mu kosti u Bosnu; a vlada bečka, ne bud lu¬ 
da, ne dopusti to; nego haldovanje i hodočašćenje 
u Gradišku. Godine 1820 cesar Franjo zapovjedi, da 
se to turbe (grob) kamenom obzidje; godine 1832, 
Turci na turbetu džamiju sagradili; a kapetan Bre- 
birski, Kosarac, ostavio vakuf (zadušbinu) da se pen- 
gaberu građiškome prižiže kandilo. Sad visoka Ka- | 
pija plaća čuvara, koji mienja peškire i vodu. da 
pengaber pije i avdes uzimlje, kad ustane i kad ga 
god ćeif. Gajbija je mučenik, jer ga družina posje- 
koše, kad nehti da s njima prklja preko Save. Priča I 
se, da se taj, vračajuć, mnogo služio znamenom 
križa. Da ne bude po čem taj prorok kakav vrago- 
metan graničar, nalik malomu Sćepanu, caru rusko¬ 
me u Crnoj Gori? 

Od ponoći začesti grmljava, pa trgcula oluja. 
Kad na uranku, izadjosmo na avliju, da odahnemo 
i da pogledamo u sviet. Sava pozelenila, a vrieme 
se opet spremalo od Drave. S brdinapokračkih pod- 
pasale lužaste grede; u pramsunje odtrglo se i tma¬ 
stih i zelenih pramena; pa tumaraju po nebu zlo¬ 
guki nove tuče i gore pohare. 

Iznod savskih poplava i strašnih oluja, utiče 
krajišniku i žita i lana, da se hrani i da se odieva: 

ali ne utiče uspomena ovih bičeva božjih; koji ga 
sviesti, da vjere ne izgubi. 

Svieste Gradišćane poplave više nego smrt. Kad 
sam vidio kako se susjede okupljaju oko djevojke 
u crnih boginjah, i kakve joj mrtvoj momci čine spro¬ 
vode, po tursku noseć pred liesora zeleno granje i 
biele mahrame, uz naricanje drugarica, ko da je od 
obične bolesti preminula, čudan sam primio dokaz o 
zdravstvenoj upravi u krajini. Netko ni hvaljaše i 
majčino milosrdje, kad djeci boginjavoj daju vode 
iz svojih usta, da se je radje napiju. (!) 

Ako razgledajuć u Gornjem Varošu najbolju 
zadrugu, ne nadjoh obilja, prostorije ni reda ko što 
u Otoku, opet nadjoh u sgradi više gojatne mom¬ 
čadi i više djece; ko što sabrah ljepših pjesama i 
nasladih se mužkijemu kolu . Uz to kolo prekrasna 
pjesma: 

Ne puš, vitre, ne lelujaj gradom, 

U njemu je Jurjevica mlada, 
pripovieda, kako pri uslišanoj želji da pohodi majku, 
milostiva snaša oblači jedno po jedno sva svoja raz- 
nocvjeta odiela, te joj nijedno ne pristalo do crnoga. 
Idje sirotica majci na pozdrav; a V ne sreta na putu 
ni ptice pjevalice, niti kola djevojačkog; pa prispje- 
va na nenadnju žalost. Ta pjesma u kolu, koje se 
tapimice okreće, pripjevana čedno i tugaljivo, gla- 
vami pognutim, rukami pod pašom, navrce ti suze. 
Za tđpom nastalo kolo za igranje . Gajdaš zapovrnuo, 
pa se naglo oko njega stalo okrećati: žensko uho, 
rukama nauznak prepletenimi, odapelo ko na vito. 
Uz naglo to igranje i svirauje, zna vragometan 
gajdaš izmećati poskočica i šalnih i mastnih. Srećom 
da ih gajda i djevojački skok donekle pridušuju. 

Netom udari prvi zvek na Gospin pozdrav, kolo 
se raztrglo; pa kad se skupa pomolismo, jedva ka¬ 
ljužom i sipom dosljepasmo do stana. Čudnih mi se 
misli putem vrzalo po glavi; a čudo snašlo i gornje 
Varošane: „od kud taj kaputaš? Na što promiranja 
i propitkivanja? Valjda će Magjari novu štibru da 
udare na Krajinu ?“ 

Bez sumnje krajina bi se izvratila prije nego 
se misli, kad bi bilo po krajini više mladjih duho- 

vnika ruke Andrijine, i kad bi se ođciepljena djeca 
što prije povratila krilu majke svoje Hrvatske. 


Andrijevci , 3 Svibnja. 

Drugoga svibnja, ranim jutrom iz Djakova kre¬ 
nusmo u Vrpolje s’ biskupom na krizmu ko što no 
lani. Vrieme ostudno; voda ležala po livadah, a vrbe 
iz jaruga stoprv zarudile, teke da zasvjedoče pre- 
maljeću. Ni u crkvi ni u župničkom stanu u Vrpo- 
lju ništa ne odgovara bogatstvu ove zemlje i ljubavi 
ovoga naroda, koji se rado ponosi ljepotom svoje 
crkve i uredbom svoga župnika. Kad stadoh pred 
crkvom, da krajišnike razpitujem o njihovu žitku, 
brzo se sjetih, da me obkoliše stari Jelačićevi voj¬ 
nici. „Gospodine* jedan će mi sjedoglavac „ženim 
sad sina, a otca sam i majku i ženu ukopao: ali da 
mi je ioš jednom ugledati pokojnoga bana, volio bih 
nego da ustanu svi moji mrtvi. u 

Kad ih zapitah o sadanjem stanju Krajine, je¬ 
dan se stao jadati, da je gore nego prije, jer da ne 
smiedu u šumu, a poreza dotužila. Drugi ustao, da 
ga pobija razlozima stečene slobode; pa završi: 
„volim pet puta više plaćati, nego da mi nije prosto 
ni moje mrtve kopati, kd što se meni dogodilo. Umri 
mi sin, a stigni befehl : „iđji u Brod; u pa ostavi sina 
neukopana, a marširaj na zapovjed*. 

— „Biste li vi, junaci, rado s Hrvatskom? tf 
— „Da kako nebi, gospodine? ta i prije smo zaje¬ 
dno bili I 5 * Doduše savez s Magjarim neima osobita 
prijatelja u krajišniku; a njihovo opiranje proti kraji¬ 
škoj želježnici pogotovo čini da svi progledaju kamo 
šiba laraton . Siromah kotarski predstojnik, stari 
kraiiški stotinjaš, nastojao iz petnih žila, da uvjeri 
ljuae o svetinji careve rieČi i o zajamčenih blagoda- 
tih željeznice, koja će blago slavonskih šuma razno¬ 
siti po svietu i zemlji otvoriti obilne izvore blago¬ 
stanja i prosvjete. — Ljudi slušaju; ali ko da ne 
razume, pošto vide da mnogo obetanje dosad Kra¬ 
jini učinjeno, kano da se zaboravilo, ili se prome- 
tnulo u mućak. 

Mutno nebo se razgalilo i drum se ožeo; parni 
pod noć krenusmo u Andrijevce S obe strane druma 
polegle sidbe; iz polja |se digli lugovi ko iz mora 
zeleni otoci; a pod nebeski svod, s daleka zaokupile 
brdine slavonske i planine bosanske. Niz livade se 
razkrilila stada birki i krda rudaka; ovčari i svi¬ 
njari na svoj način koljenima i palicarai čine poklo¬ 
ne Preuzvišenomu biskupa, a možda poštogod i hin- 
tovim, i liepo opravljenim momcima. Na medji, če- 
tveroprežna kola andrijevačkoga kneza, čekaju na 
glavi duge povorke konjanika i kolesa. Kad je prat¬ 
nja odapela, mladi posavci stali pirucati s neosedla- 
nih konja, ko zrele šljive sa šiji vika. Sladki smjeh 
drugova, koji su se na prvi polet održali, ne smete 
da i oni redom ne omjere ledinu. 

Zasjedosmo u vesele dvore župnika, kojeg okolni 
Cigani i slave i svojate. Kad bi se sudilo po mno¬ 
žini njegovih hrta, ko što po njegovoj vještini u 
lovu, osobito na vidre, — i ne obziruć se na nje¬ 
govu lasnoću u glasbi, — reklo bi se u istinu.. — 
Nego, zdravica biskupu bistra i značajna kazala je, 
da u njem kuca krekpo hrvatsko srđce. 

Andrijevci krasno leže uz glavni drum; pro- 
sjekla ih mala rieka Svržica. Rubeć župničku bašću 
ona zalazi u Bigj, da skupa nadoje okolinu, koju 
likuju pravo po misirski. 

Vriedna učiteljica Žumberkinja, pod večerom 
navela svoje učenice da pozdrave ljubimca naroda. 
Ta desetgodišnja ženskija, pjeva, krasnoslovi i vience 
poklanja narodnomu dobrotvoru, uzhitom nevinih 
duša. I treba te dušice iz malena ogrijavati pleme¬ 
nitim čustvima, da im budu naslon obrazu, kad se 
odrasle djevojke nadju bez pažnje i bez stege obi- 
telne. 

Ovaj narod u obilnosti svakoga dara božjega 
drži se s neke ruke u prirodnoj svojoj izvornosti 
Istina je, židi i oficiri nametnuše Krajini nešto ne¬ 
srodna; oni u odjeći, ovi u ponašanju. Ipak sve je 
to, što kroz zadrugarski život, što kroz obilje ze¬ 
mlje opet nekud obrastlo narodnim običajem. Naj¬ 
ljepši haljetci njemački, valja da se o svetčaru u- 
kloae pred narodnim vezovim, pred razpletim i pred 

čipkami: djevojke neće ni u crkvi ni u koludapre- 
gore starinskih gizdavih oplećaka, krila i pregača. 

Velike su to bare kojimi se razfcače Svržnica 
s Bigjom, da hrane svake lovine. Još veći su virovi 
tih hrvatskih duša, koje čekaju apostolske ribare, 
da ih zapašu i da ih na kraj iztegnu. Zemlja izrae- 
dju tri rieke. Drave, Kupe i Save, ta vodom, lugom, 
i poljem, obiluje svakim rodom i plodom. Ne bude li 
narod Hrvatski znao u tom raju triezno uživati da¬ 
rove Božje, nestat će mu imena i sjemena. Strahota 
je pomisliti, da mu se to može dogoditi ponajviše 
od nevjenčane ljubavi njegovih kćeri, i od porodične 
neljubavi njegovih nevjesta. A otci, i muževi, mirno 
da gledaju kako im kuće puste, i kako im se ko¬ 
ljeno utire!? 

To narodno samoubojstvo, neće odstraniti sami 
zakoni, i sama rieč biskupova pri krizmanju, koliko 
god ona živa i moćna bila; nego primjer, i nepre¬ 
stana obuka u crkvi, u izpovjeđnici, u učioni, na 
ulici. 

Pri kišnu danu, odugo se vozismo kroz močva¬ 
re do Svilaja . Na putu, Sredance se odiglo na grudi 
zemlje; sa svieh strana oblieva Bigj i Popovača. 
Kod crkve množija dočika prvo-svećenika, ko kakva 
narodna vodju. U samoj erkvi> pri gizdi i kitnji, 
bogoljubstvo im se vidja više narodni običaj, nego 
odušak duhovne ćuti. Neću ti nije samo pri bogo 
ljubstvu u crkvi, nego i u kolu pri momačkom biesu. 
Pjesma najsramnija vodi najpostidnije kolo; i dje¬ 
vojke sebi izvode pjesme, koje im navlače oči že¬ 
ljenih Švalera , a raztjeruju mržene inoce, koje prije 
vremena porušene, kaju ludilo zelene svoje mlado¬ 
sti. Cio taj prizor kola i pjesme uz primamljene mu¬ 
ževe i ljubomorne žene. razvija se tiho očigledice i 
tiho zalazi kroz duše, bez ikakve cike, vike, ili koje 
javne uvrede. Običaj je to narodni! 

Brod, 4 Svibnja. 

Biskup, pozvan da blagoslovi zastavu vatroga¬ 
snoga družtva, navratio se iz Svilaja u Brod. Nebo 
se nasumorilo od prekosavja; a sunce na zapadu, k6 

da je na iztoku iza visokih planina, posulo zrakanv 
iza mutne trme. Na iztoku mrak, od zapada svjetlo; 
to mi slikovalo pokret, koji se danas javlja u Hr¬ 
vatskom narodu, da prosvjetom oslobadja pričepljene 
srodnike. 

Kad naše bedevije upadoše u Doca, zelena četa 
pristri nam put. Brodski lugari pohrliše na susret 
dobrotvoru naroda, „da mu blagodare za ono što je 
dosad učinio za svu Hrvatsku a naosob za Krajinu; 
koja danas ima u rukama blago svojih šuma, da 
unapredi blagostanje i prosvjetu, na duševne borbe 
proti varvarstvu u . Na oduševljeni pozdrav, okolni 
lugovi odjeknuše topovima. Netom bedevije odapeše 
niz rudine u ntzi posavske, izmedju Vranovaca i 
Bukovja, popeo se slavoluk, da s daleka zakaže novi 
stanak. S jedne ruke, izsukala se vatrogasna družtva, 
brodsko, požežko, novogradiško, osječko; s druge, 
množ naroda: sve pritrčalo biskupu na „dobro nam 
došao ! a 

Turci iz bosanskog Broda poslali hodžu i ađ- 
žiju; hrišćani dva trgovca i popu; katolici svoga u- 
jaka, da skladno pozdrave Onoga, u kojeg 7 ponosom 
gleda cio narod od Drave do sinjega mora. 

Kad se pozdravi izrediše, opet naše bedevije, 
ka’ lastavice, odmakoše od silne pratnje kolija i ko¬ 
čija. Sam adži-Ago i neki mrki Broco, nedadu im 
maka pred svoje jeđeke. 

U to stiže pljusak s preko Save, da mu se je¬ 
dva prokradosmo do župničkoga stana. 

Kad se uhvatio mrak, s dna brodskoga sokaka, 
što se obilan otegao od gradske bašće do crkve sve¬ 
toga Cvjetka, zažuborila glasba. Do mala zaokupilo 
župničke dvore i zasjalo stotina raznocvjetih baklja; 
i svirke i pjesme i živio, sve je ujedanput oborilo i 
nebo oborilo pa kiša ka 7 iz kabla. Ali skladna braća 
ne odustaju: baklje pod staklom u kolo se poredale; 
vatrogasne kacige kroz kišu zalaštile; jedna perja¬ 
nica u sred kola iztaknu se, te zače pozdrav ,,bu- 
dniku narodne sviesti, branitelju narodnih prava, 
prvosvećeniku Božjemu i narodnomu prosvjetlitelju u 
Pozdrav taj bijaše crpljen iz sviesti hrvatske, kako 
se dolikovalo zatočniku od Bauhova samosilja, Vaši 
Bratelju. 

Kad sjutra u zora glasba razbudi Brodjane, i 
oni se svrviše u crkvu, biskup im blagoslovio za- I 
stavu Pomoz Bog! iz duše pustio slovo o blagodatih 
udruživanja u kršćanskom, u narodnom i u državnom 
životu. To udruživanje pojme brodjani, kako se mo- , 
glo viditi na gostbi, na kojoj i kršćani i hrišćani i 1 
Slavonci i Bošnjaci i Židovi i Turci, svi se našli ko 
doma. To je vrlina ćudi hrvatske, da grli istom lju¬ 
bavi, sve vjerne sinove domovine, dapače, i sve hr- | 
vatske srodnike. Ta ćud otvara Hrvatskoj prirodne 
puteve u iztok; dok nebožje spletke s druge strane, 
ciljaju na glupu diobu sinova iste domovine. U brat¬ 
skom veselju, nije se ništa zaboravilo, što je milo 
hrvatskomu i ljudskomu srdcu. Brodjani urnebesno j 
uz kralja i bana, pozdraviše i posestrimu Dalmaciju, 
koja, četiri sto godina od Hrvatske odciepljena, ne 
rodi Talijana, nego svjestnih Hrvata. I 

Da, Hrvatom ne treba nego sviesti svoga prava; 
te ono zlatom vezeno na zastavi Brodskoj: „složno 
braćo! 4 

Kad se Brodjani ne predadoše krupnoj kiši, da I 
izvadjaju svoje veselje, zar bi se je biskup plašio, 
da vrši svoje dužnosti? Kroz kaljužinu, za kakvu 
zna sama Slavonija, krenusmo u Kopanicu. Tri de¬ 
bela šahta, zatvorenom kočijom oralo se, jedrilo se I 
i vozilo se. Kočija li je, čamac li je; konji li su, 
vesla li su; to ne razabire tko iznutra sluša plju- 
skanje vođe i štrcanje blata. Ali čemu se kršljak 
čudi, na to se i ne obzire slavonski dečko: kiša 
pljuska, a on zagulio široke nogavice, podbočio se 
na svoju palicu, pa udara u diple, i gleda spokojno 
na volove, i na konje, što mu se tove po livadam. 

Voda se razlila na sve strane; aF se briga Sla¬ 
voncu, da bi on to jaružio! Njemu je dužna zemlja 
sve dati; a konj i vo sve utruditi i u kuću snieti. 

Slavoncu je dužnost da troši slaninu, pšenicu 
i šljivovicu; i da uživa kako voli. 

Da, čovjeka u veliku obilju, u nebrizi za vrieme 
koje će doći, težko je i pretežko navesti na težnje, 
za koje se hoće napora i žrtve. Nego, d& se i to 
kad se živo hoće: gle Kopanicu! 

Kopanica , 5 Svibnja. 

U Kopanici je opaziti dva naraštaja; jedan iz¬ 
veden oficirom, drugi izveden župnikom. Doduše la- 
šnje je bilo oficiru kvariti vojničkom sliepom poslu¬ 
šnosti; ali je moguće i župniku mnogo toga popraviti 
na temelju žive vjere i privrženosti praraa crkvi, 
što goji posvuda naš puk, bio i najobjestnije ruke. 

Ne varajmo se, da nam je ovi puk priprostit, 
kako nam se prikazuje primljenim običajem u za- 
tupljenoj ćuti; ne ogovarajmo naš nehaj i neizglede, 
nemogućnosti, da se inako što postigne. Popodje li 
se dosadanjim tragom, nas je u najljepših i najbo¬ 
gatijih župah nestalo. Da imam sto grla, hotio bih 
vikati i jahukati, žešće nego što jahuče stari Go¬ 
spodin kopanički; da braća župnici čuju moj vaj. 
čule bi ga i mlade snaše i djevojke; da bar počmu 
u duši predati i zlo priznavati. Tu je ranu biskup 
uočio i blagom svojom rukom nju zamirio; ostaviv 
melema svoga blagoslova i svoje nauke. 

Iz kala u kal. Uputiv se u Gundince , ostavi 
nas rosa, ali neostaviše nas bare. Poljina se sliepila, 
pa se kola u nju upijaju. Pružile se naše četiri jau- 
girice, ka četiri lastavice, te od gizde hoće da sve 
jednako odapinju. Naišav posred puta na natovarena 
kola, u blato zapala do srčanice; pri muci više ljudi 
u okapanju, ne mogosmo se nahvaliti naših žeravka. 
Ujedanput upala i naša kola; amovi popucali, be¬ 
devije se razletile; pa mi u glibu do pasa. To ti je 
polje, kad ga projede voda! Srećom pristigoše ko¬ 
šarke naših pratilaca; pa se polagašno navezoše do 
nas i mi u nje uskočismo k& utopljenici. Tad u 
srnjehu odjurismo dalje; a pustismo i liepe kočije i 
vitke bedevije, nek se za nje misli tko bolje zna. 
Ovoga puta kočije sa slugami primiše dužne počasti; 
a mi prošli kroz sviet ko Šokci. Župničko gostoljubije 
učini da brzo zaboravimo i tu nesgodicu. 

Pjesmice, gatke, pripovjedke, što sam sabirao 
iz ustiu djevojačkih, uvele me u poznavanje amo* 
šnjih zabava, običaja i nazora. Kola svilenih kecelja 
i skuta zlatom popunjenih, glavš, nakuštranih iz o- 
brazft namaljanm, pod gajdom vragometnih cigana, 

završe veselje toga dana. Ta kola, u kojih odličnije 
i valcer igraju, živa su slika naroda, koji propada 
pjevajuć. 

ftazpitujuć djevojke radšta im toliko hvale dje - 
vovanju svomu carevanju; priznavale, da im je to 
vrierae u kojem se nauživaju gizde i slobode, koju 
završuju goleme brige za čovjeka, za kuću, pa i za 
djecu Težka im djeca! Zemlja ova svojim obiljem 
lišava čovjeka tvrde, svagdane brige za život; pa 
uzelo život za uživanje. Djevojka naosob, ko što 
nenna u domaćoj zadrugi prava, tako nejma ni duž¬ 
nosti. Kad je svršeno sijanje, plijanje i vršidba; dje¬ 
vojke na prelo, da sebi krpaju, vezu, razpliću i po- 
punjaju; djevojke na divane da se dugih jesenskih 
noći po volji zabavljaju, i da kojekako, izbornijega 
nakita što zadruga ne da, vražtvom nabavljaju. Djeca 
su breme, zadaje brige i diže ljepotu. 

Kad stare godine zarana počmu, tad žene na¬ 
stoje da rode, ebi u bolesti imale milosrdja: ali je 
mnogim kasno jadikovanje, da ih nije imao tko da 
sviesti u ludo vrieme, kad se snaga i zdravlje i lje- | 
pota, na svake načine trgala. i 

Pri obćoj bezobraznosti, ipak kadšto, snahe pre- i 
našaju stid od radjanja iz djevojkovanja, kad nije * 
sramotan ni divan ni ašik sa deset švalerova; ali 
neizbrisiva je sramota nezakonito breme. To je nešto j 
po turski. Tako, slož še i grjek i običaj i stid, da | 
nas zatiru u najljepšem zavičaju na svietu! | 

Kad sam tri četri vremeue snahe upitao „gdje 
su vam djeca?* sve tugaljivo odvratiše: „Nemamo 
ih* — „Kakvo vam ženstvo bez materinstva?* — 
„Zlo i naopako, gospodine; al' nam sad kasno jadi¬ 
kovanje, kad ne imadosmo na vrime svita ni usviste*. 

Strašno je to, kad se djevojče izmalena upućuje 
u misao: „Dok sam diva (to jest neudata) dotle sam 
i živa: a kad žena, onda crna zemlja* — „Kako 
to? u — Odgovoriše mi moje pjevalje: „Donle i hoda 
i pjeva i igra po volji; a tad je žena, ne sini*. Je¬ 
dna mi kazivaše, da se zaručila, pa da se jeseni 
mora udati; ali da ona mrzi na svoga sudjenoga; 
jer da će joj taj oteti slobodu; koje se ona moraj 
odreći, jedino da se nazove ženom i da ne ostane! 

usjedjelicom. Kad im je dokazivano, kako neću van je 
djevicanstva i mamljenje tudjih drugova, kruto im 
se osvećuje, i preranom starosti i nesretnim životom, 
i neporođom, i vraćenim zajmom od mladjih i ljepših 
dika; one, kan da to ne razume. „Daj ti meni danas, 
tko da me kiti; daj mi danas da uživam 46 — to im 
bijaše iz očiju odgovor. Vriednomu župniku sve je 
to pred očima; i on će najbolje znati, kako da se 
te rane lieče Njegov razbor pute će mu otvoriti, a 
već mu je otvoreno srdce njegovih župljana. 

Gunđinci za dvanest godina, seoštinu su sijali, 
prud na cestu nasipali, drva trgovcem siekli; pa sve 
što bi zaslužili na slavu Božju poklanjali, dok su g. 
1863 današnju liepu crkvu sazidali. Dolnji su Po- 
savci većinom bosanski i gornjo hrvatski naseljenici. 
To se lako razumi, ne samo od živih predaja i pi¬ 
smenih uspomena, nego od njihova izgovora i nekih 
pretežnih raahna. Dok se na bolje smiese, hoće se 
muke. 


Babinagreda , 7 Svibnja. 

Pod noć opet kroz polja i kroz šume, preko 
mlaka i jaruga, utjerasmo u Sikirevce. Niz polje, 
prama Savi legla voda u Jelas do bare Vučice. S 
gornje strane odvoda, iznizala se župa; kuća i avlija 
i šljivik, sve uz kuću avliju i šljivik; pa se stvorio 
ogroman luk, kojeg na sjekire presiecaju sokaci. Ciela 
se župa izvija u dva krila; iz sred njih diže glavu 
krasan hram. 

Župnički dvori, prostorom soba, predvraća i 
podvormca nalik vlastelinstvu, zaklapaju čovjeka 
tiha, predljiva, nakanljiva, koji nikad se mrsi, i žive 
o samoj rastlini. Taj svoje župljane navadja na strah 
božji zornim prikazami muka paklenih, što gjavoli, 
velikih čampara, zmajskih repova, i ognjenih očiju, 
palicami i požigačima, zadavaju otvrdnutim grješni- 
kom a navlas grješnicam. 

Pod noć odšetasmo niz selo na južni kraj, gdje 
je veliko guvno zaokružio tankovit i gust bukvik. 
Rek* bi, to su nagodile vile sebi za igralište, kad se 
sliću sa okolnih kupala. Ali odmah na ulazu, vod$ 

zaboravka premeće sikirevaČke ljepotice, da prije 
vremena tu u groblju truhnu pod crnom zemljom. 
To sjenovito drvlje, izazivlje milostive duše, da mole 
za pokojnike. 

Biskup se pomolio za svoje stare znance, siki- 
revačke kapetane, kojim krajišnici častno mjesto i 
na groblju odrediše. 

Na povratku zane nam se za oko liepa školska 
sgradja. Odavna je školovanje pod Krajinom zasno¬ 
vano. Nego, srećom to nije ostavilo tragova njem- 
štini, niti kakvu nevaljanu štivu. Nakon tri ćefcri 
godine, nego su učione polazile, dobro je da djevoj¬ 
čice znadu u svoj Vinac ; a momci slabo, i to ako 
nisu duglje bivali na službi. Školu ovaj narod je 
držao težkom dužnosti, samovoljno nametnutoj, po¬ 
put ostalim vojničkim dužnostim. Svršilo vriemepo- 
nađjanja, svršio i nauk; pa svak sebi. Tako bar nisu I 
narodnosti i vjere izgubili. 

Niz Jelas pod noć podjosmo k Babinoj-gredi. 
Na jedanput stotina konja, sa svojih stotina zvon- ( 
cica zaglušilo ko da su prispile vezirove komore. 
Konjanici i konji nadfcječu se, koji će brže zapru- 
gati. Dakako, da je zaostao po koji dobar konj, ob- 
ziruć se na gospodara, kako ledjima omjera ledinu. 

Na sjevernoj obali obilne Berave nadigla se 
greda: nad vodu i nad široku cestu, debeli šaht ho¬ 
da, izredale se liepe kuće i avlije. To je župa kojih j 
• pet hiljada duša. i 

Kako se babinogredke u Posavju odlikuju sta- I 
som i ljepotom, tako i njihove pjesme sjećaju te j 
ćudi nešto duhovitije. ' 

Kad sam zapitao pjesme pođruguše ob okolnih | 
selih, odgovoriše mi: „Mi ne pivamo o drugih selih; 
najviše je na Babinugredu zavikano*. Dakako, | 

Babogredke sve ponosne, | 

Što crvene strimfe nose; 

A za male novce 
Idu u Vinkovce. 

i one žale za Granicom, jer: I 

Dok nije paorija bila* 

Nis’ gospoda nosila šešira, 

Već osmice, na njoj sunčanice. 

One same priznaju, da svojim crnim kosam’, 
koje znadu i nakuStrati i povući i navmuti i razkolit 
prutak i pomadom zamirisati; uz crne oči. kojim 
znadu uzvijati, sebi pamet raznose, a diki gotovo 
priuzimaju. Ali uza sve to, njih odlikuje nešto du- 
hovitije i pitom\je osjećanje; pa se tim narodom, 
žive vjere i blage ćudi, dade dobra činiti, duhovitu 
i blagoćudnu pastiru. Kad su onomlani dva mlada 
svećenika, samo kojom sgodnom pripoviedi mogli 
izbrisati bjelilo i rumenilo sa lica tašte ženskije, 
zašto da nebi mogao pravi pastir duša posijati sjeme 
goruće ljubavi Božje i svete čistoće u one duše pune 
žara i privrženosti prate a svomu duhovnikut 

U večer glasbu babogredskih cigana i prozrak 
na slavu Vladiki dobrotvoru, priredio častnik stare 
Granice, koji je u svoju pjesmu upleo i Božicu Lađu 
i Božicu Jugoslavije Mati . 

Kad sutradan izpod velikog’ slavoluka na mo¬ 
stu Berave, zadjosmo kroz zelena žitija, kroz cvat 
repice žutulje i slive bjelice, stotinu konjskih zvon¬ 
čića babogredskih susrete stotina zastavnika štitar- 
skih. Ujeđanput sva ta praska i sva ta trka kola i 
konja, iz nizine prope se na visok nasap. Stoga, ko 
sa nova pozorišta, gleda se k dnu vijugasta i dubo¬ 
ka Sava. Projurilo se po nasapu, pa se opet skrenulo 
u niz put sjevera, gdje u zaklonici sio Štitar. Du¬ 
gačak sokak na dvi strane razmetnuo župu, do pod 
samu baru Teču. 

Taj odvod, obilazi da okuplja okolne mlake, pa 
da ih navede u Bosut. Kad se izlije Sava, ima go¬ 
leme muke Štitaru; ali ima i preobilne žetve i berbe 
na adi (ostrvu). To se obilje vidi na svili i na du- 
katim (gjerđanim) mladih štitaruša, ko što na sago¬ 
vima po prozorih. 

Na urnebesno klicanje cieloga puka, maloga i 
velikoga, visokog putnika oblile suze; pa on uzhi- 
ćeno: „brate, pro natione mea, et anathema fieri cu- 
perem za svoj narod podnositi najveću muku radost 
bi mi bila. 

Topovi, što neprestano tutnjahu u toj nizini, 
nad kojom se Sava na vrtloge valja, nemogoše ni 
oni pridušiti narodnoga uzklika. Kad biskup unidje 
u crkvu, puk sa svih strana hoće da mu se dotakne 
haljina: svak živ zapjevao. Dvori staroga župnika, 
odavna željni svoga biskupa, ko što navadno dvori 
svih hrvatskih župnika, uredjeni su po hrvatsku. Ni 
slika našieh prvaka, ni znamenitija novina nije izo¬ 
stala. Soba ljepušnoga kapelana i ta ima svoj značaj: 
o jednom zidu pobožne slike spominju svećenika; 
puške i jankesi o drugom zovu lovca: pa i sličice 
gizdavice, tu su i one. 

Ni u Štitaru ne izosta ciganska glasba. Ona u 
svakom većem selu, okuplja djevojke u kolo, kad se 
koja nova sgrađa digne; pak ti ih po malo zna za¬ 
vesti i u birzhause, kad se mrak uhvati i vino stane | 
piti. Ovoga puta Štitarci uredili obću razsvietu, koja j 
je za vidna počela. Mrakom povorka bakljonoša 
krenula za prozrakom; prati ih glasba i popievka. 

U Štitaru nema duhovitosti babogređske; ali 
ima žalbe za soldačijom; pa više svile i dukata. U 1 
hrastovih šumah ima ovdei obilatije pripaše svinjađi 
S toga im, možda od nenavidnosti, Gunđinke pje¬ 
vaju : 

„Štitaruša kosu kuštra 

U Županji kad je muštra: 

Ubiju je puti, u vezenih skutih. a 

Kad sam se čudio gizdi i razkoši toj kod svi- 
njaricž: „Ne čudite se tt šapnu mi na uho moj vje¬ 
štiji drug „ovđe ima dosta grofovske krvi! — „Gro¬ 
fovske krvi? — ? Da, Štitar izim vojničke blagodati, 
uživao je u stariie doba i milostive posjete grofova 
slavonskih, koji bi se amo zalićali na lov“. 

Dakako, ta liepa krv, veseli se i pjeva, kod 
stana, na sokaku, u crkvi, kud god dopiru; a ti ze¬ 
mljo, pucaj, i gucaj! 

Tomu narodu, kad su ođ njega uklonjeni ka- 
prali, i kad jednak zakon za svakoga uklanjk gro¬ 
fove, daj svjestnih učitelja ; pridenuo si što mu se 
hoće sviesti da postane zlatan. Da, pravo mi veljaše 
biskup „kad uprkos svemu, što se dosad za stoljeća 

radilo da se izrodi i odnevjeri ovi narod; kad uz- 
prkos svemu, on još ima vjere, znak je očiti, da ga 
je Bog odredio na golemo*. Ja iz duše odvratih:ako 
bogđa! 

Kroz selo šetajuć, divili smo se drvenu ruko- 
djelu na krovovih, i somičnjakom i rešetkam i Šavovim; 
pa smo razgovarali štitarce, koji su žalili za gospo¬ 
dom (oficirim), jer su oni bolje (strožije) zapoviedali, 
nego sadašnji paori. Da, befehl je bio miliji, jer ne 
davajuć prava, nije mećao ni odgovornosti. 

Opet učitelji, dajte sviesti ovomu narodu, koji 
se svakomu belaju zna domisliti; a ne zna još jadan 
ili je šokac , ili rac, ili hrvat! 


Županja , 10 Svibnja. 

Pođpunim pravoin pjevaju Posavci „Oj Župa¬ 
njo, mali Carigrade!* Županja gospodski dočeka vr¬ 
hovnoga pastira, nadtječuć se s Štitarci, lomljavom 
kolesa, trkom konja, brecukanjom zvončića, leprša- 
njem trobojnica. Zupanjci visokim savskim nasapom 
pred nas sjurnuše na polje. U polju do nasapa raz- 
krilila se župa, sokaci prepuni zastava, sagova, svie- 
ta klečećeg i vapijućeg: živio! 

Da, ovi mogu živiti! Konja, goveda, svinja, 
gušćadi, puradi, piladi, Sava svojim polojem razba¬ 
cuje i hrani. 

U donjem posavju ne radia se čovjek, da iz 
djetinstva muku muči, da zanat uči; da stiče žitak, 
te da obitel zametne, čovjek se ovde radja u obilju 
prirode, obilan u zadrugi; najpreča mu je misao i 
naravna pobuda, da uživa darove, koje je došav na 
sviet zatekao- bez ikakve svoje zasluge. 

Odtle zadruga, kneževina gotova: momčim 
stanovi uz volove uz konje i uz svinje; đjevojkam 
sokak, guvno, divan i gjergjef. Gazda gospoduje, ko 
neki samodržac. Sama reduša stoji na straži, k6 voj¬ 
nik, da odvjet daje svoj čeljadi; uz to da svoju dje¬ 
cu doji, pere i ođieva; a mladja snaša, da svakog izuva 
i da svakomu pere noge. Biti ženom i mladom maj¬ 
kom, žensku priviklu pustopaši, vezu, kolu, divanu, 

to je tugaljivo. Tako darovi prirode, zlo nagođjeni 
postaju pobudom poroka nekršćanskih i protu-naro- 
dnih. čovjek, koji je zadovoljan u svem što mu srd- 
ce zažudi, lasno zaboravi duhovne težnje, bez kojih 
ili mu je biti u duši nespokojnu, ili poživinčenu. 

Uzdajmo se, da će naš Gabro Babić, uz vrie- 
đnoga predstojnika kotarskoga, uz rodoljubivoga na¬ 
čelnika i svjestnoga učitelja, do koje godine pono¬ 
som dokazivati primjerom svoje rodne župe: kako 
se u ovakoj zemlji, i ovakim narodom, daju izva- 
djati najplemenitiji sinovi crkvi i domovini. Obodrila 
ga ljubav, koja od ugledna i spokojna mjesta odvr- 
nu ga u svoj zavičaj, da mu pomaga! 

Županjke nisu se zadovoljile tim što su nam 
pri objedu kolo izigrale; nego pod večerom,začuvši 
vinkovačku glasbu, obletiše župničke dvore, i pri 
zubljama poigraše i popjevaše pelengrčki ijarajmački. 
Ja sam u to zalazio kroz sviet, i tu sprovodio pouz¬ 
dane razgovore s’ inoćam. 

Sjutra dan zaletismo se u Bosnu, starini o. 
Martinu Nediću poznatomu pjesniku ilirskih vreme¬ 
na. Sujatna đereklija (skela) primila pjevačko druž- 
tvo županjsko pod trobojnicom; a biskupova pratnja 
posjedala na bosanske ćilime. Kad brod zaveze Sa¬ 
vom i pjevači zapjevaše; ko da krećemo u zemlju 
obetanu. Na pristupu slegao se narod. Niz brieg 
razkrilile se mlade bosanke; ne znaš sjaju li više 
bjelinom svojih oprava, alala i kova, ili od želje da 
biskupa cjeluju. Kad se on na velike muke uz obalu 
do kola proturio, u mal’ ga ne razgrabiše: tko ne 
može ruke, hoće da mu se barem haljine dotakne. 
Biskup, odvraćajuć ljubavi, a knez Ivo razganjajuć 
svjetinu, da mu se ne smetu debeli čilaši, dotjerao 
do kraja staroga Orašja, današnje Azizije, sumorne 
naselbine Turaka biogradskih Sad nasta prava jag¬ 
ma. Knez Ivo, sdepast posavac, zaoblio svoj saruk, 
objesio siede brkove, pa bičem pucuka i redi povor¬ 
ku: preda se tjera stotinu konjanika; za sobom su- 
spreže dvista kola, svih punih ka’ šipak; uz kola 
mladji pješaci napeli se da nipošto ne izostanu; a 
sam starac Ivo vozi nas valom, da razgledamo Do- 
nju-Mahlu, koja kaže svoje srdoe i svoje nakite. Ka- 

zala ga taj dan ćieU Ravan — bosanska. Taj naj¬ 
bogatiji predio Bosne, ostali Bošnjaci zovu Šokce , 
jer su tu od starine slavonski stanovi, pa se većinom 
i nose po slavonsku. Nije ostalo ni mahrame, ni ke- 
celje, da nije preokrenuta u zastavu; a sama tiža i 
lanci od kolca do kolca preko plotova, nacinjaju sla¬ 
voluke. Golema strka kola, konjanika, pješaka, digla 
prašinu na oblake, da ti grize oči, zasiplje haljine i 
dužnike. Kroz prašinu i kroz omarinu, u mantavici 
i u stugi, u oči te bode crna slika turstva; koje, 
agarjanskom svojom tmušom i prisnim živinstvom, 
izgriza život i zasiplje dušu tužnomu ovomu narodu. 

Kad se došlo nakon pol dobra sata k samosta¬ 
nu; do tri tisuće duša kleklo po novoj crkvi, da 
primi biskupov blagoslov. I grane i vienci se pro¬ 
stiru pod vapajem: „Mini nas, Sabaothe Bože, sto¬ 
ljetno robstvo! u Kad ovaj vapaj uzplamti iz duše 
naroda, tad nije rieči čovječje, pa se danas nije 
mogla čuti ni rieč biskupova Tu je bilo suze lie- 
vati, i Boga blagosljivati, kao što činjaše biskup 
Strosmajer, spommjuć biblička vremena, kad puci u 
pustinju vrvijahu, željni rieči Isusove. 

Po molitvi i blagoslovu, istanovice se redovi 
raztvorili. Prti biskupu kroz klečeći puk, starac 
Martin, zlatali - megjidijom na prsima. Njega prvo¬ 
ga, malo i veliko ljubi u razkriljene ruke: on stari 
ujak ; on sagradio crkvu i manastir; on zasnovao 
učionu. Jedva se protisnuli kroz puk, u pridvorju za¬ 
pali u vatre: na ražnjevih vrte se peke imale i ve¬ 
like, da bolje gostim oslača dobrodošlica; a lačni 
narod da se malo okriepi. 

U učioni došlo do smjeha. Sastali se dvoji uče¬ 
nici; jedni pučani, drugi koludrovci. Mali Pavo pu- 
čanin, pozdravio narodnoga dobrotvora, hrvatskim 
slovom; Stiepo, svom muževnošću otca Martina, stao 
krasnosloviti po latinski, o našlovih crkvenog’ do¬ 
stojanstvenika, pa o njegovih zaslugah za jugoslo- 
venstvo i za ilirstvo. Starac Martin iz zakutka ve¬ 
selo gleda na maleška i kadikad dovikne mu: goni 
to. Na koncu Pavo kliknuo živio, a Stjepo vivat; pa 
kad vidio Stjepo, da je Pavlov živio nadmašio nje¬ 
gov vivat , zacaklio očima, te i pn kresnuo „živio! 

živio!* — Tako iiarav probija! U toj književnoj 
takmi nije izostala ni Pjesan otca Martina vanjskoga 
Namjestnika biskupa bosanskoga: 

Oj Toliso naša slavna, 
štos’ želila ti odavna, 

Evo sretno sad doželi 
U čas ovi proveseli. 


Kad se nagostismo, izjađasmo, izpjevasmo, iz- 
pozdravljasmo; opet k’ Savi na obalu. Pratnja jutro¬ 
šnja, ali nema jutrošnje radosti. Da, ne kažu mahni 
bošnjaci: Sava je teška broda . 

Magjarac od Karpata okrenuo naglo duhati, pa 
se digla Sava na valove: ona sad osorno stala prie- 
titi, tko nastupi, da će ga zanieti. 

Osmanlije svrću sumnjive goste u gjumrukanu, 
na gorke kave i na ušljive divane; a magjarac od- 
tiskuje rajine prijatelje od obale; komu da pogodiš? 
Oj Osmane za nevolju kume, a ti Savo medjo i kr- 
vnico! Red se prignuti nevolji; te počekati dok o- 
duši siloviti magjarac. 

Netom stigosmo u Županju, na vas mah kre¬ 
nusmo u Bošnjake. To je liepo posavačko selo; al’ 
se vidi i ter kako da je i tu bila Kumpanija. 

U dočeku se odlikovala dobra pasmina konja, 
i konjanici s trobojnicom niz pleća, čudna sumje- 
sica curetak^ izkuštranih i razgaljenih; djevojaka 
glave gospodske, oplećaka varoških, krila seoskih, 
nogu ubrzdanih! 

Da, mnogu bi zdravu misao mogao tu začeti i 
izvesti oni uljudni i daroviti župnik. Taj ima ljepota 
i zđvralja i uma: daj mu Bože krepka srdca i tvrde 
volje. 

U Bošnjacih ima i čestita svieta, i ja sam o- 
stao haran g. župniku Liebalđu da me uveo u za¬ 
drugu, u kojoj sam vidio kućnoga reda i obilja i po¬ 
štenja, 

Hrenovci , 13 Svibnja. 

Neobično dug nam put bijaše od Bošnjak^ do 
Drenovaca: i Sava i bare i šume, sve se sastalo da 
nas malo z&brine. Kad opipom mimodjosmo mlaku, 
koja se nalik jezercu, od Bošnjaka do Podgajca stere 
kroz stare topole i jošike, mislio sam da nećemo ni¬ 
kako prokrčiti visoku gredu, što se izdaleka prama 
nami upopriečila. To su bili gusti lugovi, koji, ne¬ 
tom se primakosmo, sami se raztvoriše, propustišei 

{ >robaciše nas ciko nad vodu. Tu Sava udarila na 
akte, da podjeda bregove; pa svaki čas i konji i 
kola i putnici iznebuha mogu strmoglaviti i potonu¬ 
ti. Obuzimlje te misao, da si bez broda i vesala na 
vodi. Nego, rek* bi, da tu Sava hoće da se našali; 
da milije iznenadi ljepotom svojih zatona. Preko 
šest morskih milja, izmedju Bošnjaka i Drenovaca, 
matica se zalila u polje; u lugove i slavonske i bo¬ 
sanske. Nad lugove nadvili se oblaci, da se progle¬ 
daju kroz tiho jezero. S obe strane, slavulji se do- 
zivlju, da pjevaju oblake tankolike i svibanjske po¬ 
glede sunca s prirodom. Opet malo dalje kroz šumu 
razlio se Zib. čudo se pripovieda, kakvih strašnih 
aždaja i gamadi tu sve ima. 

Tako ti je Posavina i Podravina, posijana lu¬ 
govi, probrana riekami i odvodi, oblivena mlakami 
i beravami, sva na jćku mrtva poloja i žive livade. 

Kad se odmakosmo od tog zatona, razveli se 
gajevi na silan ok6 put sjevera, Podgajci u pročelju. 
Kroz šumski prosjek, kd na strugu, ponitila na su* 
sret kita djevojaka, pod trobojnom zastavom, pje- 
vajuć duhovne popjevke. Kad prvu kitu mimoišli, 
dočekala druga, pa treća, da opet redom sve hite za 
nami, u kolih što vrve u biskupovu pratnju. 

Pošto u Podgajcih biskup blagoslovi puk, kroz 
gajeve i mimo jezerca, nalegosmo na Istrevo: to je 
bara na sred Drenovacš.. Lig Orljak zaokupio tu 
župu iz daleka; pa mi kroz Štitarić i Poljane, kroz 
Veli i Malikraj, kao kroz sokake velegrada, izpod 
granatih svodova i zelenih stupova, stigosmo nena- 
dno. S druge strane šuma i bar&, mislim u Soljanih, 
zaludu nas Drenovčani čekali d9 mrkle noći. Doi- 

Turiie, Dflgo, Crivatovo, Tiganj, Pogono, Lftkovo, 
Mužkovo Mumerak; te bare: Mekinjicu, Rasovčicu, 
Busiju, Tvorigrađju, Režanu, Vrbovicu, Okruglaču, 
Raztoku, Topolovu; pa lugove: Bdk, Boljkovo, Po- 
lomo: a posred Drenovaca jezero Istrevo, obšetano 
lugom Orljakom, tko to sve omjeri, ne čudi se pu¬ 
tničkoj nevještini. 

U Drenovcih sam se naslušao i smiešnih i ža¬ 
lost ni h pjesama. Marija, sitna udovica cmomanka, 
nadoživila prvu sreću; od biesa uzdiše za drugom. 
Janja, krupna bjeloputa udovica i onadjevojkasase; 
ali ne smi od svojih roditelja da se preuda, da je¬ 
dinomu sinčiću ne izgubi djedovinu; pa se tješi o- 
bilnim gazđovanjem. U kraj sobe, bogobojna snaša 
Franka, uzdiše na propast svoje stare drugarice Ma¬ 
rije: nju je navlaš tu navela, nebil’ primila kakve 
usvjeste, od gospodina, što traži pjesme i liepo raz¬ 
govara* čovjek bi se na prvu zakleo, da Franka 
nije rodjena, ili da bar ne živi u presitih Drenov¬ 
cih, u kojih se pjeva: I 

Nema raja nad Velikog* kraja, 

Ni ledine oko magazina (vojničkoga) 

D&, i u Drenovcih bila je kompanija. Premda 
je i Franka, u svoje ludo vrieme, bacala tri oraška, 
na tri krstopuća, da mlada ne rađja; na vrieme se 
opet, kako sama kazivaše izpametila i svojim čo¬ 
vjekom ljuckovala: te Bogu blagođarila na milosti 
domaćega mira i bračnoga zadovoljstva. 

Pri razstanku, posmjehuša Marija briznula pla¬ 
kati, i Bogu se obetala; osbiljnija Janja, podbočiv 
se na jedre mišice, ka’ od nekog čuda izkokotila u 
me svoje velike crne oči; Franka otišla blagosli- 
vljajuć. 

Isti dan se zaletismo dalje k sjeveru na šum¬ 
ske sječe u filial, Malu Vrbanju. Tu je na glasu i 
obilnija žirovina i drvarski trg; pa se i na selu vi- 
dja neka varoška pitomina, uz čifutske dućane i 
birzhause, to se zna! 

Po crkvi i okolo crkve zapeli za oko čudni 

krstnonoŠci, jednoga riza i jedne pasmine, k6 da je 
sve od jedne majke rodjeno, i od jedne zadruge 
zaodjeveno, sve gojno i priprostno. 

Rajevoselo, 14 Svibnja. 

Ne znam po Čem se prozvalo Rajevoselo; ali 
me samo ime ODveseli, osobito kad iz lugova Vrban¬ 
skih i DrenovaČkih spadosmo opet na obalu Savi. 
Sad uzmi veselje domaćeg župnika, starca kostobo- 
ljca, svojih sedamdeset godina, koji ljubi čašicu k6 
rodjenu majčicu, i uz Čašicu zna ih kazivati domi¬ 
šljatih, da je puna kapa svim gostom, a osobito 
veselje biskupu njegovu staromu kleriku. Rajevo¬ 
selo, k6 sva ta Posavina do Mitrovice, šokačko 
je; ali u njem ima i Srba i Niemaoa. To su 
tri naroda, koji živu odieljeno svak u svojih so- 
kacih. Srbim tamo čifuti idju na ruku trgom du- 
šanka, a cigani svojimi igrankami, da se ob- 
nose uspomene odiela i pjesme staro-hrvatske. Nje¬ 
mačka kultura nastoji da navadja na đjevojkasanje 
po sokacih. Ipak u Rajevuselu drže se prilično stare 
predaje pobožnosti slavonske i čuva se ne loše sve¬ 
tost domaćega ognjišta. 

Svim hvala i čast na pripravnosti kojom mi 
pjevaše i prostodušno pripoviedaše, Što sam god želio; 
ali pjevalje rajevoselske vidile su mi se prostodušne 
bez prostačtva To mi iztomačila veselkasta reduša 
ovako: „Gospodin (župnik) kara, a mi pritežemo 
svoju dieu, da ne idu u mrak, jer u mraku se svako 
zlo čini. Uz to, gospodine, u nas nema matorih di- 
vojaka, da idju na aivane. Kad srića koju nadje, ni¬ 
jedna se dugo ne oteže* • 

To fce sve opažalo i na pjesmah: 

„Rajevoselo, mali Carigradu, 

Po tebi se šetati ne dadu.../ 

► «Oj djevojko ti se neuđala, 

Dok ne vidla tri na nebu sunca, 

Dok ne čula, kako riba piva!* 

Dakako, duhovita snaša mi kazivaše i za ple¬ 
menitiju ljubav: 

»U ’vom selu samo jedan ima, 

Koji trepti prid mojim očima, 

Ko na suncu sjajno ogledalo, 

U njeg’ mi se oko zagledalo". 

I u Rajevuselu ima gnjusno pjesničtvo birzha- 
usa; ali srećom, tamo sve djevojke ne pristupaju. 
Ima i uspomeni o Granici: 

„Ljubila sam velika pisara, 

A sad moram prostog graničara, 

Koji vazdan crnu zemlju para, 

Kad u večer u mrtvilu spava; 

Jer od šokca (težak) gore hulje nema, 

Kad izljubi, onda mu se drema u . 

I na besjedi u Rajevuselu opazit je onu daro¬ 
vitu bistrinu, što navadno odlikuje poredane i po* 
morjane. „Moj gospodine u veljaše mi snaša Manda 
„što bih ja ludala moga čovika, kad on ne luda 
mene.? — Dva su oka u glavi, pa se pomute, a ka¬ 
moli da se ne pomute čovik i žena, živeć zajedno!.. 
Nego, ima baš na koje ni sunce ne počine; pa opet 
muževi priko njih idju w . 

Ja sam uživao u kopanju blaga narodnoga i 
željan sam bio istine, pa ona mi višekrat bila i tu- 
govna. Možda mi tko zamjeri, što sam to blago tra¬ 
žio navlašice u ženske strane; s toga mi je otvorite 
kazati, da sam do sad svedjer našao žensku stranu 
i voljniju i sposobniju na predavanje govora, običaja 
i ćuti čisto narodnih. U Posavju naosob, žensko je 
radišnije, pa i treznije; još k tomu nepremješano 
životom vojačkim i skitnjom u inozemstvo, daleko 
je bistroumnije i nečju izvornije, ko što je tielom 
zdravije, od ljenivih i razkalašenih muškaraca. Ni- 

1 'edan ti mužkarac ni iz daleka neće kazati, što ti 
taže žensko, ne samo o kutnjih radnjah, nego i ob 
obiČajih, o predsudah, o ljubavi, o mržnji. Otajni, 
skrovni život duše valja tražiti u ženah. Žensko srd- 
ce pod vještom rukom se razklapa, k6 cviet pod 
sunčanim zrakom; i nudja te cielimsvojim mirisom, I 
ko što ti kaže svoje slabine. A od tog mirisa i od 

tih slabina naše majke i naše sestre izvađjaju naro¬ 
da i sinove i nesinove, i zatočnike i odmetnike. Sto 
više doznajem za poroke ženske, više poštujem žene; 
osvjedočen da što zla daju, većinom ga od samih 
ljudi primaju; dok one, vrlinami svoga srdca i vi- 
težtvom svoje ljubavi, poglavito drže obiteli, izva- 
djaju narode, i začinjaju cielu zadrugu, k6 što zači- 
njaju život pojedincem. Poštujmo naše majke i nje- 
gujmo naše "sestre, mi ljudi tvrdosrdi, koji sebičnim 
našim strastima izpijamo žensko srdce, da ga kva¬ 
rimo, k6 što ljetna sparina izpija žive izvore, da ih 
pretvara u grozničave mlake. 

Željni Bosne, opet se zaletismo prieko u Briko. 
Kad krenusmo niz vodu, pjevačko družtvo udarilo 
u pjesmu „Teci Dravo, Savo teci u : a djevojke s kraja 
na svaki redak odgovarale: 

Blago suncu, kad ostarit neće, 

A misecu, kad se pomladjuje... itd. 

Netom stigosmo, turski carinari i zaptije izre¬ 
dali se da izprave grbe i da pozdrave po vojničku 
Preuzvišenoga gosta. Brčko sisa svu Ravan posav¬ 
sku i živo trguje u slive; ono se danomice širi i 
napreduje. Kad prodjosmo staru čaršiju i most preko 
Kolobare, nova se varoš opružila uz brieg iza kaj- 
makanova konaka. Uzev službeni selam u konaku, 
kamo je dovrvio cio sviet brčkih osmanlija; da ih 
izbavimo iz neprilike, jer ne znadjahu o čem da 
počmu govor, pohitismo k župniku katoličkomu; pa 
s svelčanom litijom sve mladeži hrišćanske, podjo- 
smo im u crkvu. Sad se ne spominjem, što se sve 
tu unutri činilo, jer mi proto i njegovi djakoni pri- 
poviedali, kako su bogatiji trgovci ustali na nje, da 
ih gone. U crkvi, znam, mnogi stajahu fesom na 
glavi; putem djeca pjevahu mnogaja ljeta , a u školi 
čitalo se iz Apostola . 

Kazivahu mi koješta o brčkih političkih stran- 
k&h: i Turci i Magjari i Srbi svi tamo imadu svo¬ 
jih ljudi; al ih obća sebičnost čini nesposobne za 
kakav politički rad. 

Konsul austrijski, Hrvat Omčikus, radostno nas 

S »častio a svom konaku; a njegova gospoja gotovo 
ažena da vidi svoje čeljadi, s kojom da se malo 
porazgovori; jer u bogatoj i napučenoj Brčkoj nema 
siela ni razgovora. A kako da ga bude podonakom 
vladom? Na povratku iz Brčke, u pratnji konsula i 
prote i fratra itd. u naš slobodni zavičaj, da se tu 
svi skupa proveselimo, mujezin nam zahurlikao na 
munari, da nas opomene na robstvo naše braće, i 
muslomanstvo, na grdilo oieloga kršćanstva. Nit je 
nade da će se rajinom sposobnosti ili rajinom slo¬ 
gom ta ljaga izbrisati, dokle tko jači ne zakorači. U 
zajedničkom robstvu, u Brčkoj, hristjanska djeca 
školovana od beogradskih učitelja, ne dadu im mira, 
gdje god sretnu u svom sokaku smrdljive šokce! 

Sava se i ovoga puta uzburkala. Ali danas nje¬ 
zinu silu svlada parobrod, što nam pokloni savsko- 
dunavsko družtvo. Uzdajmo se, da će prosvjeta svla¬ 
dati muslomane i njegove saveznike. 

Djevojke rajevoselke nepustile nas s oka; te 
netom ugledale da se vraća parobrod sa zastavami, 
okupile se na obalu, izredale se u dva krila; pa nas 
primile duhovnom popjevkom i čednim poklonom. 
Krasno! 

Tko radostniji danas, do našega starca doma¬ 
ćina, koji je zakupio svu ribu iz Save, da dostojno 
počasti tolike i tako častne goste? On je veseljem 
na trpezi naknadio kola, koje je rad petka izostalo. 

Iz Rajevasela u Račinovce kroz Gunju i Juri- 
će, sve položaj ljepši od ljepšega, selo bogatije od 
bogatijega. Sastali se pratioci više sela; množ konja, 
konjanika, kolesa trobojnicami nakićenih. Rajevosel- 
ke dugom povorkom kola, pohitile za nami; Gunja- 
čke susretaju; Juričke dočikaju; sve pjevaju pod 
zastavami svojih bratovština. S lieve ruke pod Gunju, 
protegla se greda sama hraštika; s desne, razlila se 
Duga. Pod Jurice, Lilača okrenula na lievo, da nosi 
kroz šumu lake čamce na lov karaštaca, lizka, noraca, 
čapalja. 

U Gunji žive bogata zadruga staroga bana 
Šokćevića. Da taj stanuje na svom domu, dičnijeg 
bi mira bilo njemu, a većega ponosa postojbini, u* 

gleda i koristi našoj domovini. Ali on voli trnhnnti 
u tndjini. 

Biskup je u Gunji hotio da blagoslovi rajev- 
čane. Svim, naosob djevojkam, živo je preporučivao 
čuvanje čistoće i istinitoga djevičanstva; uvjetom 
zdrave i sretne obiteli. Na razstanku bilo je i suza; 
jer je tu bilo duša, koje su ćutile ljepotu te otčinske 
preporuke. 

U Račinovcih sam se osvjedočio, kako i u naj¬ 
gorih društvenih odnošajih, može čestita obitel iz¬ 
vesti čestite duše. Dvie su drugarice, obe pjevalje 
s rožnika; jedna razmazan curetak, druga otresito 
djevojče: ona domišljiva i mrkosita, ova ravnaipro- 
stodušna. Da je to sve odgovaralo različitu odgoju, 
u obitoli, izmela mi je dokaze vremešna udovica, 
dvakrat udata, vješta svietu, knjizi i kućnomu redu. 

Mlad Švaba, novi bilježnik obćinski, a stari 
pisar vojničke krajine, hvalio mi se o svom stečenju 
kroz kratko vrieme; pa, da ne ostavi ljepotu svojih 
oranica i šljivika, ne mili mu se u veću varoš, kojom 
ga nudjaju. A naši Ličani i primorci, vrte kamen i 
gladuju! 


Morović , 16 Svibnja. 

Iz Račinovaca, pratila nas uz glavni sokak na- 
vadna bara. Na medji petrovaradinskog kotara, na 
sred polja, dva stećka spominju dva poginula šva- 
lera pri jagmi o jednoj diki. Baš dostojan spomenik 
staroj brodskoj regimenti! 

Dvi su Jarmine: u prvoj nas dočekali katolici; 
u drugoj zaokopili hrišćani. Mjestni paroh, poklonio 
se toržestveno velikomu Meceni, na ime naroda 
srbsko-hrvatskoga; te ga pozvao da mu u Božjem 
hramu blagoslovi puk. Ilći parohova, dražestno dje¬ 
vojče, na ime niKOJCKe cpucne MjaAe»H, pozdravi vla¬ 
diku i pokloni mu vienac. Kad biskup stupio u hri- 
šćansku crkvu, katolička ženskija uzprednula i izo¬ 
stala. A kad on prosborio o ljubavi iskrnjo, i o po¬ 
trebitoj slozi jednog naroda dvaju imena i dviju 
izpovieđi, slušatelji hrišćani odvratili trokratnim Živio. 
Pače! Prije nego ćemo u crkvu, nađšumar u fraku ? 

kd nikakov stari bezirksvorsteher, očitao biskupa 
svojo njemačko slovo. Poslie sam doznao da je taj 
mladi čovjek čeh i da glasi k6 češki rodoljub. — 
čudno je kako ti gorljivi česi van svoje domovine 
višekrat dobro služe njemčarenju. 

Kad se izvezosmo iz Jarmine i njezina pi~ 
šćotka, navratismo se u Strošince. Sve se tu opre¬ 
milo na brzu ruku, rad duga i otežka puta što nas 
još oni dan čekao; pa ti se izmakosmo i pratnji. 
Dok Strošinčani padahu s konja trčuć za nami, mi 
podjosmo niz Gaj kroz Graškovicu i Vrisnjaču, te 
kroz Jaranovac, Kraplju i Radjinovce. Svi ti lugovi, 
u skupu ih do sedamdeset i sedam hiljada jutara, 
drže se velikog Žeravinca, pod koji teče Mala, pa 
Velika Dobrinja. Poprošav kojekako Dobrinje preko 
razklapanih brvna, koje nazivlju mostovima, za Če¬ 
tiri dobra puškometa gamižismo kroz mlake. Bilo je 
časova, kad se ne nadasmo da će nas konji iztegnuti. 
Kad mukom i nategom dotjerasmo do sred šume, 
gdje se u samoj mlaki bjeli stara stražbenioa; ko¬ 
tarski predstojnik, opomenuo nas da konji malko 
priđahnu, jer da sad počimlje opasnija vožnja. Naša 
družina negdje u kalu izostala; stara pratnja nas 
ostavila, a nova ne prispila; pa se mi osamili, i ko¬ 
tarski predstojnik u svojih lagahnih kolcih, stao da 
gazove pred nami sam nagadja Sunce se već na¬ 
gnuto, pa kad i kad teke malo da ga se nazre kroz 
visoke hrastove. 

Najprva nas primi bara Pačje, da se valjda ko 
patke po njoj vozikamo. I pljuskajuć i žmikoćuć, 
jedva se nakon tri težka puškometa izvukli na ću- 

K Vinčine. Ali nas odmah prihvati Mala i Velika 
inja; pa udri da kupa i bedevije do pod sapi, 
i kola do srčanice. Što je od naših haljina, to se 
sad nepita. Kroz sedam mlak& oblio nas ’go pljusak; 
osma zasmrdila; iz devete poskakale žabice kd guba; 
napokon iz desete komari nam u oči k& pljeva. 
Sunce za visoku šumu gotovo utonuto, a kumrija iz 
Šumske mdti tugaljivo zagukala. Srećom da su ti 
strašni lugovi razdieljeni na široke prosjeke: inače 
nikad k kraju. 

Kad kroz Međjednik dokopasmo se Smogve, 

most na Krivaji dobaci nas Strugi i Slezenu, koje 
lobor svojim bielim cvietom osvaja, nebil* ih valjda 
još razmakao u njive Drince i na goleti Potesa. Na¬ 
kon tri šahta muke, eto i Morovića! To je vis opa¬ 
san širokom Studbom i plovnim Bosutom. Visoko 
popeti i dugački drveni mostovi, jedan od podneva, 
drugi od iztoka, uvadjaju te trudna u taj stari bra¬ 
nik od Turaka, a današnji sbieg od neslućenih mlaka 
i povodnja. 

U Moroviću knjižne otimlju mah narodnim 
pjesmam. Nego opet, uza sve Šetnje po mostovim 
morovičkoga grada; nakon svih mladih oficira, mo- 
rovičkim sekam pod tudjim kosaru, ostalo osjećaja 
za prirodu, koja ih okružuje vanrednim obiljem šu¬ 
ma, voda, riba i zvieri. Pri tom, čuvaju se staro¬ 
davni običaji pristojnosti i gostoljubja. 

“Zabrini se naš domaćin u domu, 
čim će svoje divn6 goste častiti. 

Pa mi šalje prve lovce u love; 

Uloviše jednu ribu morunu; 

Pa mi šalje druge lovce u love, 

Uloviše zlatnoroga jelena; 

Pa mi šalje treće lovce u love 
Uloviše pod prsten divojku: 

Morunom će divne goste častiti, 

Jelen će se po trpezi šetati, 

Divojka će rujnim vincom služiti*. 

— „Dva su brata za gorom orala, 

Sestra im je ručak donosila, 

Liepo im je ime izdivala: 

Jednom Sunce a drugom Miseče: 

A volovi, sivi sokolovi; 

A jarmovi, drvo šimširovo; 

A hajkača, kosa đivoj&ča a . 

I u Moroviću su žalili da „nema sad više prave 
gospode , (oficir^ pa naš svit svoje ljude ne sluša u . 

U Moroviću, nose vode u kotlovih na obra- 
mnici ko u Mletcih. Ovde Sokice slabo se miešajusa 

srbkinjemi, koje nose kose na svoj način* farbaju se 
i slobodnije idju u kolo i u pjevanje, pa i u bir- 
zhaus. Šokice kažu, da ih župnik suvitlava , pa da 
se one samo šeću po ćupriji. Morovičke se još hvale, 
da one nisu bezobrazne, ko posavke; i daje njihovo i 
srdce puni je, kad imadn diče . ' 

Iz Morovića zaletismo se u Lipovac . Shat čvr¬ 
ste vožnje, uz tihi Bosut, uz nepregledne kladnje 
cjepanica; kroz lipe, kroz livade, kror krda ovaca , 
i kroz alakše konja. Ladje dvojedrice svažaju k Savi | 
gorivo od sječe Topolovac; pod ladjona u tihom 
Bosu tu baraju krupni smudji. Djece, roditelja, ku¬ 
mova puna kola; koja pred nami, koja za nami, iz- 
sukala se potle krizme, da prispiju u svoje Ba- 
trovce ili u Lipovac, na blagoslov biskupov. Dje¬ 
vojke i tu, ko svagdi prve na redu; a momci svi¬ 
njari, volari, ratari, po livađah i po šumah razpršani, 
malo kad i prispivaju u crkvu. Pa je čudo da muž- 
karci ostaju tupoglavi i nehajni? 

U Lipovcu sam se snebio, vidiv gada rukopisne 
pjesme i slike po molitvenicih. Bek' bi da tamo 
pastir driema, dok vuci kolju a lisice jedu. 

Na povratku prašina obasula, a sunce zasvirilo; 
da nam baš oslača hlad i objed u Moro vi ću. 

Pod noć, predjosmo veliki most preko Bosuta; 
i vozeć se mimo mreže, mimo ribarske ladje dodjo- 
smo k’ starodavnoj Velikoj Crkvi na groblje, kamo 
vrvi narod o Velikoj Gospi na sbor i na marvinski 
vašar. Pomoliv se za mrtve, i promjeriv tu staro- 
vjeku sgradu, praćeni pievom slavuljevim, zapesmo 
u blato, suncem prožeto i zalaštreno* Lopari lete 
izpod sliepljenih kolar, pa se jedva otimljeno polju. 
Srećom da na skoro nas obradova meoknija židina 
pod vrbikom Adasevačkim. Kad prodjosmo mrtvo- 
vidni, Šid, nekud nam se prostri pogodnija ravan. 
Na sve četri strane puklo udolito polje: s jedne, 
kroz prašinu pomaljaju se crkveni stjegovi; s druge, 
pohladnikom dopiru nam do ušiju popjevke duhov¬ 
skih odočastnika. Inoćenerodkinjo, majke ucvieljene, 
smrću nejake djece, idju bosonoge Majci Božjoj u 
Ilok, u Šarengrad, u Sotin. 

Pod mrak odsjedasmo u Tovamfe kod staroga 

našega znanca prečast: Matića. Ta a liepoj kiti 
sremskih rodoljuba, dosta ih se za večere nasluša¬ 
smo od jedroga grla Mirka Odžića. On se grohotom 
nasmijao, da se ovoga puta nauživasmo i mi sla¬ 
vonskih puteva; da bar znamo kazivati. 

Ranim jutrom proletismo ko ptice kroz Ba¬ 
novce, Orolić i Slakovce. Pusto polje razlilo se na 
dionice; sjedbe naplile do pod okrilja. Lahor lugo- 
vim zatreptio, pa o suncu miluje prirodu na cvatu. 
U lakim intovim zanio me driem, pa me snašle 
čudnovate sanje: „Cio hrvatski narod ročio se u to 
sremsko polje. Savom, Dravom, Dunavom na pri- 
stupeima zapasale lađje, mornari, jedra, zastave. Na 
kopnu opasali plugovi s ratarima; čobani sa stoka- 
ma; šumari sa taslacima; a po sriedi mladež sva¬ 
koga soja u jednom ogromnom kolu. Što je stasita 
i vidjena; što je otresita i ljubka, što je junačka i 
nježna; od Visa do Osjeka, od Zemuna do Zemunika, 
do Krka i Dubrovnika; i otočani i brdjani i pore- 
čani i pripoljci, svak je na svojoj stopi, svak je u 
svojoj slici, u prerazličitom hrvatskom odielu. 

Na dvi humke popela se dva silna čadora: na 
jednom se sjaje kraljevska kruna pod zlatnim kr- 
stom; okolo te krune, silna vojska mladosti, da je 
se puste od dragosti ne moš da nagledaš. Pred voj¬ 
skom trobojni krstaš-barjak, a pod barjakom gnju- 
sno anadolče keći zube, ćuza i nogara zemlju grebe. 
Nad vojsku sletile se vile; pa nekim tiskaju u ruke 
buzdovane, a nekim gusle niz ramena obješaju. 

Pod drugim čadorom, stoji bilje i voće, kojim 
rađja zemlja hrvatska. Puste pitomine! 

Svak veselo gleda: igra se, pjeva se, puškara 
se, jedri se, uvaža se, utrkuje se. Ja iz prikrajka 
razpitujem ćuti, sabirem rieči, pišem nosiva, izpijam 
cvjetove duše. Od silna sjaja oči zablieštile; od 
smilila prsi mi ustale u . 

U to čujem glas. „Gle krasnih rožnikđ i lasta - 
vica , samara i kubura, što udjelala hrvatska ruka u . 
To je bio glas biskupov, koji bio ili nebio umoran, 
nastojao da u lakomi moj torbak smetne po koju 
nepoznatu rieč. 

Kad je odskočilo sunce, a omara dodijala, vi- 

đimo uz put djecu po mlakama: kaljuža se sa svi¬ 
njama. Te što!? Hoće da se po volji razhlađe. 

Iste večeri netom prispismo u Djakovo, meni 1 
red bio razstati se s biskupom, i ođma sjutra dan, 
hitnim i samotnim putovanjem preko stare Gradiške, 
okušati razliku od putovanja i putovanja. Dosad je , 
bilo veselje i pir; odsad nastaje muka i oskudica. 
Kad sam svaku, daj da Vam i tu kažem. 

Dva dana neprestane vožnje na slavonskih ko- 
lih, od jutra do mraka, prašinom, žegom, nepovolj- i 
nom pokrepom, dozlogrdilo. Ipak, potla nego sam 
to prokužio, niie mi baš ni žao bilo, da me taj ne¬ 
sretni parobroa u Brodu ostavio, i da sam proputo¬ 
vao i taj dio naše krajine. 

Ko što je brodska bila najbogatija, tako je 
gradiška bila najurednija pukovnija. Uzduž nje osje- 
kla se zidana cesta, poput gvozdena lanca: od Save 
do strana požežkih prosjekle ceste na sela, na ulice, 
na brojeve. Uz glavnu cestu, trešnje, kruške, dudovi; 
pod kojim hlađuju na hrpe cigani, kiridžije bosan¬ 
ske, i lički nadničari. Kroz jaruge djeca se kupaju 
s guskami. Drumom svatovi tjeraju kola ko biesni, 
da ih ne snadje rugo, ako bi ih tko prestigao. Tje- 
rajuć prama Orljavi, izgubismo s vida visoku Mota- 
vicu, do koje se za Vrbasom raztvaraju ravnice tur¬ 
ske i krajiške Hrvatske. Bili-Brigovi opet od Požege 
svraćaju k Savi, koja sa svojih nizina priti Vrbasom 
flo pod sami drum. Doduše, našao sam se malko u 
misli kroz tolike nepouzdane suputnike, u pustoši 
koje su uzmnažale šume, a nepovoljno tumačili nađ- 
pisi po razkršćih: Prieki sud! 

U neka doba i nebo se navunilo, pa i vrieme 
stalo prietiti. Srećom da naskoro utjerasmo u Novu- 
Gradišku, u kojoj nadjosmo iliepu bolnicu na briegu 
i sjajan ured imovne obćine gradiške, i odvjetnika 
Posilovića, i dosta pive i dosta njemačkoga jezika; 
pa nadjosmo i čifutske podvorbe. Bolja dakle tjeraj 
na konak u Novsku, Luki lliću Oriovčaninu. Taj 
stari feldpater, priznani književnik graničarski, mno¬ 
gu nam izpripoviedao, i liepo nas obradovao svojom 
sbirkom starina i pjesama. Srdčana mu hvala! 

Mi tjeramo na vrat na nos do Siska; s’ toga 

uranili kroz BrestaČku i Subotsku na visočinu Li- 
povljana, dok spadosmo u Banovu Jarugu preko 
savskih utoka, Pakre i Trebeža. Okrenuv se opet 
k zapadu, stali nas s sjevera pratiti vinogradi niz 
brdo Gojilo, kojim s Belovara salazi Ilova. Po bre- 
žuljcih sama ilovača, po kojoj spavaju trudni orači, 
a kopačice na strani počivaju. Sjekiraši, pomaljajuć 
gdje koji gdje koji iz okolnih šuma, kažu zavičaj 
francuzkim pozlaćenim bačvicam. Kad spadosmo u 
Kutinju, učini mi se da sam u bosanskom Varcaru. 
Sve sama drvenjača na dva kata visine. Okrenula 
silna raž na trg; pa kolari i tesari uz cio drum, 
punih ruku posla; a ribari zagazili u Gračanicu da 
crpaju kladnjače (alidricas), što suše na suncu u 
kobačah. Slavići u živiku poje, vrane i švrake po¬ 
skakuju po grumenju za ralom, da izpijaju gljistine; 
ljudi voze gjubre na njive, oru i branaju; a žen- 
skadija razbija grumenje: sve se složilo na tihi rad. 

Kad se okrenulo u podne, dva debela šahta 
kroz sam lug i močvaru, vrućina, da tebe Bože; pa 
jedva dočekasmo Sisak. 

U gradjanskoj Hrvatskoj, kako mi pripovieđahu 
vještaci, i kako se na prvu može razabrati, bolji su 
barem u mladeži ćudoredni odnošaji nego u Krajini 
i Slavoniji, 

Opet nekud prinudjen putnom nesgodom, nisam 
mogao viditi ovi krat pod Velebitom nego Kralje¬ 
vicu i Bakar. I uredničtvo nezavisnog „Primorca*, 
u kojem složi se primorski žar sa češkom žilavosti; 
i grad Frankopanov, gnjezdo primorske sile, pa vla¬ 
stelinske urote, pa bolnica, pa kazniona, pa Isuso¬ 
vačko pripravište; i Bakar sa svojom pustom lukom 
i sa svojim obilnim virovima, na koje bakarke du¬ 
hovite i mledne obnoć se okupljaju na pralo i na 
pjevanj’e; i prividna gospoština i navrnuta talijan- 
ština; i krupni Vinođolci i Vinodolke pod uprtim; i 
ostanci službe božje staroslavenske po svih crkvah 
primorskih; sve me to potvrdilo u staroj misli: nema 
Primorju života ni državnoga ni gospodarskoga bez 
obilnoga Posavja; kd što nema Posavju duha ni 
pravo hrvatskoga ni kršćanskoga bez kršnoga Pri¬ 
morja. Posavje, od poljske pretiline, hrani tielo; Pri- 

morje na živca kamenu, na talasima burnoga mora, 
oplemenjuje ćud, goji dušu. 


II. 


Po Bosni. 

Banjaluka , 30 lipnja 1874. 

Razgovarajuć se proljetos u Beču sa biskupom 
Strosmajerom, on će mi jednom: „Kamo vi mislite, 
Milio, došastoga ljeta ? u — Ako Bog dade zdravlja 
i ako sastavim brašenicu, mislim u Bosnu. — „Baš 
mi je to drago! Ja sam Vas htio moliti, ali se ni¬ 
sam usudjivao. Hajdete, hajđete. Vaša je brašeuica 
gotova. Tako ćete i za naš muzej štogod sabrati.* 
Po Uzkrsu dođjoh u Djakovo; i kad popratih 
biskupa kroz posavje u krizmu, dok mi brkovi i 
brada ponarestoše skrenuh na Savu. Evo me u Ba- 
njoj luci! Ima više od dvadeset godina da mi kopalo 
u glavi: „Valja ti u Bosnu; da izvršiš zavjet uči¬ 
njen 8 pokojnim Lukom (Botićem). Hajde u Bosnu, 
da poznaš narod, da naučiš štogod jezika V* 

Evo me napokon i u Bosni! 

Umoran od puta, a još više od slušanja i pi¬ 
sanja narodnih pjesama i svakojakih rieči, moje bi- 
lježke mrčim trkimice; pa nitko me ne pitaj za 
brojke, ni za skrižaljke, ni za rude, kojim bih na 
znanstveni pazar. Ja sam se zaletio u Bosnu, da 
srdcu zadovoljim, da je se nagledam i naslušam; pa 
moje bilježke najviše spominju Bosnu na mom srd¬ 
cu. Ovo možda ugodi kojemu rodoljubu; i nebio vi- 
dogonja, ko što no sam sad ja bradat i brkat, pod 
fesom i pod turskim pusatom, glavom u torbi 

Kad mi u Starojgradiški mladi župnik danas 
Andrija Friš, kanonik u Kimu, podpazio tursko o- 
dielo: i čaksire, i pasove, i jačerme, i svilaje i re¬ 
volvere; ubliedio: da neće sa mnom prieko, ako to 
sve ne sakrijem. — „Kako to, po Bogu brate? U 
nas se kaže, da po Bosni, ako ćeš mirno da prodješ, 

valja putovati po tursku, a Vi sad đa nećete sa 
mnom?! u — „Ja hoću, jer me i skelegjija i oarinar 
poznaju, ko dobra komšiju; znadu da često prelazim 
ujaku u pohode; ali valja da idjemo na našu obučeni, 
i da Vi ne nosite nikakve knjige; jer ima nekoliko 
vremena da je težka hajka na knjige u . — „Nikakve 
knjige?! A znate li, da bez hrvatskog Misala nije 
meni puta? Ta po Bosni neću ga naći*. Kad se na 
jedvine jade pogodismo, da ostavim sve knjige, a 
samo da ukrijem misal i listnicu, ukrca ti se moj 
dobri Andrija u ladju. 

Jadnoga krčanja, a još jadnije ladjel Jutrom 
rano, mukom se spustismo niz klizku i duboku obalu 
savsku. Kad trupina odape svoj kljun od pristupka 
pod samotreoim porinula do peliša. Prkljagu na ko¬ 
ljena, a mi se dva skukali na platici, koja nas je 
čuvala da nas mutna Sava ne zablati. Srećom ne 
bilo ni ćuha vjetra; pa ko da za našu trupicu Sava 
i ne znala, ona tiho lazila; a mi jedva čekali, da 
se dokopamo preka. Ja sam se na vodi sokolio, ka’ 
primorski plivač; ali me na tom kukavnom prelazu 
spopadale crne slutnje neugodna putovanja. Netom 
se pripesmo na obalu Brebirsku (Staregradiške bo¬ 
sanske) dočekao nas turski carinar, i videć svoga 
komšiju , u kojeg se po koji put navratio na rakiju, 
zažmirio očima preko moje prkljage; i pozvao Usu, 
da nam je nosi u kola, koja su nas čekala, po na- 
ručbi moga pratioca. tJso je bio momče od kakvih 
dvaestak godina, sin turskoga kiridžije, koji je vo¬ 
zio putnike od Brebira do Banjeluke. Po Bosni, pu¬ 
tnici najvole na putu turke; jer znadu, da će tad 
proći mirnije. Kad nas Uso nasadio u slamu, sio i 
on u kola; pa daj da se tjera kroz gnjusni Brebir. 
Brzo žeravi zagrabiše u pustu Posavinu: pukla ra¬ 
vnica na sve strane; k61o naokolo ništa do šikarja 
i do rudine. Od Save do Prisjeke, izmedju Kozare 
i Motajice, dolom Vrbaskom s obe strane ceste, stoje 
sela: Dubrave, Rovinje, Lominci, Mašići, Cikule, 
Viluše, Remanovci, Balinci, Kosirevo, Bukovičani, 
Maglaj, Petoševci, Laktaši, Pričani itd; ali njih 
zastiru šljivici i šikare; a ti vidiš uz cestu samo 
po koji drveni han; pred kojima putnici izpijaju 

kava, i rakij&ne. Češće nagaziš na krda svinja, Što 
poljinu riju. Uz svinje čobanice šibom u ruci, i čo¬ 
bani pod puškom. Netom se izdaleka pomoli koji 
han, Uso digne glavu, pa žešće tjera, da prije po¬ 
pije kavu i da zapali smotku. Nit pita testira u po- 
voznika nit plaća kavandžiji: on šuti, i po volji 
pije; a ti vadi kesu i plaćaj. Kad je tako naš Uso 
petšest kava izciedio i na dva tri oduška kroz tri 
šahta pridahnuo, počelo nam se polje uvlačiti pod 
brda, „Evo nas, priče Uso, na čupriji kod Klašnica! 
Ovde ćemo zobiti konje**. Kad dodjosmo k’ Sečinu 
hanu, mlad i okretan handžija, uveo nas u malen 
čardak nad Vrbas. Pod nam i se lomi voda kroz ka¬ 
menje, pa tik mehane ogromno kolo vrti više mlin&. 
Kad nam iznilo neizbježivu kavu, pa ja stao pitati 
mebandžiju, kako se ti kapci, ti direci, ti obloci i 
šišeta na tom čardaku svi zovu, on će ti mi: a tko 
ste Vi gospodine? — „Ja sam putnik. A tko si ti 
junače?* — „Ja sam Srbin* — „A odakle si? a — 
„Tamo s preka iz Njemačke*. — „Odakle iz Nje¬ 
mačke?* — „Tamo od Nove Gradiške* — „A kako 
govoriš?* — „Ja samo hrvatski. A moja mlada ona 
i njemački*. Dok se mi tako razgovaramo, gledajuć 
malo niže, nad desnom obalom Vrbasa, čardak De- 
libaše Ljubenkovića, razkriljen ko paun na bademu; 
zahupit će stari Turčin, koji je pri strani lulu pio 
i u nas pilio: „Jovane, eto bega iz Petoševaca*. — 
„Valjda ide na Kulinovce* odvrati Jovan, i iztrča 
na drum, da begu prihvati konja. 

Turčin riedje brade pod bielom mahramom, 
lievom drži dizgen, a desnom se podbočio; pa kr¬ 
vavim očima prebacio Jovana. Jovan rukom na prsi 
oboriv glavu, klanja se. Za begom protrčala na ko¬ 
nj ma dva seiza pod pusatom, te malom nizbrdicom 
odmakla do mosta. U toj dulibici beg sjaši, obziruć 
se na brieg put naše mehane. Do koji čas dojuriše 
velika našarana kola; oblukom šarene ponjave. Brže 
bolje dotrča mlada mehandžinica, podigla krilo na 
tom voznom čadoru, pa sa kapka svoga dućana iz- 
medju pečena i priesna mesa, izmedju loja i mješina, 
doniela bulam kolača i kojekakvih poslastica. Dok 
se s jedne strane Nasta drukala i punih ruku do 

kola skakutala; s druge strane podizao se okrajak 
čadoru i provirivale ženske glavice; da smjehom i 
šapurom kriomice gledaju na kaure. Da nas kakva 
napast tu ne snađje, smetnusino našega Usu u kola, 
i on opruži mimo bega preko razklapana mosta na 
Bukovici, gdje utiče u Vrbas. Kad »e složismo u 
doline Vrbasu, počeli se brežuljci navjjati; a propela 
se daleka s podneva Osmača, da te doline zaokruži. 
Drum postao nešto življi: konjanici se češćerazmie- 
njaju, pa mimolazi i kola stranskih ljudi: trgovci 
progone na skelu svinjad i ovnove; volari oborene 
duge šije na srčenicu, da im Turčin ne zamjeri, 
vozikaju se na plugovim; odrasli čobani, po stranah 
ovce pasuć, pletu igle. Jadni zarobljenici! Svak u 
svakoga gleda; ali nitko nikomu se ne javlja, niti 
koga pozdravlja. Ta muklost te prati kroz cielu Bo¬ 
snu; jer se ne zna kad će balija iza grma; i ako 
pozdraviš susretnika, neznaš hoće li porugljivo od¬ 
govoriti, ako mu nisi nagodio pozdrav prama zakonu. 
A i onako, Turčin se ne dostoji odpozdravljati raji . 
Samu ujaku i beg i balija, i hristjanin i ciganin, 
uljudno odpozdravljaju. 

Nakon četiri šahta vožnje u šeheru si Banjoj - 
luci . Prije nego ćeš u varoš, sretaš na desnu Petri - 
Čevac , novi samostan franjevački. Nije se još mogla 
crkva svršiti; jer se Turci pobunili, po nagovoru, 
kako kažu srbskih učitelja, koji mutno gledaju na 
taj napredak latinlulca . Po lukah što se od zapada 
niz Vrbas izvijaju, od JajaČke sline i Malibuća i iz- 
medju Brankovca i Ponir&, otegla se Banjaluka, do 
šaht i po dugljine. Stanovnici se množe, jere ih da¬ 
nomice od svakle pridolazi. Trguje se u žito, u voće, 
u vino, u pivo, u mali i u veliki zub, u svinje, u 
gvoždje itd. Banjaluka danas broji, kažu, preko dva¬ 
deset hiljada duša. Bit će ih tri hiljade hrišćana, 
hiljada kršćana a ostalo su Turci; žestoki krajišnici . 
Kad dolaziš od posavja, liepa ti se kaže Banjaluka 
zidanim kućama hrišćanskim i kršćanskim, velikom 
vojarnom, samostanom milosrdnica, i srbskom Bo¬ 
goslovijom. 

Kroz tu, što Turci zovu Gola makla , prolazi 
se u Donji iehr } kojeg’ spaja most preko Vrbasa sa 


Digitized by Google 



drvenim i opalim begovskim sarajima. Donji šetir je 
čisto turski grad; u njem je najživlja trgovina. Okolo 
Feradije , okuplja se cviet bosanskoga tnrstva: stariji 
da tu po česmam, što se raztočile okolo džamije av- 
des uzimaju; a mlađji, da slušaju slave Muh^medovo, 
kad adžije sbore o čudesima što vidiše na Cabi, i o 
velikoj moći stambulskoga Padiše, kojemu služe svi 
kaurski carevi. Feradija banjalučka sjajna je licem, 
bogata uspomenami: bjelilo i zelenilo sa svih strana 
iznutra i s’ vana; našarani obloci; zrcalo biljura 
svieh cvjetova; obilje sunčanog svietla pri danu; šar 
srebrnih svietiljka pri noći; žubor česma koji se ra- 
zliega kroz svodove đžam'je i stapa se jekom moli* 
tava, sa visokih munara; to prođiralo u dušu i za¬ 
nosilo, odmetnike svoga roda, da mu budu krvoloci, 
kakvih ne bilo do čerkesa. Krvava je krajina . 

Kad izidjosmo iz sjajne te džamije staro odr¬ 
pano Ture prislonilo čibuk uz jadiku; a ona ga svo¬ 
jim perjem ovila, da se rahatnije izpire. Drugo Ture 
na ćefenku noge podvilo i zadimilo, pa će mi: „Što 
gledaš komšija?* — »Gledam liepu ovu vođu*. — 
*A da, Boga mi i svetca mi Muhameda, ovakoga 
Šeđrvana nema do Stambola! Gle, kud je to gjin 
proveo kroz tomruke ćak iz Pavlovaca! Znaš li bre, 
da se ova voda piva kuda žđral leti. Sve naše bule, 
do gjavolje tamo, dan i noć pripivaju po svoj Bosni 
Šedrvane, Patligjane } Tetrevane (lj! A je, Boga mi, 
voda! Kada udari suša znaš, pa svi izvori prisahnu, 
i mi Turci idjemo vidiš gori na vrh Osmače turbetu 
na doviif da kišu zovemo, Šedrvan, toči sve jedno 
k6 i sad. Pa znaš li ti, tko je ovu džamiju sagradio? 
— „A odkud efendija, da ja to znam?!* — „Ćuti, 
da ti kažem. Kad se vratiš tamo u kaure, pripovi- 
daj što si vidio, Znam ja, ti si iz Nimačke. Bio sam 
i ja tamo jednom k našemu pengaberu u Gradiški. 
Zijan valaj, da je to naše u vašim rukam. Nego, 
Boga mi, lipo su me tamo vaši pričekali, đ&! da! — 


(1) Šedrean je vrutak žive vođe. Patligjan je melamana , koju 
turkinje svakojako nadievaju za jelo. Tetervan portantina, Ovo su im 
najmiliji nazivi, i navodne slike ljubavi, 

Znaš ti kad se gradila ova džamija? To je bilo od 
feta; kad je naš car sio u Bosnu. Svi mu se kralji 
poklonili, da; a našao se tamo niki banić, pa se 
momče pojogunilo, da, da ono bajagi hoće s’ našim 
carem da ratuje i Bosnu da otimlje; nuti! jer da 
mu je tamo gori vidiš na onom brdu od zapada, od 
kojeg teče ova voda Crkvina , što tamo niže utiče u 
Vrbas, da mu je, dragoviću moj, tamo gori na onom 
brdu Laušu , niki Lauš kralj ostavio manastir i bo¬ 
gomolju i mašete nike kaurske; da tu stoje vaši 
ujaci, i vaš zakon da zapovida. Eh da, Boga mi! 
kad bi car to pustio, hode Banjaluka, i uza nju pola 
Bosne! Tko nije bio na Laušu, taj nije vidio Ba- 
njeluke. Valja gori sisti, pa pogledati prama suncu 
na Feradiju i na ovo četrdeset naših džamija, i na 
ove luke uz Vrbas; tad znaš što je Banjaluka, ha! 
ha! Pa čuj što se tomu vašemu baniću dogodilo. 
Posla car svoga Ferat pašu, i posiče tu vašu vojsku; 
a mladoga bana ne htio smaknuti, nego ga kuša/ 
da bi se poturčio. Zor momče bijaše! Nego svetac 
Muhamed drugačije to nagodio, a dragi Bog odlučio. 
Poslao u snu svoga, znaš, kako ga vi zovete, an- 
gjela „daj blago za sina, banice*. A paši Muhamed 
posla „Ne primaj blaga; nego nek’ ti sagradi dža¬ 
miju Feradiju, najlipšu u Bosni*. Tako Ferat-paša 
posluša; i devet godina banica gradila ovu džamiju, 
da znaš. Zadužila se banica u svih tamo vaših kra¬ 
ljeva; i vaš njoj tamo doli oni Papa iz Rima, posla 
blaga znaš, da izkupi sina (1). 

„A ćesar njoj bečki poklonio, tri nejmara. Eh 
da, sve dobro! Kad nejmari sagradiše džamiju, i da 


(1) Ljudevit veliki, kralj ugarsko-hrvatski. God. 1576 Ferat 
paša u bitci kod Radonje pogubi gjenerala Eberharda Auerjperga, 
a sina mu Engelberta živa uhvati, i ucieni ga, da sagradi onu dža¬ 
miju, koju u svoje ime Feradijom prozove: 

U Ivanjskoj se i danas pjeva: 

Ferad-paša kraj Grbave pade, (Krbave) 

Kraj Grbave popenja čadore; 

Sve čadori bieli i crveni, 

Ferad-paše od zelene svile, 

A jedeci od čistoga srebra 
A dlreci od suhoga zlata, 

će veo saći sa one velike munare; vidiš onu, Što je 
od grada, Ferat’-paša, mudar Boga mi, sazida ih 
pod alem, nek tamo stoje: da se ovaka sgrada više 
ne gradi u svitu. Ali, gle, gjavola! Neimari domi¬ 
šljati: načinilo, pasji zakon, krila pa izletilo. Petar, 
poletio na siver i pao u PetriČevac , pa sad vaši tamo 
sagradili manastir. Dragoš, poletio u iztok, i tamo 
vam se prozvalo Dragoblato , kamo dodjoše ti vaši 
bilaći (1). A treći Batko izletio na podne, pa pao 
na tvrdo i slomio rebra, i prozvalo Rebrovac brdo , 
pa se načinili Rakovci , Rebravci i Debeljaci . Tako se 
raja izrodila Boga mi, i sad tamo od one tri mužke 
glave, narojile se tri parećije goleme, da znaš. To 
upravlja sve ujak Ivo: kršan čovo, i dobar komšija, 
bez-beli. Nego, ima sad i njemu glavobolje da znaš! 
Lako je bilo i begu i ujaku, dok je bila sama naša 
bosanska raja. Ali, odkad šejtan donese amo onoga 
vašega Omer-pašu, pa suneti tamo doli one svoje 
predene Magjare, da se caru bolje udvori, (2) od tad 
posuše ti vaši trgovci sa svih strana, i raztrovaše 
Banju luku. Nema više staroga zakona, Boga mi, ni 
u Turčina, ni u Kaurina. Pa još šejtan donio ovi 
nikakvi željeznik. Leti, žviždje, eto tamo, nek ga 
gjin nosi (3). Nek je sve, ali odkle mu dotiče pare- 
tine? tt — U to uletilo pod šedrvan mužko diete u 


Na direku od zlata jabuka. 

Sva se vidi Rika do Ribnika, (Lika) 

I sva sela do bielog’ Senja. 

I banu se vidja večerati, 

1 banici čedo podojiti: 

*Nu to onog’ Ospergarovića! 

„Da mi ga je mukom namučiti. 

„Bosonoga po oštrom kamenu, 

„Gologlava po žarkome suncu; 

„A gladjahna kod bicla bleba, 

„A žedjahna kod studene vode !* 

(1) Trapisti, bielo odjeveni. 

(2) Omer-paša, godine 1852 kad ukroti bosanske begove, 
prisili magjarske pribjeglice, što je imao u vojsci, da se javno po- 
turče, kako bi dokazao, da je on pravi Turčin; i tim provrgo u 
Stambolu begovske osvade. S’ toga je i pokojnoga fra Jukića, na 
vjeru izdao i utamničio. 

(3) Željeznica od Banjeluke do Novoga. 

đolamici, kakvih osam godina; a za njim se odti- 
snule dvie djevojčure po tursku odjevene, ali bez 
feređže i jangirasta pogleda. „Evo vidiš 4 * — zahupi 
starac Turčin — „našega delije, bega Džinića! 4 * 
(Vražića) pa odtrča i poljubi ga u ruku. „Vidiš li ti 
ovoga? On ima hiljadu svojih kmetova. Nebi ti, 
breh, njegov babo ni pogleda’, da mu za nje dadeš 
na godinu pedeset hiljada kesa, same gotove plete. 
Ne bi, Boga mi! „— A kako efendija, one djevojke 
onako idju odkrivene?! —“ Ono nisu turkinje; ne 
dao Bog dragi! Ono je vaša fukara. Došlo begu na 
izmet; pa se ovde u šehru napelivanilo i pro . . . . 
Toga ima dosta onako. Ne valja vam više zakon, 
Boga mi, ni lule duvana. Prije ili potla valja da se 
i vi poturćite. 4 * — Da smo stupili u iztok, gdje je 
vjera praznovjerje, a licumjerstvo poštenje, dukat 
sve, dokazala mi priča o muftinovoj liepoj buli, koja 
srlja krišom za mađžarijam. 

Od Ferađije, podjosmo pod pašin konak , pod 
sgrađu rapzoređanu na obloke, na hodnike, na 
trjemove. Pašin konak zakrilila bašća, kojom se ra- 
zliegaju sile i borije, okolo turbeta , što tu paše na¬ 
godile, sebi i svomu haremu u senet. 

Moj vatreni fra Ante, nemogao više svomu 
srdcu da odoli , odveo me k svojim prijateljima 
srbske bogoslovje ) da se nadivim. Sgrada je tvrdo 
uzidana, i liepo razredjena. Uzlazeći uz povisoke i 
prostrane stepenice, sretosmo nekoliko momčuljaka, 
razkosmanih i zaguljenih nogavica: svi knjigom pod 
pauzom. Kazaše nam, da su oni bogoslovci. Na vrh 
stepenica, gdje se hodnici križaju, stoji crna tabla i 
na njoj, Pea npe 4 aBaH»a: Cpncaa XiicTopHja — Cpncaa 
rpaMaTHKa — MaTeMaTHKa — Euina h KaieKeTiiKa — 
IleAaronija. — Kad uzalud povirismo u više praznih 
dvorana, napokon se namjerismo na sobu: 4npeKUHja. 
Pošto pokucasmo više puta, izmili grbav čovjek, 
kakvih četrdeset godina. Stade pred nas u gaoicam 
i košulji. „Ah! vi ste valjda došli naizpite? Podjite 
tamo u skrajnu sobu, tamo mora da je profesor, jer 
je devet sahti. I ja ću doći. Noćas sam, Boga mi, 
zaspd, baš dobro. 4 * U skrajnoj sobi nadjosmo mlada 
čovjeka bez jednoga oka; koji stajaše uz ornu tablu, 


Digitized by Google 



pred nizom praznili klapa. Pošto me propita, kao 
zastupnik , koje zanimanje imate ? i rad St a putujete f 
izpričao mi se da nema pitomaca; jer da su veo o- 
tišli svojim kućam. Kad smo kašnje kroz čaršiju 
prolazili, sretosmo tri mlada čovjeka na evropejsku 
odjevena: šetahu se osobitim ponosom i mahahu 
štapićim po zraku: rekoše nam: to su profesori 
srpske bogoslovje. Moj se fra Anto s njima jrukavao, 
a ja da me opet ne pitaju za zanat unišao u dućan, 
da kupim kapu. Pošto me mladi šegrt upita: „IU 
ćete Stambuliju ili hrvatkuT* stariji će ga presjeći: 
„Što će mu hrvatka? ta nije seljak!". Po svoj kra- 
jini, ili ti po Turskoj Hrvatskoj , šehrska je kapa 
„fes"; a seljačka hrvatka : „mala " i „velika*. Malu 
(plitku) navadno nosi mladež i ženskići; a veliku 
(dugačku, oborenu s kitom niz uho) nose odresli 
ljudi. Pošto se lako pogodismo, opet će meni prija¬ 
tno mladi: „Vidiste li gospodine, našu bogosloviju? 

— „Dakako!" — „A poznaste li gospodu profesore ?* 

— „Jesam neke" — „Da vidite, kakvi su to mudri 
ljudi! Svi su učili u Biogradu. Nose se po europej- 
sku". — „Da, da" preuze stari „ovako još desetak 
godina, pa će nam popovi u crkvi učiti: da nema 
Boga" — „Sbilja tako?!" — „Ah moj gospodine, 
da znadete kakvi su im djaci! Skoro mi je pop 
Melentije iz Varcara kazivao, da bi volio, da je sina 
u Vrbas utopio, nego da ga je amo u bogosloviju 
opremio. U četri godine jedva čitati; a kartanja, 
pijanluka, psosti do grdila; da ga narod gotov ka¬ 
menovati." 

Kad poslie podjosmo k učioni milosrdnica, na- 
djosmo i hrišćanske i čifutske djece, i dodjosmo u 
trag slikam najgadnijim, što proti katolicim i proti 
Papi, diele badava profesori one srbske bogoslovije. 
(Glasoviti arhimandrit Pelagić, ovde je prvi zame¬ 
tnuo svoj kvas, i natovario sto jada na ovi nevoljni 
narod. 

Sutradan ukrcasmo se u kola, i provezosmo se 
dobra p6 šahta uz Vrbas do rukava, što užimlje 
Mali i Veliki Buč. čudno se ta brda zasvrdlaia sa 
zapada i podneva da završe Banjaluku; jedva mimo 
JajaSku Stinu prodire jogunasti Vrbas; daodPonira 
do Dragoblata i doji i hladja svoju Banjaluku, 

Na putu stigosmo mrtvaca, i okolo njega u 
buljuku do pedeset Turaka. Ni molitve, ni plača, ni 
znamena, izim biele mahrame na zelenoj grani. 
Sprovodjani, ko kakav čopor vukova, mutno i krva¬ 
vo izpod sebe gledaju, spravni da pokose, kog pr¬ 
vog sretnu. Razlike li, Bože, izmedju sprovoda kr¬ 
šćanskog pod utješljivim znamenom križa, i ove 
očajničke pratnje mrtve lešine! Na sred puta pb- 
svuda povaljana turbeta, i groblja bez ograde. 

Kad stigosmo carevoj ćupriji , da preko Vrbasa 
uzađjemo u Gornji Šehr< zaustavi nas Hrvojina Gra¬ 
dina , niz koju se od Brankovca prolieva Sutulija ) 
da uteče u Vrbas. Dok sam ja pazio na Gradinu, 
druga mi, trgovca iz Donjega šehra rodom Imoćanina, 
zaustavilo otresito Ture; kumi ga i bratimi ga uz 
navadno bogetanje. — Šta je to Niko, da doživi, 
prijateljstvo i milosti od Turčina ? x — „Jadne mi¬ 
losti, a gore prijateljstvo, moj otče. Ali što ćeš, 
udužio ga: pa slagao rok. Sad, ako ne odmakneš na 
molbe, on će ti se osvetit; pa je red uzeti silu za 
dobru volju 4 . Kroz čaršiju Gornjea-Šehra manju ali 
življu, vrvila marva sa okolnih brda, i nekud se 
kazivali punaniji dućani, i Turci naručniji. Valja 
priznati da i Turci, gdje su sami, mirnji su i nekud 
bezazleniji. Kad stigosmo u glasoviti Haus , koji je 
na glasu izmedju tolikih banjet (toplica) banjalučkih, 
jer je na glavi varoši; jer su ga rimljani gradili, a 
Omer-paša popravio za se i za svoje magjarske ofi¬ 
cire, — valjalo nam se izvaljati na rudini, da če¬ 
kamo dok izadju bule. Oćutiv za nas, brže bolje 
navukle dimlije, i uzašle na tavan k čuvarici. Tako 
uljegosmo kroz tiesna vratašca u žalostnu sobicu, u 
kojoj se gosti svlače; pa se spustismo, niz sklizav e 
stepenice u špilu, u kojoj od svake krastulje vrvi 
otepla voda, da te oblije znoj. Kad se popraćkasmo,- 
izidjosmo brže bolje, da nas mine pogibel, kakvih 
neugodnih gostiu. I tako udvornost dobrih bula, 
odvratismo udvornošću; premda bi njima možda ugo¬ 
dnije bilo, da su kauri duglje zastali u Hansu; i 
dali im prigode da barem čuju, kako oni divane. 

Kad se vratismo u Donji-Sehr, nadjosmo bisku¬ 
pa Vujićića koji je stigao na krizmanje. Njemu 

Ture*, kd Sto je od prije bio običaj, ne izidjoSe na 
susret, a slabo i kršćani. Misle kršćani uz svoje 
ujake, da biskup malo mari za narod; pa tako se 
ni narod mnogo ne obzire nanj. Biskup Vujčić je 
rodjen izpod Imotskoga; ali bi rek da ga je odgoj 
talijanski premiesio. Osrednjeg stasa, opunih obraza, 
prijatna lica, uz brkove nosi i bradu; pa mu to za- 
mieraju i ujaci i narod. Nit se stariši, nit od sebe 
odbija; ali njegova ravnodušnost prama svemu i 
prama svačemu, čini da i zanj malo tko haje. Fratri 
ga mutno gledaju kd magjarona; a on misli da ga 
netrpe što nije bošnjak. Šteta, da ljubka duša ne 
pokreće njegov liepi razum; i da pastirska briga 
nemože da ga iz samoće iztrgne u ljude, kojim bi 
mogao koristiti svojom liepom naukom i skladnom 
besjedom. Bolilo me, nevidit ga na groblju, gdje je 
narod navrvio sa svih krajeva, da vidi i da primi 
blagoslov svoga pastira. Kad se narod s Mise na 
groblju vraćao u Šehr, primaknu mi se starica: 
„Kako ću jadna kući, a da ne vidim biskupa?! Kad 
je jutros krizmava’ u kapeli, izagnaše meizatvoriše 
pendžere, da mu, jadna, ne naudi. Pa ostavih dvoje 
diče kod kumova, i poletih da ga vidim, amo kod 
Mise. Sad ga nema ni amo. Kako ću sad jadna?!* 
— pDodji sa mnom". — Kad dodjosmo župmkovoj 
kući, đovedoh ženu do vrata biskupove sobe: »kucaj 
ovde!* Kad ona pokuca, biskup u nešto donikle, 
pomolio se i upitao ženu: »Što ćeš?* — „Hvaljen 
Isus, moj dobri gospodine! Htila sam viditi bisku¬ 
pa.* — „Gledaj ga!" — Žena kleknu obinožice; „pa 
ti si biskup!?* — „Jesam!" — Eh, kad si ti biskup, 
daj da me blagosloviš! Tamo mije kuća priko brda, 
ima tri šahta hoda. Došla sam, dušo moja prisvitla, 
i dovela ti ova dva moja mravka, da mi ih blago¬ 
sloviš*. — Biskup se vratio u sobu, a žena otišla 
s dicom sve kd izludjena obziruć se za sobom. Iza¬ 
šao sam s trgovcem Nikom Žuvićem naseljenikom 
iz Imotske da mu pohodim dom. Tu nas njegova 
mlada, uljudna varoška pričekala na divane; izniela 
ponude, i veseljem pokazivala meni željnu da vidim, 
svoj stan i svoje rukodjelo. 

Kad sam zamolio moga domaćina, đokučitoga 

fra Ivu Viđovića, đa mi nabavi pjevača, koji bi mi 
kazivao narodne pjesme: on k6 da me nije još ni 
dobro vidio, stao me omjerafci od glave do pete; 
osmjehnuo se, i posla po neku Anu, što je obašla 
svu Posavinu od Dervente do Tuzle. Ko što sara 
svedjer željan bio, kroz dušu svojih bezazlenih pje¬ 
vača, pogledati u dušu narodu; i sad sam, pribiruć 
i tumačeć pjesme, razpitivao život i osjećanja moje 
pjevačice. Ana, bijaše žensko uteglo u godine, a 
slabo u svietu namješteno. Liepa bijaše, a ljubavi 
t ne uživaše; udata bijaše, a s mužem ne življaše. 
Takih stvorenja, kojih se često nahodi u bogatu 
! svietu, nahodi se višekrat i po Bosni. Ana je bila 
jedinica mlađej&aće, koia se namjestila po običaju kod 
1 nekog’ ujaka , da mu kućari. Kao krasno i otvorito 
I diete, Ana je u kapeli uzresla kao ružica: naučna 
| vezu i knjizi, navikla ljudstvu i obilju. Koliko je 
bila vidjena, toliko je bila siromašna; pa je sjedila 
| dvadeset četiri godine. Možda bi se i usjedila, da se 
'ne utopi; ali kad |joj je majka preminula, red joj 
I bilo poći za prvog namjernika. To bijaše iz šehra, 

I momče vidjeno i okretno; pa Ana sirota i uboga ne 
[propitala mu za ćud. Mlada se namjerila na zlusve- 
i krvu; a možda svekrva ne našla sebi izmjene u faz- 
imazanoj nevjestici; pa što od domaće grižnje, što 
od nestašice novca, muž sam neradišan i nestašan, 
pobiegne u sviet; a jadna Ana osta uz ljutu sve¬ 
krvu, i uz jetrvu stamboliju, pa se obe u nju ugri- 
zle. Huda je to sreća! Koliko je kazivala pjesme 
I bistre i liepe, toliko ih je Ana birala tugaljive. U 
svem razgovoru, nije ni rieči proti svomu bjeguncu. 

| Babam nije praštala; a ujake je prilično branila. 

I Kad bi zapelo o koju posebnu nesgodu, ona bi sve 
i opravdala sa: ono se bilo , ono se svilo: ima Čudo la- 
I krdijđ u svitu , moj otče! — Kad sam je stao kušati, 
bili ona tako zapuštena i potrebna, do sgode i dobre 
sreće vjeru promienila, ona ciknu ka’ izvan sebe: 
i Da mi das , svu Banju-Luku, jp a da njoj sudim, nebi 
zakon prominila. A kad sam joj pri razstanku kaza’: 
„da si baba, ti bi kršna bila 44 ona će meni, skočiv 
sa sanduka na kojem je pođviv noge sjedila: slobo¬ 
dno*. Ne bi svak plotove gradio priko mene. 

Marija Zviezda , 5 srpnja. 

Moj drug Andrija imao je znance u Mariji 
Zviezdi. Jašeo od Banjeluke put sjevero iztoka šaht 
preko polja, stigosmo nad Vrbas. Pri obali, nađjo- 
smo u liepo uredjenoj pozemljušici, mladu njemačku 
obitel. Mužkarac je redio dva konja, koji su u varoš 
odvozili na trg brašno samostansko. Mlada je redila 
dvie kravice, i mlieko ćarila. 

Maleni njemčić, pun života i zadovoljstva, pri¬ 
stajao uz majku, i ruke ljubio gostovom. Preko de¬ 
snom obalom Vrbasa, pod ravne i šumovite bregove, 
u prisoju pustile se pitome luke. Od iztoka skok 
Vrbasa navraćen na veliko kolo: s jednog kraja ono 
melje žito; a s drugoga pila daske. Pod zapad se 
diže u proplanku liepa crkva, pa uz crkvu zida se 
samostan, pa sgrade radničke i poljodjelske. Kad 
nas ladja uz konop provezla preko Vibasa, nadjosmo 
se u pustoši nedavno naseljenoj: oko pedeset radnika, 
i redovnih i svjetovnih, i niemaca i bošnjaka, veći¬ 
nom staraca i nejači, rabota na sve strane. Liepo 
nas pričekao starešina, koji je sam mogao govoriti : 
družini, red je da muci. Počastio nas vinom, sirom 
i sočivom, pa ječraenom kavom. Opremiv svoj po¬ 
sao, Andrija se vratio u staru Gradišku; a ja ostao 
u Mariji Zviezdi, da proučim život tih novih bosan¬ 
skih prosvjetitelja. 

Franz Pfanner župnik u Voralbergu, čovjek 
sredovječan i srednjeg stasa, žilav i pigav, ruse kose 
i bradice, bio se uklonio od svoje župe da se upiše 
u Trapare. Godine 1867 poslaše ga starešine iz Mi- 
rivalđa praiskoga porenja da u Austriji nadje puste 
zemlje za svoj samostan. Kad vidi da nema toga 
dan danas u Austriji badava, omislio kupiti koje 
vlastelinstvo u Hrvatskoj, pa ga zadužbinami izpla- 
titi. Pošav u Rim, da se o tom dogovara. Papa Pio 
IX namjesti Franza sa još dva druga koja mu pri- 
spiše, u samostan sv. Pavla kod tri izvora (Alle tre 
fontane), da tamo kod nezdrava Rima krče i trape. 
Kad prispiše Trapari francuzki, obći škrbnik (gene- 
ral-procurator) pusti ova tri Niemca da odputuju. 
Medjutim godine 1868, u Hrvatskoj nastupio Rauhov 

sabor; i taj uzkratio dozvola, da se novi red nastani 
u Hrvatsku. Pater Franz, poposlav nekoliko mjeseci 
kod Zagrekačkih milosrdnica, i saznav kako se te 
krile po Bosni, zaveze se preko, da tamo potraži 
trapa. U Bosni ga nadje. Od prve namjeri se na 
spaniluk u Klašničah, kod Sečina hana, al’ se Turci 
pomamili: „ođkud jabanđžija na turske spahiluke?!* 1 
te banjalučki kadija iznio na medžlis kuran, i do¬ 
kazao da ne vriedi Nimcu kupovina: jer po carskom 
kanunu jabana može kupiti zemljak (ogradu, u kojoj 
je kuća i oborje i šljivik) ali ne može kupiti zemlju , 
oranicu i dubravu. Otresav se Turčina, pomoću pođ- 
konsula Dragančića, pater Franz nagazio na trgovca 
Tomu Radulovića, srbina. I ovaj mu podmetnuo u 
Delibatinu selu na stotine jutara prostora više nego 
su mu tapije nosile. Kad se jednom i to razkrstilo 
na njihovu štetu, braća Trapari uzeli tu krčiti, ko¬ 
vati, tesati i prositi po svietu; pa razgradili samo¬ 
stan, crvku, mlinicu, trenicu, kolasniou, sdenkašicu, 
koračnicu, rakidžinicu, mlječarnicu, radionice i staje; 
razorali zemlje, nasadili vinograde; utvrdili i brod 
na Vrbasu; pa sagradili stan konjma, putnikom, 
ženskadiji, što u kasno prispivaju na prevoz. ili ne 
smidn preko. Tu se namjestiše pravo po vlastelinsku. 

U Mariji Zviezdi sgodno je za Trapare, da im 
Vrbas brani tu samoću od Banjeluke i od carskog 
druma. Už to od vode Vrbasa i Raškovca dosta 
kvasiva za povrtalje i dosta navrata za rukotvorje, 
pa obilje pržine i ilovače i kamenja za sgrade i za 
opeke, koje u toj bezputici nebi se mogle od dru- 
gud dovoziti. Napokon bližika savske ceste i Hrvat¬ 
ske, oblakšica su im obćenju sa vanjskim svietom, 
uz priličnu sigurnost osobe. 

Marijazviezda u Bosni primi ime od istoimenog 1 
njemačkoga samostana cistercienskoga u Saksoniji, 
koji prvi, priloži našemu Francu 2000 florinti u po¬ 
moć, da kupi to Delibašino selo; iz kojeg su neda¬ 
vno baše hajdučki napadale putnike. 

Rimski Sbor za razširenie sv. vjere uđieli pater 
Francu ovlast da zasnuje u Bosni taj samostan uz 
uvjet, da uzanj podigne sirotište za kršćansku djecu, 
na pouku u vjen i u zanatim. 

7 


Digitized by Google 



98 


Sv. Bernard je zasnovao do stopeđeset takih 
samostana za redovnike, koji bi živeć u pustinji, 
mftkom i radom vršili svjetovanja evangjelska. Kad 
se po vrieme taj red razpustio; bitćedviesto godina, 
u Francuzkoj usta novi Bernard, imenom Rance, u 
nekih rupotinah zvanih La Trappe , i obnovi novom 
stegom to staro redovničtvo. Trapari teže na dvoje: 
l.o da izrade što više mogu, a da potroše što manje 
mogu, krčeć najgore zemlje, i baveć se svakojakim 
rukodjelom; kako bi uložili pretičak na odgoj i do¬ 
brobit iskrnjih. 2.o da se posvete postom, radom, 
mukom. Ljeti i zimi dižu se na dvi po ponoći; ne¬ 
djeljom na jednu, a pri velikim postim na ponoća. 
Govore malo sa starešinom; i do potrebe s rađivo- 
jom o radnji ili s učiteljem novačkim, o duši. Ne 
idu nikad smoka. Piju vina, mlieka, i samovar od 
pržena jarika. 

Tko ne rabota preko šest sati na dan ko na 
primjer svećenici, taj ga u jutru ne ruča. Slabiji 
primaju bolju mjericu i vina i kruha; a nemoćnici 
mesa; i to po dopuštenju starešine, koji se nazivlje 
opat ili prior. 

Braća radnici blaguju triput na dan; na podne 
štogod topla s juhom, a jutrom i večeri vina i kru¬ 
ha. Tko je pri težem trudu, prima i prekodnevice 
napojnicu; ko što svi poslenici u vrieme žetve. Što 
po objedu, što po noći, spavaju sedam sati. 

U svakom samostanu ima dvojakih Trapara: 
rusih i crnobjelih. Oni se zovu braća, a ovi otci. 
Otci, bili ili nebili svećenici, nose redovničku halji¬ 
nu crnu sa velikim naplećkom i kapučom bielim. U 
braće su i haljina i naplećak narusasti. Svi otci sva- 
kidan pjevaju čine sedamput; a medjutim uče, i rade 
do šest sati. Braća kruničaju; pa su u crkvi od dvi 
do tri; na četri na Misu; a po podne i po večeri 
skupno razmišljaju; ko što pri blagovanju Štiju. 

Netom se sabralo trinest otaca u samostanu, ti 
biraju doživotno svoga starešinu, kojeg svi zovu : 
poštovani otće ; ali je svim jednak u odielu, u hrani, 
u zajedničkom spavalištu, na radnji, na pralu, pri 
kopi, pri žetvi, rrior ili opat, nosi o vratu drven 
križ, i kad u crkvi služi drži u ruci drvenu štaku. 

Po samostanu i okolo samostana mirno; ali sve 
Živo ko u pčelinjaku. Zvonjava nakovala, strugnjava 
pila, i jeka strojeva, naliči zuki pčela u uljeniku. 
Ko što pčele, što je bolje i meda i voska sabiru za 
drugoga; tako i trapari, što boljega iztrude, to je za 
goste, za bolestnike i za dobrotvorne zavode. Gdje 
bi jedva dvanest ljudi moglo stanovati naposebice, 
njih se smjesti do stotine, u zajedničkoj blagaonici, 
u zajedničkoj štionici, u zajedničkom spavalištu 

Po onoj sv. pisma, da ćemo teško odgovarati za 
svaku uzaludnu rieč y Trapari mnogo drže do muka 
Govorancija najviše smeta u zajedničkom radu, i 
navodi na međjusobna zađirkivanja. Uz to, govor 
s čovjekom smete razgovor s Bogom. Napokon, sam 
muk uči do potrebe pametno govoriti. 

Rano ustajanje nije ni malo mučno, kad mu se 
jednom čovjek navikao; osobito kad spava obučen i 
na tvrdu, ko što čine Trapari. Nit čovjeku smeta 
slaba hrana, kad ,e zdrava, uredno spravljena, i gla¬ 
dom začinjena; kao što je kod Trapara. Nit je težko 
mučati, kad se čovjek smišlja. Nit je opora suknena 
košulja na koži; dapače kad joj se jednom privikue, 
ugadja i štiti od mnogih nahlada i nepogoda. Naj¬ 
teže je odreći se samovolje: tko na to nije spravan, 
taj u nijednom redu nema mira; tomu se valja u* 
kloniti. Trapari na rokove u sborniei javno izpovie- 
daju svoje javne grjehe proti pravilim. Prosto je no¬ 
vaku pred novačim, zavjetnu pred zavjetnim očito¬ 
vati tuđje prestupke; i tako se braća medjusobno 
usavršuju. 

U Trapare se primaju: 

Momčad preko četrnest godina; 

Starci svakih doba; 

Zanatlije; da rade o zanatu 

Nezanatlije da službuju, ko većina svećenika; 

Učeni i književni; 

Neučeni i tupi; 

Učenici, da postanu Trapari svećenici; 

Siromasi, da se uz siromahe zadovolje; 

Bogati, da pomagaju gradnji sirotišta. 

Jaki, da dobro rabotaju; 

Mlohavi, da metu kuću i da čuvaju guske; 

Hromi, grbavi, kljakavi, da pozvani pristupe i 
oni na Isosovu gostbu; 

Popovi svake vrste: i gizdavi kojim sviet ne 
vjeruje, da se od svieta zaklone; i đušobrižni, da 
nadju dosta posla; 

Učitelji i pučkih [i srednjih i bogoslovnih u- 
čiona; 

Dodjite vi svi, koji ste ožalošćeni i kojim je u 
svietu dodijalo, ja ću vas obradovati, veli Isus, 

Za pristup u Trapare, jedini je uvjet, nemećat 
uvjeta. 

Bio tko bio, kao Trapar si ništa; a možeš po¬ 
stati svašta. Sv. Bernard ko trapar-pustinjak nije 
tražio nego Isusa; pa je crkva našla njega: mlata 
razkolnikom; uztuka zašlacem; savjetnika Papam; 
tajnika vladarom; pomiritelja razdorim; pripovjedao- 
ca križarom; sudiju narodom; sebi učitelja; čudotvora. 

Ovo je sve krasno! 

Bosni, kaže pater Franz, hoće se osobitih Tra- 
para, jer je Bosna osobita zemlja, ko što su Bošnjaci 
osobiti ljudi. Narod, krst i nekrst, odavna ie poti¬ 
šten; zemlja odavna podivljačila. Ima tu dosta stoke; 
al nema ni masla ni mlieka, ni sira da valja. Ima 
zemlje na sve strane; al nema ni težačtva ni vo¬ 
ćarstva, ni vinogradarstva. Pčela na oblake; a nigdje 
pčelara. Svi zanati su u zametku; ratila su Adamo¬ 
va. Kolarim, tesarim, kovačim, jedva da ima imena. 
Od liepe svoje pšenice, ne znadu kruha peci; od 
zlatnorune vune ne znadu sebi haljina tkati. To je 
posao traparski; to sve Trapar razumi, I to će on 
raditi i begu i raji, i kršćanu i moslimu. Uz to će 
novi naraštaj gojiti, da kršćani zauzmu djedinu svo¬ 
ju, znanjem, radnjom, krjepošću. 

Ovo je pošteno! 

Po Bosni ima po sokacim dosta nejake sirot- 
čađi. Nezna se ni čije li su, ni kojeg su zakona. 
Milostivi Turci, rado ih k sebi primaju; pa ih po- 
razmjeste i okuće po svojih beglucih, naravno ko 
Turke. Te sad hoće da Trapari okupljaju u sirotište, 
da ih na vjeru preporode i da ih goie na zanate. 

Trapari u Bosni znače: poljodielstvo, gospo¬ 
darstvo, zanatlijnstvo. 

Liepo i pošteno! 

Pater Franz je Čovjek pun dobre volje, i rado 
se promeće posvuda, da satira drugova i priloga. 
Ali škoda je, da uz vještinu u gradnji mlinica itre- 
nica, što je od svoga otca naučio; nije se u svietu 
naučio poznavati ljude; pa bez probira okuplja oko 
sebe i smušenjaka i nesposobnjaka, koji se prte u 
golemo bez razuma i bez priprave; te mogu više 
pokvariti nego koristiti. 

Pater Franz, odredi mi druga, koji da me 
sprovadja i razgovara. Taj čovjek je mislio obratiti 
na katoličanstvo sve grčko-iztočnjake do Carigrada; 
pa i same Turke. Njemu se činilo, da je dovoljno 
da on počme pripoviedati po čaršijama, pa je sve 
gotovo. Valentinus, tako se taj trapar zvao, bio je 
kapelanom negdje u Kranjskoj do kakvih petnest 
godina; pa mu dosadiv taj sitni rad, došao u tra- 
pare da poduzme štogod krupnijega. Šteta, da taj 
još prilično mlad čovjek, obterećen je pretilinom, i 
zna samo slovenski. On misli da samo tim jezikom, 
on može prodrieti do srdca i do duše i Turkom i 
hrišćanom, hrvatskim, srbskim, bugarskim. (1) 

Velika je neprilika za Trapare u Bosni, da su 
to Niemoi, koji obično ne vide dalje od svoga jezika 
i od svoga naroda; pa ljudstvo, razum, sposobnost 
tudjih naroda mjere po svom obliku, van kojega 
misle da nema ništa da vriedi; osobito u slovinskih 
naroda koji bi njima bio dosudjen, da ga oni uljude. 
Francuz je mnogo dosjetljiviji; Italianac je razbor- 
borniji i ćudi Čovječnije: pa su s toga ova dva na¬ 
roda, i najsposobnija đa svojom izukom prosvietle i 
k sebi priljube susjedne narode. Čestiti pater Franz, 
odlikovao se zagrizivanjem Hrvata; i mislio je da 
ima pravo zamierati koješta Franovcem bosanskim; 
pa i samomu tomu narodu porioati svaku vriednost. 
I te svoje neobzirne i lakoumne nazore, ponizni 
Trapar drznuo se turati u sviet kroz različite spise, (2) 


(1) Kasnje Valentinns nezadovoljan manj usnom Bosnom, podje 
ti veću Bugarsku; odkle se brzo opet povratio k svojoj kući. 

(2) Briefe bus dem Verbastbal — Bregenz 1872 — Sind sle 
ein Kaminfenger? Graz 1874 — Die kloster Gesobibte von Mariasterii 

Graz 1874. 

kojimi je valjda namjeravao steći kod Niemaca, do¬ 
sjetkama i zanimivošću, novaca i novaka za nharni 
svoj posao. 

Pošto sam mu kazao svoju, ja sam se nakon 
tri dni oprostio s patrom Franzom; koji se nije to¬ 
mu domišljao, kako bi Dalmatinac mogao biti Hrvat, 
i svojakati Bosnu; nit tomu kako da pop može bra¬ 
niti fratre. Od Marijezviezde otišao sam osvjedočen, 
da ti njemački Trapari, mogu dosta pomoći Bosni i 
kršćanstvu, ako se i naših ljudi nađje, koji uzanje 
budu voljni radu, miru i muku, pa na uzvišene ci¬ 
ljeve svoga usavršenja, na širenje kršćanske misli i 
uljudnosti u pociepanu i zaostalu narodu. (1) 

Ivanjska 8 srpnja. 

Na povratku u Banjaluku, dočekao me s koli¬ 
ma dobar pratioc iz Ivanjske I on je učio u Dja- 
kovu, ali je sve jednako živio u samoj slavi svoje 
Bosne: „Bosna, prva zemlja na svietu; Bošnjaci 
najljepše govore; oni najboiji junaci; oni najpobo- 
žniji ljudi; u njih običaji čisto narodni* 4 . Otac Anton 
Knežević je ljudina: zamašit, otvorit, druževan, 
ponosit. Šteta da se lasno prepadne. 

Dok je od zapada u nas zapicalo sunce, a kola 
nas mućala da mi se i stužilo, fra Anto se razpri- 
poviedao o Čudestvima svoje Bosne, i razpređao o- 
snove o jugoslavenskom carstvu, da se opet i ono 
vrti oko Bosne. Uz to on nebi zaboravio, da se kad 
i kad naglo okrene, da po čem koji balija iza grma 
na nas ne zanišani. „Dosta je kršćanske krvi popila 
ta krvava krajina, znaš?! 14 . . . Izpod sela Draku- 
tića i Vranovaca, uz potoke DragoČaj i Banovac 
pravcem željeznice Banjalučke, nakon tri šahta voza 
napokon smo se pripeli u Ivanjsku. Tu je na brie- 
govim vilovita franjevačka Residencija. Odatle, izpod 
steće Kozare i njezinih vrhova Goga i Giga, sa po- 


(1) Nedavno Pater Franz počeo mi slati svoje novine iz Cap- 
Landa gdje je n Kafrib novi samostan zasnovao, 

čtora Ivan-građa, zanose pogieđ pod snnac-zahod 
polje Priedorsko i Omarski lugovi. Tom prodolinom, 
kao što po svoj Bosni, Fervani i Kievljani; Buko¬ 
vica i Krivođol; Ključ i Doljani, uz Jamnicu, Zve- 
čaj, Ostrožac i Krupu i stotine sela, vod&, porodici, 
svjedoče ti, kako su se imena zemlje i položaja je¬ 
dne domovine premiešala, i kako se isti narod od 
Dunava do mora razselio, raznoseć posvuda prama 
položajim, jodna te ista imena. U Ivanjskoj dvie 
kćeri prokuraturove , napjevale i dopjevale. Starija 
Marija, cmomana, utegla u godine; odlikovala se 
svojim upletnjacim, gjerdanim i hrvatkom s ogledal- 
cim; znala ona svašta kazivati o svom agi Ibrahim 
Begoviću i o njegovoj buli Gjuli Pilipovića; kad im 
je za svog djetinstva izmećarila. Mladja Kate, bje¬ 
loputa na udaji, kad bi joj sestra pripovjedala, za- 
jfinila bi se i sprenula bi na svako neobičnije, pi¬ 
tanje. Ona je sa sestrom najvolila pjevati Ivan-bega. 
„Jednom on se žedan pri jezeru namjerio na vilinu 
košulju; te za košuljom izmatao vilu do svoga dvora, 
i njom se oženio. Vila mu rodila dva sina i jednu 
kćer, nebi li izmolila košulju da obadje svoj rod. 
Kad joj ne pomogle te molbe, dočekala kćerine u- 
daje i sinovljeve Jženitbe pa zamolila da u svojoj 
košulji uhvati kolo s drugaricami. Ivan-beg, nipošto. 
Na kćerine mažnje, Ivan-beg se prevario i pustio 
svojoj vili košulja. Kad biela vila pod svojom ko¬ 
šuljom uhvati kolo, diže se u vihar i sa sobom u 
nepovrat dva sina i kćer.“ Slična, vrlo znamenita 
pjesma o krilu i okrilju vilinu već od Zagorja došla 
u Narodnu Pjesmaricu. Marija je bila mudra u od¬ 
govorim. Kad bi je propitkivao, da mi što šegava u 
pjesmi iztumači, odman bi: „tako smo mi, otče, 
primile od Turkinja; mi ne znamo što je to a Ma¬ 
rija je i za misom pjevala pred pukom; pa bi kle- 
Čeć obinožice na sred puta pred mladjim glasno 
pozdravljala Gospu. 

Pošetav od ujakovih dvora, da vidimo koju 
kmetsku kolibu, što se odalje raztrle naproplamcim 
i po hladovim, moj me drug uz duglje otezanje od¬ 
veo u kolibe prokuratura Mile. Dočekala nas Marija 
sa staricom majkom i počastila nas kavom te po 

našoj želji iznila \t sepeta rako dobiveno na tur¬ 
skom najmu. Imala ljepotu hrvatkđ : i svakodanku , i 
pomisnu i sbomu, sa šušami, s ogledalcem, s resicam, 
s kiticam; pa misavke , misne košulje, misne pasove , 
vpletnice } cjepove. (1) Marija pripovieda, starica majka 
ponizno sluša Starac Mile nam se hvalio: kako on 
zna ujacim pobirati redovinu, pošto su ga namjestili 
svojim prokuraturom; pa kako je i njemu bolje nego 
na begovu. I on je jaaan stidno pripoviedao o ze- 
manu kad je raja mladoženja prvu noć poklanjao 
begu, i davao mu vjenčanu zubarinu, pa još mu ruku 
ljubio. Pa višekrat sve to ne pomagalo. I njemu iz¬ 
nenada beg zahupi: trni vatru , krstu, pa ga ujaci 
primili na crkveno; i bijaše mu tu na goloj glavici 
dan i hrana , gunj i godina, dok mu te dvie djevojke 
ne podrestle, da mogle u najam. 

Kad prvoga svetca sadjosmo do groblja k nižoj 
glavici na sv. Misu i tu se pomolismo na ledini gdje 
leži Rafail Vranković, koji je iz mira samostana 
Dubrovačkoga došao tražiti biskupske vlasti po Bo¬ 
sni; gojnost i otresitost, crvene kapice, kite i uple- 
tnjaci, javiše nam da smo međju živim Hrvatim. 
Dikoevci, Dvorani, Nabrdjani, Miloševići, Rajkovići, 
Šimići, Vukovići, Žabari, Žalužani; i oni sa Bobije, 
sa Bukovice, sa Čemernice; pa oni od Gagric& i od 
Jaruga, od Orlovca i Taraševca, i Trna, na jata 
prispjevaju na Misu. Momci otresiti i krivi-kape; 
djevojke gjingjirim niz čelo, dukatim i pletami niz 
pletenice, sunašcem u solupim, vezovim u zaruka - 
viju; da bi rek, ovo nije turska raja. 

Tu svake treće nedjelje dopadne misnik; pa 
samo koja stotina izmedju četri hiljade duša prispila 
na Misu, jer odalji riedko da pristupaju. Ujaci jađi- 
kuju što željeznica uz tudje radnike i mjernike u 
samih pet šest godina nagrnu dosta m&lja u tuliepu 
župu. 


(1) Ove i ostale nove rieči, kojih sam množ po Bosni sabrao, 
bit 6e iztumačene u Akademijskom Rječniku, što prije; ako Bog 
dade zdravlja i dokolice. Ako o koju ueobičniju zapne stioc, nek 
zna da je to na oznaku osobita govora ili čudi mjesta o komu je 
rieč, 

Netom se Misa svrši po okolnim brežuljcima 

? red svakom kućom gdje ima djevojaka tapta kolo. 
iz kolo pjesme: 

Igraj sejo i smij i se 
Spram junakom mladim, 

Spram junakom dragim, 

Spram junakom vragom. 

Vedro nebo, vedro jesi, 

Madiarlijo, sjajna jesi\ 

A moj dragi lip ti li si, 

Ti ne hodaj sam po noći, 

Ja ću tebi sama doći . . . 

Irsum, birsum, ne izirsum, 

Šetrum, petrum, ogradjeno . . . 

Ja se popeh na mehanu 
Al’ moj dragi na mejdanu. 

Istina je da je tu primjese turskih pjesama; 
istina je da se to pjeva u kolu (kako no se djevoj¬ 
ke postidno brane) u kojem se i ne razumi svaka; 
ali do prigode zalaze u mehanu i pari im oči svje¬ 
tlost magjarija. Po Ivanjskoj ima liepih vinograda, 
votnjaka i lončara na glasu; pa se žive prilično 
veselo. 

Izmedju Vrbasa i Une, izselitbom starosiđioca 
hrvatskih preko Drave i preko Mure tja do Beča, 
navalilo s Turcima arapskih običaja, pa se kroz hri- 
šćane ukopitili u tamošnji narod. Otmica djevojaka, 
pogadjanje i kupovanje zaručnice u otca za gotove 
novce, to ti se do danas povlači; isto kao kod Be¬ 
duina u Arapskoj. .0 ženi tako kupljenoj, muž i ne 
govori; jer mu je to stvar, kojoj on sam gospodar, 
u svoju nasladu. Za otetom sestrom braća pohite u 
potjeru, da je sasjeku, ako je stignu. Ne li; nije jim 
je ni žao. Kašnje zet dolazi u tastbinu, da se miri, 
i opet za mir pogadja. To se od prilike kroz Liku i 
Krbavu povuklo niz naše Kotare sve do mora. I po 
krajini, kć po Arapskoj, konji oseđlani pasu niz 

pođvomice, da su gotovi gospodaru, ako mu udari 
kakva Seta. Danas više nema dušmanikih četa; ali 
je ostao gospodski običaj staroga junaStva. — Moj do¬ 
maćin starac O. A. Rađraan, Hvalio se da u njego¬ 
voj prostranoj Ivanjskoj u triest i pet sela, u četri 
hiljade duša nema do Kozarca, ni turčina, ni hri- 
šćana. A Omer-paša na slavi kojom ga dočekao pri 
oblazu podora Ivan-građa i Užare, da se njemu hva¬ 
lio, kako je u Banjaluci sunetio svoje Magjare; da 
se pomiri s Turcima, koje je bio potukao pod Gju- 
lisarom. 

Fra Joso je pripoviedao, kako je ujak iz Iva¬ 
njske pratio kraljicu Mariju, kad je kralj Stjepan iz 
Ključa (1) opremio u Split sa vojvodom Lešićem (2); 
pa se on zatvorio u Blagaju u kojem ga god 1463 
Turoi smaknuli; premda mu je ovo pobijao fra 
Ante; jer da je kralj smaknut u Bilaju, tu gdje je 
on bio svoga otca usmrtio. O Simić pripoviedao o 
Tomiću Mihovilu, koji je često u njegova roda pa¬ 
dao na konak, kad bi se desio u Bobiji. Ljetne hla¬ 
dne večeri na brdu, pri punoj čaši hrvaštine, tekli 
su rodoljubni razgovori. 

Što su po ostaloj Evropi srednjega vieka bili 
gradci okolo kojih su se okupljali kmetovi uz svoje 
gospodare, da im budu zakrilje od susjednih silnika; 
to su po Bosni danas samostani, okolo kojih se naj- 
radje nastanjuju kršćani, da im je zaklonica od be¬ 
gova i njihovih subaša. Južni obronci Ivanjske o- 
kolo residencije i groblja svi su posijani kućercima. 
Kad jutrom granu sunce, pomoliv se Bogu, opet se 
nisam mogao s visa nagledati te Ivanjske župe. 
K zapadu Ivanjsko polje, k podnevu Kostenjik-gaj; 
izpod Crkvina i Trna, Ivanjšcica i Dragočaj, ljeskajuć 
vijugaju da uteku u Vrbas s više Banjeluke. 

Red je na dalje; i poklopismo konje. 


(1) Ovđe Ključ, pa Kamičaka pa Ćikola spominju istoimene 
vode, gradove i poležaje pri Krki u Dalmaciji. 

(2) Pribivala je u samostanu Sr. Stjepana: dok se opet svra¬ 
tila u Požegu k majci, udovi Lazara Brankovića da l njom tuguje 
i od tuge premine, 

PetriSevac 10 Srpnja, 

Iz Ivanjske srfcimice niz bregove i nakon dva 
šahta hoda i razgovora zavratismo u šumovitu dolu 
Šaragovci. Taman u Radmauove; u rod starca do¬ 
maćina, koji se htio podičiti svojim plemenom. Kad 
počekasmo na konjma da nas domaći ubrane od sam- 
sova, posjedosmo na prostirke pod granatu lipu. 
Debelim svojim hladom lipa zakrilila i posula mir- 
luhom prostrano priđvorje. Kolo naokolo nanizani 
stanovi, kuće, mlječare. Starac domaćin, brat fra 
Štipana, prvi pristupio k ruci, radostan da je doče¬ 
kao na svom siromaštvu take goste. Za domaćinom, 
stopanjica meće gotov ručak; služi vino; uz svaku 
čašu ljubi ruku: a momci pod vi v ruke, odalje čeka¬ 
ju na zapovid. Kada kroz vino opet zametnusmo 
razgovor o narodnosti bosanskoj, upitam domaćina: 
A Što si til pa on nakriviv dugu crljenu kapu s ki¬ 
tom, ponosno mi odvalio: ta vidiš da nosm hrvatku\ 
Ja sam pravi Hrvaćanin! Moj ti fra Ante izkolačio 
nanj oči da ga proždre, starac fra Štipan stao se na 
me obzirati da mu opravdam starca ako je što luda 
kazao. Da kako, da sam se nasmija od srdca i za¬ 
hvalio poštenu starcu. A fra Ante se zažario od 
ljutine, gdje mu se maštanije razbijaju o zdravu 
pamet prosta seljaka. Po ručku hajde da promećemo 
kuću. ]Nad ognjištem visi vienac žcteoski , koji se čuva 
od žetve do žetve, da bude blagoslov i veselje u o- 
biteli. Kad na muke navedosmo stopanjicu da nam 
otvori mlječar i u mlječaru posudje; u oči nam muhe 
na oblake i protjerale nas dalje od mlječara dasnaši 
ne urečemo sirenje. Zlih li je očiju oni blaženi fra 
Ante! Jedno da se prođjemo zastidjene stopanjice, 
a jedno opet da ne kasnimo kroz goru zakročismo 
na gotove konje. Preko gnjilastih bregova put po¬ 
dneva dopadosmo najtežom sparinom nakon ava 
šahta u Rakovac . Kad zagasismo žedju liepim treš- 
njami i cielitn vinom, ujak nas odveo u bašću da 
se tu hladjamo. Pod šljivikom na guvnu, pod kojim 
puca rakovačka dola, sio biskup Vujičić, on je sad 
tu u krizmi. Do njega ljepušni ženskić kakvih de¬ 
setak godina, u šehrskih dimljioah i pod finofesićem, 

leti kroz bašću bosonogo za leptirima; uz put bi¬ 
skupu dođava travke koje on bilježi. Imali po Bosni, 
još nepoznatih trava ne znam; ali ima im mnogo 
nepoznatih imena. Tih je biskup 3abrao preko hi¬ 
ljade, i uljudno mi ih nuđjao neka ih smetnem u 
svoj torbak, ili dodam Akademiji. Ja sam ih veo 
opremio g. Šuleku. 

Biskupov pokoj na krilu prirode, kazivao mi 
ovikrat svu tihoću njegova duha, koji bježi od iz¬ 
vanjskih prikaza. Kad smo zašli u razgovor prav¬ 
dao se da on nije kriv, što su djaci bosanski opre¬ 
mljeni iz Djakova u Magjarsku; rad čega se tada 
8 više strana nanj obaralo. Ja sam mučao, misleć, 
po onom što sam znao, da je u tom bilo više njih 
krivaca; a najviše kriva nesrdčenost i neizkrenost 
nametnuta i najboljim bošnjacim, od stoljetnog zu¬ 
luma i od anadolske pritvornosti. 

Pod večer upu tišmo se Banjojluci na konak. 
Na sred Rakovice nagazismo na dva tabora redife , 
koja se vježbala u vojničtvu. Pola ih se smuca po 
polju, a pola ih s himbricim na vođu na avđes na 
Bistricu. To su đugošije s Krajine oprane i gojne. 
Pod mrak stigosmo u novi samostan Petri&evac. Ne- 
bilo ulazka na strani s koje smo mi dolazili; pa 
konji provalili u ogradu, i zanili nas kroz talase 
pšenice manastirske. Petričevac sbojevim i zidovim 
naliči više građu na obranu od đušmana nego bo¬ 
gomolji redovničkoj. On se bjeli na topomet više 
Banjeluke, nad cestom koja od Gradiške struže Po¬ 
savinom do Šeher-Banjeluke. 

3 druge strane Vrbasa od iztoka odgovara Pe- 
tričevcu Marija-Zviezda. To su dva skoka, s kojih 
od Blagaja do Maglaja okolica banjalučka može o- 
dapeti u Bosni u prve, pa se izporediti s boljim 
krajevim Hrvatske. Narod nam je svud jedan; ali 
u toj Krajini naosob, krv junačka, zemlja pripašna 
i rtidokopna; živa sgoda od Save do Knina, zove 
na trg i na promet. 

i Na Barakovae 9 Srpnja. 

£■• • 

Ujaci me bili opomenuli da uzmem zaptije da 
me prate kroz planine. Znade im se pleta na dan, 
a sgodni su od vuka i od hajduka. Da ih lakše do- 
i bijem odem do austrijanskoga konsula. Netom sam 
ulizao u avliju, pa vidio naokolo njemačke Kundma - 
chnnc/e , srdce mi zazeblo U Bosni njemački! U pred¬ 
soblju mladi graničarski telbaba prima i gospodinu 
f dojavlja. Kad je čuo za reiohsrath, g. konsul raz- 
tvorio vrata, i dočekao na divane i na kavu i na 
I pušenje. Mladi njemac, nije se mogao nahvaliti A- 
nadolije, gdje se je iztok razvio po muslomansku. U 
| Bosni sve nasuro i odljudno. Kad mu kazah moj 
putni list i moju želju, on se glavom potrudio u 
| Mutešarifa. Ali poruka bijaše: da zaptija nema ni za 
koju plaću, jer da je sve po klancima; nego da ja 
svakako dođjem k mutešarifu, da me želi. „A sad 
šta ? upitam konsulova tržumana. „Da se s vami raz- 
1 govara." Na to, ja saberem ratno vieće; i svi u je- 
( dan glas, i domaćin, i pratioc fra Ante, i dva Imo¬ 
ćana, u Banjojluci nastanjena: *Ne idji k njemu 
smest će ti put; ili će ti namjestitzasjede.Mi ćemo 
i se priobuć ko zaptije; ti budi inžinir; ujak koujak; 

■ dva momka uz nas, pa smo srbez: ni kroz Barako- 
j vac, neće nam nitko zaviriti u torbu. 

Kad smo u Kotorišću, tamo je fra Marijan. Zna 
oni upraviti. Sad nije kud odmicanja. Ili se vratit 
natrag; ili odma udariti na klance, kojim se neće 
domisliti mutešarif. On će vrebati na ceste i neće 
se domisliti kud smo okrenuli. 

Fra Ivo i naši Imoćani, spravili brašenice, pa 
u parnik zore preobučeni i oružani samokresim i 
šestopunkami, udarismo kroz Donji-Šehr preko Vr¬ 
basa na planine. Sedam je sahtih živa kasa do Ko¬ 
tora. Kad kroz maglu nabasasmo do pod obloke 
staroj dašćari, prišapnuše mi: ovo su Džinića Odžaci. 
Čudna gnjusa i čudne li pustoši! Jašeć kroz polja u 
studenoj magli i još studenijim slutnjam u dobra po 
šahta stigosmo na Vlaiki-bri'g. Na vrh ravnoga briega 
I ujeđanput se kroz maglu razcvarilo sunce. Iznena- 
djeni okrenusmo konje unakrst; da prije nego se 

i 

spustimo u šikarje Vrbanjici pozdravimo još jednom 
šehr Banjuluku. Bajna je to luka! Razkrilila se uz 
Vrbas ko granati cviet uz rukav junački. Humka 
Starčevica od podneva, brda Slatinska od sjevero 
iztoka pribiru to vezeno zarukavlje. Kad mujezim 
zagluši dovom, a muselim zapljuska avdesom sa če¬ 
trdeset džamija, jarko sunce veselije i nenadnije o- 
baspe svojim žarom razbuđjenu Banjuluku. Dovi 
mujezinskoj iz daleka odgovara cika turskih samo¬ 
kresa; a suncu odgovara konjska vriska i volujska 
rika od šuma Lipovca i Prisjeke, od bara Vrbanjice 
i Trna, gdje raja ustaje na izmet spahiluku. 

Iz šikarja upanuv u tursko selo Vrbanju, jedva 
dočekasmo gaza, da se otmemo lavežu samsova, i 
grobničkoj sjeti, što izpod svake vidjenije kuće, iz- 
pod svakog granatijeg duba, na svakoj sgleđnijoj 
okuci, probija iz nasadjenih turbeta. Na žalovit gaz 
nagazismo oživo; pa se stari muhameđovci izpod 
okolnih turbeta veselili, kako nas razpljuskana Vr- 
banja, i preko naše volje zanudja turskim avdesom. 
Mi ne žalismo ni tog avđesa, samo da se čas prije 
uklonimo znatiželjnim očima Vrbanjskih balija, koji 
su na užasnu glasu kod trgovaca banjalučkih. 

Ali nam ne bijaše veselja kad se oslobođismo 
Vrbanjice i njezina gaza. Zapali u tjesnac: visoke 
šume zavlače se u tmine; pa uzlaze više i više od- 
iničuć od rieke. 0 suncu nema više ni spomene. Da 
je kod Zagreba bio bi taj hlad premac Tuskancu i 
Hsaveru; a ovdje je vučje kotilo, i hajdučka zasjeda. 
Da se pomnjom ne uklanjamo, višokrat bi nas u 
tjesnacu svalilo sjenovito govedče. 

Moji drugovi se oko sebe ogledaju, pa, pognute 
glave, ruku na pušku. — »Goni, i znaj da nema o- 
duška dok ne stignemo na vrh*, prišapnu mi latin¬ 
ski moj ujak; pa izkolačiv na me svoje velike oči: 
„Ovo je glasoviti Barakovac. Ovde se ne govori; 
nego, oči preda se, a ruku na pušku*. Premda se 
nisam naviko na sbilja primati sve što mi je pro¬ 
šlih dana fra Ante velikom ozbiljnošću kazivao; 
ipak, ovega puta: sunovratna stazica, koja se vere 
izpod gusta borja, nad oronutim rinam; pogled na 
puste taptine propalog drvlja; proplanci na kojim 

strše Sete gore sasječene đo ljudskog boja; ni čo¬ 
vjeka, ni ptice, ni zvierke, nigdje ni odakle; uzlaz 
na Barakovac to pritvara n strašne slike; to pu- 
statijam daje strahovite sgode. 

Ožirnao sam i ja svoga konja; obzirao sam se 
i ja na desno i na lievo, držao se revolvera, i koje¬ 
šta mi se iz daleka naziralo. Napokon i konjima i 
konjanicim zapijanim, otvori se nebo: puče nam 
pod očima dobar dio Bosne. Na prostranoj rudini 
dvie tri puste jare, nudjaju odmora konjma i pje¬ 
šacima. „Ovo su kafane“ odahnuo i moj drug „ci- 
gani ovde često zasjednu s Turcima u dosluku; pa 
razjašu putnika da pije kavu, dok vide, mogu li se 
što pomoći. Kad im je sgode smaknu i saderu; pa 
Cigani bez traga niz Bosnu, a Turci u svoje selo; 
ko da ništa nije, ni bilo, ni koga se i ne pita. Bilo 
ga, pa ga nestalo. Sadjimo brže odavde. Pridanut 
ćemo u hanu. Sa te kobne rudine oči su uticale na 
sjevero iztok i na jug prostrane Župe izmedju Hor- 
vaćana, Maglaja, Žepča i Vranđuka na obšet Vlašiću 
nad Travnik kakva četri konaka hoda, od sjevera 
do juga vrhovi visokih planina dalje dalje niz du¬ 
bine nanizali se i zaštršili jedan mimo drugi izmi- 
ćuo se i razmjenjujuć ko da zaigrali u kolo. Listnata 
gorja pod raznim dosjajem sunčanih zraka pustili 
u nebesne bistrine rudinske progale, i proplanci 
raznocvjetih struja. Tu niz prerazličite prozore Bo¬ 
rja i Mramorja, sama brda i njihovi vrhovi daju 
nebu i zemlji i vodam prerazličita oblika i oduška. 
To se izvija i nebom mota bez omašitijeg gvozda, 
koji bi zapro tok riekam i pogled očima k6 što ga 
zapinje po Dalmaciji i po Hrcegovini. Bosna ravna 
i zelena kovitla se svojim gorjem na omašite grane; 
ko što se vrte omašna kola slavonska na rudinam 
bez brvna. U toj sam se misli skotrljao niz rivinu 
brusnjasta Barakovca do hana, na Jošavki. 

„Pomoz Bog! hanđžija! u viče pred drvenom 
sgradom moj Joso Dobranjac. Sa Čardaka provirio 
curetak kakvih sedam godina i šaplje: „nema babe, 
kažite, što hoćete. 14 Narediv kavu, u prizemlju ko¬ 
njma nataknusmo zob. Na čardak nismo smjeli; jer 
je bula sama u hodaji. Kad je kavu izpekla, i mi je 

pred vratima prolili u Jošavku, pokučismo maloj 
Auumi ćoravicu, đa se hanđžiji ne zamjerimo; i za- 
jašismo dalje. Pratilac nam kazivao, da u Pčelinca, 
u najsgođnijem kraju Bosne, bile od starine stupe 
za barut; pa ih Omer-paša razmetnuo kad se kra¬ 
jišnici odmetnuli, i pribavljale im prah. 

Svaka rječica bosanska obiluje ribam. Ima, 
kako u kojoj škobalja (nalik kljenu) mladica (nosara- 
štuka) lipema (mastnica-mrena) pastrma, somova. 

Kod Pčelinca na utoku Jošavke u Vrbanju, 
razgledalasmo gradje (pregrade) izpod koje riba u- 
tiće u sidje kroz labmicu (rupicu za to ostavljenu), 
VrSka je u tom različita od sidje, što nju ribar nosi 
u ruci pa namjesti na sgodi; a jedan kolcem plaši 
ribu i gfira u vršku JaŠeć i o tom razgovarajuć se 
kroz polje Malog Pčelinca susrete nas mutno ture, 
kojemu se iznenadjena bula okrenula na Sapur. Sad 
ravni bregovi i čiste rudine, veseliše hod naših ko¬ 
nja i naš pogled; pa tu na vedrini ne hajasmo za 
tursku zlovolju 

Dva bi naša Imoćana i zapjevala; da kaurin 
srni pjevati po turskoj zemlji i da nije pogibeli, da 
jasnoj pjesmi iz grla bude jasniji odpjev: puščano 
zrno iz grma. 

Kad smo zašli u OsiČku goru , opet prodje nas 
volja razgovaranja, nekmoli pjevanja. Što je u Ba- 
rakovcu bilo stravično uzbrdicom, ovde je krenulo 
u sunovrat: srtamo dublje to dublje u gustu goru, 
sve to dalje od sunca i od svake žive duše. Sunce 
nagnulo na podne, a mi zapali u dolinu na Popovao . 
Ko da smo obgrađjeni u toru: ođnikle prozora. Sa¬ 
ma živa voda lzsred rudine zove te na odmor. Siro¬ 
mah pop neznao kakvu da ostavi zađužbinu; pa 
ovde uhitio živu vodu na izvoru i obgradio, i po¬ 
krio, i krstio Popovao . Kad sjedosmo okolo Popovca, 
da konje nazobimo, i đa mi štogod založimo, rajno 
bijaše pogledati na prama se: iza ledja uz sdenac 
od iztoka šuma uzlazi rudinom i zatvara se sama 
svojom gušćinom. Od sjevera odakle izmilismo udara 
niz gaj prorov na rudine; od podneva i od zapada, 
dva niza visokih brdija na luk upiru s obe strane 
na Dubravu, što im nastrla od iztoka, gdje bukvom, 

gdje topolom, gdje lisasti, gdje zelenasti, gdje na 
bus, gdje na rudine, oberi se prolili u dolu ropo- 
vaču. Ali je pustinja tu. 0 jednom iz dubrave eto 
na nas dva vuka! Kad se spremasmo da ih doče¬ 
kamo na revolvere, eto za njima k vodi srida ju¬ 
nadi. Pošto se jedan drugomu nasmijasmo, pustismo 
junaci k vodi, a torne pase k obroku, da kupe kosti 
izpred nas, pa i mi pritegosmo konjma kolane, o- 
pružismo preko golih brda u polje Osičko. 

Moj drug razgovorljiv; jašeć kroz polje, zašao 
u pripovjedke staroga velicja bosanskoga: 

*Sa svieh krajeva u Bosnu se svraćala vlastela. 
Što je na svietu u polju slasti, što u gori masti, 
kipilo je na sve četri strane. Zlata ne mogli doko¬ 
pati Rimljani, ni srebra Dubrovčani. Govedine pre¬ 
teklo Talijancu; svinjetine doteklo Njemcu. Vlasi 
zašli čobanlukom pa pritisnuli gore. Srbija novac 
nakovala; Dalmacija se uza sol nažitila; Hrvatska 
nasmočila; Lika nahranila. Koliko voda, toliko ru¬ 
dnika; koliko glavica, toliko gradića; koliko poljica, 
toliko vlastelića; koliko mužkih glava, toliko ple- 
menitaša; koliko žena, toliko vila... 

I Amazonka bilo po Bosni, i Vila, i krilatih 
Zmajeva .... 

Da nam u to drugi gaz Vrbanje ne razhladi 
konjma 1:opita, a nas ne poškropi pri žegi sunca i 
takih razgovora, ćeverica nam bi se upalila. U to 
motajuć se uz rinu niz rinu stalo se roniti pod na- 
mi: osule se strane izpod greda Skatavice i uzloma 
dok okuČi na gaz u Vrbanju. Tu se ona izpod grede 
po živu brusju plakajuć promakla u Pčelince, na 
stupe i na sidje; a mi uz Podbrdje pod lazine pođ- 
bijene panjim i opletim, da se ne srone na Pištelje 
i ne zaspu oputinu. Kad se digosmo na strane, ote 
nam pogled k jugu i zapadu dubina do Lipovca, do 
Zibova, do Ranoca, do Radoca, u jezeru plava Ka« 
rišika, mimo koje Vrbanja ljeskajuć se zalazi za 
bregove. U tem pogledu zateklo nas polje i hrastova 
šuma, pa nas prikrila hladovina. Iz hladovine uda¬ 
rili u čvrk slavulji, ko da su nas jedva dočekali. 
Pratili nas neusipno do Ramića hrasta. Taj debeli - 
nom tapta i širinom granja sjedi u gaju kralj; te 

pod svojim hladom nudja konja i konjika oduškom i 
napojnicom. Kad nitko, nesjašiv ne mimolazi, red je 
bio i nas da okusimo Ranica vode, i da se nadivimo 
hrastu, koji se nad sam izvor nadvio gorostas: okolo 
njega zapreli hrastići, gdje ljudi pamte da se nije 
mogao saviti teljig, izpod njega puklo posije, po 
kojem biele mčbe okopavaju kukuruz; put iztoka, 
nauznačilo se Zabrdje; svojim pripetim stanovim iz 
gusta gorja, dozivlje sliku našega Primorja; kad se 
razgleda s morskih pučina, pomaljajuć gdje krov, 
gdje dimnjak iz maslinske muti. „Da, kod kuće smo 
sada! a javi mi se moj drug. »Evo nas u Varošu!* 
Hrpine i ledina, otrcani kućerci i buništa, 8 kojih 
se sliću oko nas kučki; kažu da je to staro garište. 
Na onoj mrtvoj ledini pred Varošem kralj Šišman 
namjestio vojsku proti Hrvoji. Ni u Varošu ni oko 
njega nije viditi razvalina ko što ih nema po Bosni, 
ako izuzmeš tvrdjave; jer obilovala ko danas, drve¬ 
na gradja. Ali po mjestu pustu i po izplakanoj o- 
kolici, vidi se staro mezevo, gdje se haralo i žarilo; 
bježalo i razseljivalo. Tomu su nalik obe strane 
Vrbanje. 


Kotor 12 Srpnja. 

Kotor je od Pčelinca do Palivuka izmedju Uz- 
lomca i Vrhovina odronula kotlina u koju se moglo 
podpasati dosta junačke snage; pa se ustobočiti i 
vlastelinska samovolja. Nakon sedam sahti živa kasa, 
iz Banjeluke stigosmo u Kotorišće. »Evo nas, gvoz¬ 
deni čovječe ujeđanput će mi moj drug, koji nije 
mogao dokučiti, kako se može vas dan jašiti uza 
strane niza strane bez sjahivanja, kako gaziti vode 
bez pridahnjivanja; pa opet obnoć do gluhih doba 
pisati pjesme i razpredati razgovore. Po treći put 
srete nas na klancu Vrbanja. Opružismo desno uz 
brinu i zasjedosmo na prolomu te glavice. Na visu 
prama jugu stoji Kapela . To su župnički dvori, o- 
krečeni i utvrdjeni, kao kakav gradac. Domaćin 
primio nas i namjestio na gospodsku. Era Marijan 
Marković, svojih triestak godina, zdrav, stepnast, 

brkatj kaže ti svećenika Travnjaka. U Bosni Trav¬ 
njak je na glasu s liepih haljina i skladne besjede. 
Ko da mi na ćud pogodio, najprvo me odveo k pro¬ 
zoru. Imao i rad šta. Doli u stranah preko Vrbanje 
zastršio nad Kotorom stavi Bobas. Niz strmoglavi 
spustio bedeme, pa ih na ugiovih zakovitla u visoke 
i sdepnaste oblice v Kotor sa Bobasom opasalo sa 
zapada Zagradje, Cepak sa iztoka, Jakotina sa po¬ 
dneva. Tri brda, tri sela. 

Od iztok podneva obletila ga duboka Jakotina; 
dok od sjevera, Vrbanja sapela ga u Stiskle; da od 
hridi i virova uzmakne preko Jakotina, pod grivu 
visokim Sokolinam. Od podneva Sokoline propinju 
se u obzorje da ga zastru, pa da tu u osami tko 
jači da tabači. Uzmi primorski Kotor sa utvrdami 
pod Špiljare i Škaljere i Trojicu, do pod Krstac, 
uzmi one strane koturaste naslogom obilnijom gnjile 
pod Sumom, pa sve pomakni na Prčanj te načini 
Kotorišće nad Dobrotkom, eto ti Kotora uz Bobas 
na Vrbanji. I Kotorsko u prostranijoj ;dolini Bosne, 
po prilici da leži i ono ovako; ko što istoimeni pla¬ 
ninski prodori i kod Gutje gore i kod Stržnja , pa i 
prodor starog Kotora, Kostantinove Katere ne daleko 
od Sarajeva. Kad krenusmo iz dvora, na zapad, pod 
visom, na koji su se propeli, pod nami se nakičile 
i razjale nad Vrbanju silne Pećine . Skotrljav se niz 
bokove pod jednu, nađjosmo sirotu iz Dalmacije su 
dvoje nejake djece. Djevojka došla s roditeljim na 
gladnoj godini iz Kijeva. Kad se udala i dvoje djece 
imala, pomrli roditelji i njezin drug; pa joj red bio 
ili se poturcitV li sirotovati u toj Pećini pod okri¬ 
ljem ujakovim, dok odhrani nejač. Mladu i vidjenu 
udovicu lako bi sreća našla; ali se nitko neće da 
prti u njezinu sirotčađ. Pripev se opet nad Pećine, 
uz talase pšenice, pukla nam od zapada Kotorska 
ravan, kroz koju smo došli. Preko Vrbanje nad samu 
obalu pod Kotorom polegle u debelu hladu Crkvine. 
To je sad kršćansko groblje. Tu se svakoga svetca 
drži služba božja. Od iztoka sunca sa velikih usje- 
lina, od Plitske zavilo se polje na sjever Bilicara i 
Baštinam uz Kotorišće, na vlastelinstva stirih ple- 
menitaša kotorskih. U Kotoru ima još pleme Hrva- 

ćana, i priznaju da su plemešnjaci glasovitoga voj¬ 
vode Hrvoje Hrvatića, ali su oni danas većinom 
muhamedovci. Za Bobas pripovieđaju, da ga je utvr¬ 
dio Hrvoje (g. 1416) i u njem umro. Tražeć da mi 
tko uz gusle pjeva i pripovieda, jedva nadjoli starca 
od kojih šestdeset pet godina; a osukan se smotao 
i posiedio, ko da mu ih je osamdeset. Kotorani su 
kratka vieka; jer kažu, da oni dobro piju rakiju. Tu 
sam počeo vidjati čeljadi nagrdjene sramotnom bo¬ 
lesti; kakve se po Bosni nahodi kamo god udari 
carski drum, ili bili na konaku prije triestak godina 
Arnauti. Moj starac Višević, izgovorom ikavskim i 
naglaskom Čakavskim , pripoviedajuć mi od Adama i 
Eve do raja zemaljskoga u Bosni, u jezgri mi je 
kazao: „Kulin-ban, to je bio čovik berićetan: donio 
svako sime u Bosnu; pa njegovo sve zlatno bilo. 
Do Kulina bana nije bilo u Bosni do ječam buštak 
(bez osi) i raž, a on unio nrohu, kukuruz, pšenicu, 
zob. Nikad Bosna boljeg Tbiskupa od pra Agustina 
Dobrote, boljeg bana do Kulina i zabita do paše — 
Delaludi. Nego ban Kulin bio neviran; pa s toga je 
njegovo za kratko bilo. Hrvoja je bio junak; ali je 
bio okrutnik, Hrvoja je imao malu državicu od Kru- 
ševice do Bobasa, pa se prislonio uz čupića, jakoga 
kralja hrvatskoga. Kad je on zatvarao ljude u ta¬ 
mnicu Bobas, tad bi majke kukajuć pratile sinove 
do sela Kukavice; dalje nebi smile. I sad je rič u 
kaura: Da te Bog učuva Kotorske tamnice , gore ni 
teže nije bilo pod nebom. S kule Jelaja (s f jelića) 
s više Kotorišća, dvorjanin je slao na Kotor banu, 
u bilig poklona, kavu po zlatnoj žici. On je za same 
dvi riči bio zašio u bivolsku kožu, pa ga pustio niz 
Vrbas, čupića kralja hrvatskoga: viči i riči ko bi - 
vol — Prije Kulina i Hrvoje, Bog je bio naredio 
Aleksandru velikomu, da natira vilski narod da pro¬ 
biju demir-kapiju; tad ovo sve more prodrlo, i taj 
se narod vilski umeo, a amo protekla Sava i Dunavo. 

Kad je Gjerzelez-Alija, čovik vilenik skočio 
s čepka (okolo hiljadu stopa) priko vode Bobasa u 
grad Kotor i hrt za njim, tad je Hrvojino nestalo — 
Sultan je pogubio kralja Bobovačkoga, a ne Jaja- 
čkoga, svoga pobratima — U Stisklah, tamo doli 

pod Kotorom u jezercu, kud utiče Jakotina u Vrba- 
nju i danas se nahodi blago neizmjerno, što ga ba¬ 
ciše Bošnjaci kad se izseliše sa knezom Evgenijem*. 

U priplanku nad Vrbanjom srida volova, za¬ 
kovitlala se u kolutar, užasna muka, ruka, hrdobos; 
ledina puca pod udarcim, okolne strane odjekuju od 
krivljavine; rek bi: raznit će se. Volovi vraćajuć se 
iz paše udarili na krv. To je tugaljivo i strašno pri 
zahodu, kad prvi mrak stere svoje slike, spominjuć 
ti smrt. U to od teferića u Janjičanim prolazili gi- 
goćuć Turci Hrvaćani, staro pleme Hrvojino. Stra¬ 
šne li uspomene! 

Razgovorile me pjevalje, kojih mi liep broj 
nabavio sgodan domaćin. U Kotoru sam se sjetio 
umjetnosti, kojom narod prizore haremskog života, i 
Muhamedovac bio, zastire stidom nevine besjede; 
dok u Posavini i najnevinijim mislim traži od šale 
nestidan oblik i rieči bezobrazne. 

Više nego same pjesme, kojih je težko pretežko 
novih naći, potla ono deset petnaest svezaka, što ih 
danas imamo gotovih, meni se ljubile pojedine kitice, 
i u kiticam pojedine slike, izreke, pa rieči. Tih sam 
se objeručke natrgao; i ako sam često udarao na 
muke dok bi ih podpazio, pa mitom ih izmatao. Kad 
pjevaju uz ok i potres hoćeti se tanušna uha, oštra 
pogleda (jer njim se i u oku štije) i duga vježbanja, 
da shvatiš kud šiba koja poskočnica, koja slika, ko- 
jali prava rieč; jer to je tako umjetno sve sklopljeno 
i previjeno, da je mnogi pjevač sam ne razumi, pa 
u nerazumu umeće, brka, izvrće i rieč i sliku, samo 
nek mu u grlu ne zapne pripjev. Inače koliko tu 
ima spolne domišljatosti! koliko naravstvene istine! 
koliko nepoznatih rieči za rukođjelo i ratila! koliko 
navina poznatim riećima za pritajane misli! To je 
za me bilo novo odkriće, na koje me svojim prosto- 
dušnim m&mom naputili dječaci i diklice, bolje nego 
i same starice, kod kojih je naći neslućena blaga 
predaje i starovjerske predsude pod najizvornijim 
oblicim jezika. Ja bih naravno sa svojim pjevačim, 
kojim sam nudjao domaćinova hljeba, vina i rakije, 
a svojih ćoravica i mekih rieči, deverio najmanje 
do sedam saliti; pa što od radosti, što od muke, oni 

bi i pjevajuć i razgovarajuo iztresli što bi kakvih 
kazavica znali, a ja probiraj i bilježi. 

Ovde počelo: Urodila žuta kruška, čečavka i 
čemerika; 1 tungjija i tutungjija; Bukovo deblo, Li - 
akovo pruće, Orahovo vode % da veo po svoj Bosni ne 
svrše. 

Ovde počele maline selim: 

Jajčani momci 
Duga vrata i široka 
Sijandjije, duhandjije . . . 

Kazivalo: kapđ, pitonja , kumova , mlina } kazivalo 
Ibcanje križeva , meda, luča spržena i baruta; pa iglom 
da se dragovoljnije trpi, djevojkam do lakata i po 
prsima bockaju momci; a momčim na mišnice mome; 
da se razazna kršćeno od nekrsta. 

Kazivalo mi za aidje na Vrbanji, kako se na- 
mješćaju iza gradje, da se na lakomicu hvata škobalj, 
mladica, lipen, pa kako se gftra u vršku; pa kako 
se pastrma izudi na viSalice. 

Opazio sam i to, da u velikoj bližiki 8 Turci¬ 
ma, miešaojem moba svih zakona, od samovolje 
staro varoške, tu se obnilo bosansko bogoljubstvo. 
Bek bi da je tamo i^Turcima nepogodnija ćud. 

S mojim sam domaćinom osami j>ri obroku 
razlagao o stanju našega naroda po Bosni i po Sla¬ 
voniji, pa se naše misli podpu-io slagale. 

Sirota Kievkinja kazivala mi za agu turskoga 
kako je u mobu zvao i za njom pristajao da prevr¬ 
ne zakon, da će je uzeti; ali ona: prvo u vođu. Pri 
razstanku oborila suzam, ko da gubi čeljade svoga 
roda. 


Vrhovine 14 Srpnja. 

Kad se bio s banjalučkim dobrovoljcima opro¬ 
stio, prihvati me fra Marijan: ako ga počekam dva 
dni, da će on sa mnom do Travnika; jer i onako da 
ima svoga posla. Uz to, da ćemo na Korićane, na 
posvetu nove crkve, u najveću pustoš bosansku. Tko 

radostniji do mene!? Pustoš i narodna cista riec. 
Eto meni pira! 

Od Sokolina preko Vrbasa na Varcar, na Jajce, 
na Dobretić, preko Vitolja na Korićane, niz Karaulu 
u Travnik, ima dolom i planinom četrest sahti tvrde 
bezputice. 

Fra Marijan svjetla puške, ako bi došlo do gu¬ 
sta: a često ga dolazi na drumu od Jajca do Tra¬ 
vnika; nekmoli kroz toliko planina?! 

^Dobri su nam konji; ali je red da uranimo iz 
Sokolina, ako ćemo za vidna na konak u Varcav. 

„Radi, gazda, kako bolje znaš* Nabavio sluge 
nenaučne da im svak zaviruje u torbu, kad već 
sunce oborilo spustismo se na Vrbanju. Mi u prosjek, 
što od iztoka sklopio potok Krvavac pod same bede¬ 
me Bobas-Kotoru, a sunce za goru. U toj guduri 
gotovo se snoćilo; a konji obori glave, ujasili se; 
ni koraka, da ih ubiješ. — „Da po čem ne opaziše 
vuka? u — Uz sklizastu brinu, neponažu im ni 
gvozdeni klinci, ni sve četri noge; pa ojednom šu¬ 
štali. 

„Marjane, da si Božji, jesili znao za ovi klanac?* 
— „Ta jesam! S ovoga sam se i otresao Sokolina; 
i dao im svoga pomoćnika za župnika; nek ih tamo. 
Da znaš, kad jeseni udari voda, i kad zimi zamete 
snieg, kako je o\uda prolaziti!* U to momci sjašili 
i oputinom ponastrli granja, da konji krok po krok 
se propeli u trepetljike. Tu im zatutnjilo pod no- 
gam; pa oni zastrignuv ušima, odapinji. Iz oplakane 
brine, trepetljike izbočile jake žile na stope, na listve, 
pa ko stubami vode u propinj. Kroz progale gorske 
s iztočnih greda stalo nas pozdravljati sunce na za¬ 
hodu. Hržu konji, k6 da se nekomu vesele; a mi se 
smiji Čudnih li varka u prirode! Kad izskočili na 
golet; opet kamenje i ljut. Sunce zašlo, a mi na 
rudini. Pod nami kićeri, nad nami kiče ri, to su: So¬ 
koline. Za vidna izletih na gornje kičere. S visokih 
vratoloma, prebaciv okom proplanak na kojem se uz 
crkvu i kape 1 u raznizala župa, gledam k sjeveru: u 
dubine prodor do prodora, od Pođbrdja do Slatine, 
do Pliske, do Vrbanjaca, do Čepaka, do Hrvatića. 
Goropadna ta zemlja, nije čuda đa rad ja i ljude go¬ 
ropadne. 

„Za vojvode Hrvoje Hrvatica, ovćte su se legli 
sokolovi; da s gospodarskih ruku lov love po plani- 
nam i po jezerim od Skadra do Gjulisara i do Pli¬ 
tvica. Kad vn zasebice podizalo ptiće, sokolovi raz- 
selili; pa se u njihova pusta gnjezđa nastanile vrane/ 4 
Tako pripovieda narod. Tako je, mislim sobom, na 
više mjesta hrvatskomu narodu. Kad ga izprobiralo 
u gospodske izmete, došljaci mu pritisnuli ognjište i 
gnjczaa mu zacrnili. Jadna snago hrvatskoga roda, o 
što si se lomila!? Nakičeru Sokolskom tvoj sam duh 
izazivao Hrvojo, bezsmrtni junače. Od Budima do Splita, 
od Kotora do Jajca, letio si i oblićao si da rod hrvatski 
ujediniš, da mu na glavi staru krunu utvrdiš. Ali na 
Sokolinam, na hladovini, ne usnuo ni štaka. Zdrava 
i željna počitka snašlo što lako snadje putnika u mu- 
slomanskom iztoku. On se ne svlači, on ne tuče ga¬ 
madi; jer je to Božje stvorenje. Zora me ne zatekla 
na mekim dušecim; pa netom struhnuli rosu sa srđca, 
zajašili ko na juriš. Dugo ne odmakli, zatonusmo u 
prosjedaline, koje uz Zebsku vodu , uz vilovita ždrielca 
pritežu na izvore, na Ravnu goru , odkle strovaljan 
kamik probija zamašitim bukvami pod daleke strane 
vode i sela ViŠevice. Najahali na Vrhovine napram 
Tisovcu i čemernici stećim planinam. Pustara gole 
bujadi, izbočena nad uvalom Ugra i Ugrića, k’jugu, 
od sela Varjače i rieke Jakotine obara na zapad. 
Konji kao da su kroz more zaplivali, strižu kroz 
gustu bujad. Ni znaje kakvoj oputini, ni traga ka¬ 
kvoj živoj duši. Samo sa jednog javora koji se u 
busu gore razkrilio nad tom pustarom, javljaše kos, 
da nas opomene: ja ovde sudim. Mi svi zamukli, ko 
da smo se okamenili. Kad od iztočnih vedrina iz- 
skočilo sunce ko zažaren lopar, sa najtanjeg perca 
zazrklilo more rose da upija nov život, da izumieva, 
da zaigra u kolo sunčanomu sjaju, pa da se skupa 
razliju niz uvale, kao što se s’ Vrhovina razlievaju 
izvori, rudine i lugovi. Pri toj tišini, naš Matan ne- 
mogao odoljeti, pa testirom ujakovim, zagigoćao na 
bosansku: 

Oj, javore zelen-bore, 

Sretan li si na srid gore, 

Jer u zimi zime nejmaš, 

A u lietu dosta hlada. 

A ja tužan zalud zebem, 

Zalud zebem, zalud čeznem: 

Moje sunce za gorom je, 

Niti više meni izlazi: 

Nema dragog sa daleka. u 

„Pošnjaka ti Matane, kaži tko ti to nos odki- 
nuo?* — „Da prostite, ofcče, prokleti vranjak: udo¬ 
mio se, a ne znamo mu lika* — „Šteta, takog 
momka.* 

Dok konji dobar sahat pršokali i bucali kroz 
paprat, na toj bosanskoj visočini pustio mah i svojim 
mislima. Ja opet jednu: Bože, sliepi li nas Hrvata! 
Ne poznavajući svoje otačbine, letimo u tudju ko 
muhe na med. čeznemo za Italijom, za Njemačkom, 
za Francuzkom, ko da ćemo tim postati nešto iz- 
vrstniji i uljudniji, a čuvamo se svoje zemlje i svo¬ 
ga naroda da se ne uprostačimo. Svačim nas je Bog 
nadario, i kopnom i otočjem ko malo kojeg naroda 
na svietu; a mi ko da za to i nehajemo, nek nam 
se tudjin lakše propinje na ledja; nek se našim bla¬ 
gom kiti, neka nam gospoduje. Dao nam Bog jezik 
i krepak i mio, izvoran i slikovan, da ti dušu sapinje. 
Dao pjesmu, kakvoj bi se Jelin divio. A mi tunj- 
kamo tudje rieči, da se kažemo naučniji. Imamo po- 
vjest i slavnu i groznu, da nam se duša i širi i ciepa, 
na tvrde opomene, na mudre upute da gradimo svoju 
slobodu: a mi se pjevčimo uspomenami tudjih naroda, 
koji nas ponizuju. 

Upadosmo u dolove na vodu Vidovac. Odtle 
nas opet velike bukve izpratile na vis na vrelo Ja- 
kolini. Kamo sad? Niz oplazite rudine, suncem u- 
grijane, nemoš ni stope: nego jednom os toj ke klizni; 
drž se natražke pa cielim životom poplazi, dok se 
kojekako dokoturaš u prolom na 2 ?apanjsko polje, 
medju dvie steće planine. Odtle kroz visoku goru 
nagođjenu za same hajdučke zasjede, zebi i podba¬ 
daj konja, da prokopsaš u Grlić; gdje na ubavu po- 
Ijiou, ko u zagrljaju izumiru čememioa i Tisovao. 

Ti sad pazi, da slazeć na Vrbas ne zapaneŠ u 
pukotine razsušenih bregova. S obe strane brzasti 
Vrbas, oklopile visoke litice. One od podneva, lievim 
se bokom ugnule da se odmara na gazu. Ali one od 
sjevera, odmah u gaz posule kucima, da on srdit 
zapjenio i stao vratolamati niz Kukavicu. 

Tko sad da udari na taki gaz? tko mu tu po¬ 
zna struje i dubine? srećom nas skeledžija opazio i 
sašao sa strane. Iz šikare iztegao svoj splav: to ti 
je desetak greda poslagano nalik na pođlanicu, što 
on vješto zavaža svojom lopatom. Ako dobro ne o- 
mjeri struju, ii ga jača voda zanese, dočikaju kuci 
brže nego pod Zaavarjem na Gubavici, pa platica 
i skeledžija i putnik sve pod v&l Vrbasu. Nema o- 
tezanja: red je na platicu. Nas dva, pođpauz ono 
malo prtljage, ćućni na gornji red gredica; pa u 
ruke Božje. Kad nas prometnuo: mladi skelegjija 
natjerao na vodu naše razsedlane konje. Tako se 
se zdravi i prilično okupani, nadjosmo na drugoj 
strani. Sad mi od podneva zapeo za oko Bočac: to 
je oblast gradac, tvrdo opasan mrkositim Vrbasom; 
izvio mu se od lieve na boku žive litice, što ga da¬ 
rovala tvrdinom i imenom. 

Pust je danas Bočac , al je on još uvjek tvrd. 
U toj kotlini upeklo sunce, da tebe Bože; a moja 
ćeverica, pod fesom, uz svu veliku svilenu kitu, go¬ 
tova puknuti. 

„Mitilo je podne, prečastni; ovde ćemo počinuti 
i založiti.* — „Taman tako w . 

Naravno je, da smo se napraskali po putničku; 
premda se ja obično štedio za večeru, da u putu ne 
žednim; i da lakše trpim i umor i vrućinu. Kad smo 
založili, umoreni i sanani malko smo trenuli premda 
smo bili u orahovu hladu. A pod orahom, kažu naši, 
da vile smlate onoga koji zaspe. Naravno da tako 
biva. 

Pritegli konjma kolane, pa uza strane. Prolazeć 
mimonj, navratismo na gradinu Bočac, i s nje se 
nadvirismo nad Vrbas. Kršan je to klanac. Evo nas 
opet preko Vrbasa u ljutoj Krajini! 

Tugaljivo je na dugu putu, ne sretanje žive 
duše. Osamljenu od svieta, u nepoznatoj zemlji, nekud 

srđce ti vehne. Po Bosni, ako je tursko od putnika 
odvraća glavu, ili mutno gleda izpod sebe. tršćan¬ 
sko, ne zna komu bi se javilo, pa se uzteže. Uz to, 
divljač zazire od svakoga. 

Ni r * rudine i niz brežinaste njive sunce pona- 
gnulo i upeklo. Ujak nudi da se svratimo u Sali-bega 
u Šeovce na pozdrav. To je komšijski običaj, do ko¬ 
jega oni drže; i onako nas put vodi uprav mimo 
njegove dvore. Kad smo razjašili, i momci stali pro- 
vadjati konje, Beg sašao u avliju. Stasit, velike glave, 
dugih obraza, sitnih ruku, junačkog brka i pogleda; 
podbradjen mi se učir : o pokojni otac da ustaje iz 
greba da me pita: kamo ti, Miho, u ove pustoši? — 
Kad Sali beg sio na ovnujsku kožu pod runom, i 
zadimio; a nami sluge podmetnule priručne stolce i 
pružili čibuke, uz česmu što t3Če u avliji, razpleo se 
i pozdrav i govor. Beg razpituje Marijana o biskupu 
Kraljeviću i njegovu putu u Carigrad rad duhana; 
pita ga o Francuzu i o Niemcu; tko koga nađhrvao 
i kojemu stare begluke vratio po Italiji i što šta 
još toga. Kad mu Marijan od svoga belaja kazao, da 
ja dolazim tamo od Carigrada ujak-ećim; 8 J prve se 
obeselio beg, da ću mu štogod kazati za brata, koji 
je tamo još od Omer-paše u surgunu. Kad opazio da 
sam se nešto smeo: »eh, jako je selo Carigrad ; ne 
čudim se da ga nisi vidio. Nego baš kaži, jeli čemu 
Carigrad?. 

Knjige 

koje se nabavljaju kod tiskarne „Narodnoga Lista“ 
u Zadru, i šalju se poštom: 


441 

Pavlinović. 

„Pjesmo i Besjede®. . . 

f. 

1:10 

442 

J9 

„M sao hrvatsko i misao 





srbshn u Dalmaciji* . 

a 

0:35 

443 

Ti 

„Hrvatski Razmišljaji" . 

99 

0:35 

444 

99 

„0 vjeri i Politici" . . . 

tt 

0:35 

445 

7) 

„Hrvatski Razgovori* IV. 





izdanje *) .. 

a 

0:65 

446 

7) 

„Svete Mise" što se pje- 





vnju po hrvalsk. župnh 

99 

1:10 

447 

Ti 

„Besjeda na 7.stogodi- 





šnjicu S. Frane u Sinju, 





4 listopada 1882. . . 

99 

0:25 

448 

79 

„Besjeda svojim biraćirn 





Kot. Imotskoga" 1870 

99 

0:25 


*) ifrećoj mladeži prodav.ju se ubuljenom cienom 
od novčića 85. 

449 Pavlinovič Ista besjeda prevedena ta- 



lijnnski po G. L. B. . 

„ 0:25 

450 

„ „Besjeda na slavi Imotske 



čitaonice* 1870 . . . 

„ 0:25 

451 

„ „Besjeda pred svojim bi- 



raćim u Makorskoj 



1873* . 

yy Ol 25 

452 

„ „Kotari i župnikovanje* 



1867 . 

„ 0:25 

453 

„ „Ognjišar* 1865 . . . . 

„ 0:25 

454 

ZJj>.“N.L.„ „Pravilnik za izbore na 



carevinsko vieće 1873 

„ 0:25 

454- 

a „ „Regolamento eiellorale 



per la dieta provin- 



ciale del regno di Dal- 



mazia con appendici e 



novelle. 

„ 0:15 

455 

„ „Processo del “ Nazio- 



nale* 1869 . 

» 1: ~ 

456 

„ „Processo del „Narodni 



List* 1883. 

„ 0:50 

457 

„ „Poslanica na Sv. Krunu 



sabora dalmat. 1870 

„ 0:15 

458 

„ „Spomenica o otvoru Ši¬ 



benskog vodovoda “ 



1979 . . . : . 

„0:50 

459 

„ „Gradjevni Pravilnik za 



Dalmaciju* (Hrvatski 



i talijanski zajedno) . 

„ 0:35 

460 

„ „Izvadak iz kaznenog za¬ 



kona* . 

„ 0:55 

461 

„ „Pravilnik i izborni red 



sa obćine dalmatinske 
popunjeni i upravljeni 
(1887).* 0:55 

462 0. 8. I. „Hrvatski Bogoslužbenik 8 „ 2:10 

463 B.Vojnović. „Čeoni statistici suIlaCro— 

azia 8 . „0:35 

464 „ „Lettere dalla Croazin*. „0:55 

465 K. Ljulić. „Kako da zdravo živeš 8 

ući d.r P. Mantegazza „ 0:25 

466 Jambrečak. „Izleti — Omanji puto¬ 

pisi 8 Zagreb 1874 . „ 1: — 

467 Milićević. „Perivoj darova nebe¬ 

skih*. Zagreb 1867. „0:55 

468 Kraljević. „Izpovidnik kod bolestnika 8 „ 1:10 

469 S. Buzolić. „Oresl* tragedija V. Al- 

fieria. „0:35 

470 Liepopili. „I Gospar Nikša Gradi 8 „0:35 

471 M. Ivčevič. „Pistule i Vangjelja 8 Šća- 

vet, vezan tvrdo. . . „ 8:85 

472 Kukavica. „Svećeničke dužnosti 8 . „ 0:55 

473 Milinović. „Cetinski knez Domaldo 8 „ 0:75 

474 N. Šimić. „Slike i Crte iz seoskog 

života 8 . „0:65 

475 Bartolmi. „S. ćirilo i Metod*, po- 

vjeslne crte njihova 
života i aposlolovanja 
u slavenskim narodim. 

Napisao Dominik Bnr- 
lolini stožernik S.Rim¬ 
ske Crkve, preveo Hr¬ 
vatski Ivan pop Danilo „ 1:10 

476 Utiešenović. „Životopis kardinala bra¬ 

ta Gjorgja Utiešenovi- 
ća prozvanoga Mar- 
tinusiusn s njegovom 
slikom i narisom grba 
i razvalina grada nje¬ 
gova roda. „2:15 

477 V. Tomašić. „Nuovo metodo pratico e 

fiicile per iinparare la 
lingua croata* . ... „ 0:70 

478 B. Vidović. „L’insurrezione erzego- 

vese - La Slavia - 
II mondo" - dramma 
nllegorico sociale . . „ 0:25 

479 Šupuk-Bubić. „L’innominalo al D.r Gal- 

vaoi* risposta ai fram- 
menti di cronaca cil— 
tadina. „0:35 

480 „.Koledar 1870“ u kom je znamenita 
radja pokojnog M. Pavlinovića o Juri 
Kastriotiću (Skenderbegu);— K. Lju- 
bića o Neretvi i Nonkovićim; I. Danila 

o obitelji Fanfonja itd. itd.„ 0:55 

481 Gundaliću „Zvonimir". Uspomeni I- 
vana F. Gundulića i njegovom rodnom 
mjestu, „kruni hrvatskih giadova* 
Dubrovniku, posvećuje hrvatsko aka¬ 
demijsko družlvo „Zvonimir* u Beču „1:10 

Ciene knjiga računane su ovdje s 'poštarinom 
franko na kući. 

Nabavljaju se takodjer kod „Narodnoga Lista a 
sve knjige „Matice Dalmatinske*. 

